Vakkan Kurun Huttuvun | #Dhiislam\nވައްކަން ކުރުން ހުއްޓުވުން\n10 months ago |0comment| May 10, 2017\nވައްކަމަކީ އިސްލާމީ ޝަރީޢަތުގައި ޙަރާމްކުރައްވާފައިވާ ކަމެކެވެ. ވައްކަމުގެ ސަަބަބުން އޭނާގެ އަގުމީސްތަކުންގެ މެދުގައި ވެއްޓިގެން ދާކަމެކެވެ. ކަނޑައެޅިފައިވާ އެންމެހައި ޝަރުޠުތަކެއް ފުރިހަމަވެ ވައްކަން ކުރާމީހާގެ މައްޗައް ހުކުމް ތަންފީޛު ވެގެން ދާހާލަތުގައި އޭނާގެ އަތްބުރި ކުރެވިގެންދާ ދިޔުމަކީ އޭނާގެ ބާކީ މުޅިޙަޔާތެސް އެކަމާ ދެރަވެ ހިތާމަކޮށް ، ލަދުވެތިވާންޖެހޭ ސަބަބެކެވެ. ވައްކަމަކީ މާތްﷲގެ ރަސޫލާ ލަޢުނަތް ލައްވާފައިވެއެވެ. މުޖުތަމަޢުގެ އެހެން ފަރުދުންގެ ހައްޤުގައިވެސް ކުރަންޖެހޭކަމެކެވެ. މިއަދަބު ތަންފީޛު ކުރުމުގައި މުއްސަންޖެއް ފަގީރެއް ތަފާތުކުރުމެއްނެތި ހުރިހައި އިންސާނުންގެ ހައްޤުގައިވެސް ކުރަންޖެހޭކަމެކެވެ. އަދި ކީރިތިރަސޫލާ ސައްލައްﷲ ޢަލައިހި ވަސައްލަމްގެ ޒަމާނުގައި މަޚުޒޫމީ އަންހެނަކު ވައްކަން ކުރުމުން ކީރިތި ރަސޫލާގެ އަރިހުން އުސާމާ ބިން ޒައިދު ޝަފާޢާތް ތެރިވުމަށް އެދުމުން އެކަމާއި އެކަލޭގެ ފާނު ކޯފާ އިސްކުރައްވާފައިވެއެވެ. އެގޮތަށް ދޫދިނުމަކީ ކުރީގެ ޤައުމުތަށްވެސް ހަލާކު ވެގެން ދިޔަ ސަބަބު ތަކުގެ ތެރެއިން ސަބަބެއްކަމުގައި އެކަލޭގެ ފާނު ބަޔާކުރެއްވިއެވެ.\nމީގެ 1400 އަހަރުކުރިން އިސްލާމްދީނުގައި މުދާހޭދަކުރުމާއި ، އަދި މުދާބޭނުންކުރުމުގެ އުސޫލުތަކާއި ޤަވާއިދުތަށް ބަޔާންކުރެވިފައިވެއެވެ. ނަމަވެސް އިސްލާމްދީނުގެ ޢަދާވާތްތެރިން އިސްލާމްދީނުގައި ބަޔާންކޮށްފައިވާ މަންހަޖުން ބޭރުން މިއުސޫލުތަށް ބަޔާންކުރުމުގައި އަވަދިނެތި މަސައްކަތްކުރަމުން ދެއެވެ. އަދި އިސްލާމްދީނުގައި ކަނޑައެޅިފައިވާ މަތިވެރި އުސޫލުތަކާއި މެދު ޝައްކު އުފެދޭބީދައިން މުޢާމަލާތް ކުރުމަށް މަޖްބޫރު ކޮށްފައިވަނީ މުދާހޭދަކުރުމާއި އެއިން ފައިދާލިބެނިވި ހުރިހައި ބާރުތަކެއް އެފަރާތްތަކުގެ އަތްމައްޗައް ގެނެއުމަށް ފަހުގައެވެ. އަދި ނުހައްޤުން ހޯދޭކޮންމެ މުދަލަކީ އެއިގެ ސަބަބުން އިންސާނީ ދަރިފަސްކޮށް އެއިގެ ނޭދެވޭ އަސަރުކުރަމުން ދާކަމެކެވެ.\nއެއިރުވެސް މިހާރުވެސް އިސްލާމްދީން އަންގަވާފައިވާ ގޮތަށް މުދަލުގެ ކުރެވޭ އެންމެހައި މުޢާމަލާތަކީ ދުނިޔެވީގޮތުންވެސް އިންސާނިއްޔަތަށް އެންމެފައިދާ ހުރި އުސޫލުތަކެއްކަން ފެންނަން ހުރިހަޤީގަތްތަކުން އެނގެއެވެ. ހައްދު ޤާއިމް ކުރުމަކީ މުޖްތަމަޢުގެ ކާމިޔާބާއި ފަލާހަށް އޮތް އެންމެ ރަގަޅުގޮތެވެ.\nމަޢުޟޫޢު އިޚްތިޔާރު ކުރިސަބަބު :\nއިސްލާމްދީނުގެ އަދާވާތްތެރިންނާއި ، އިސްލާމްދީނުގެ މިހުކުމް ތަންފީޛު ކުރެވުނު ފުރަތަމަ ދުވަރުގައިވެސް އެއީ އިންސާނުންނަށް ދެވޭ ލާއިންސާނީ އަދަބެއް ކަމުގައި ބުނެފައިވެއެވެ. މިހާރު އެފިކުރު އަޅުގަނޑުމެން ދިވެހިންގެ ތެރޭގައި ދެކެވޭ ގޮތް މަދެއްނޫނެވެ. އެގޮތުން މިލިޔުމުން އެފަދަ މައްސަލަ ހައްލުކުރުމުގައި ބަލަންޖެހޭ ގޮތާއި އަމަލުކުރަންޖެހޭ އުސޫލު ކިޔުންތެރިންނަށް ފަސޭހަވާ ގޮތަކަށް ބުނެދިނުމެވެ. އަދި ވައްކަމާއި ގުޅިގެން އަތްބުރިކުރުމަކީ ވައްކަން ކުރާފަރާތަށް ގިނަގޮތްގޮތުން އޯގާތެރި ވުމުގެ ގޮތުން ކޮންމެހެންވެސް ކުރަންޖެހޭ ކަމެކެވެ. އެސަބަބާއި ހުރި މިމަޢުޟޫއު އިޚްތިޔާރު ކުރުމަށް ގަސްދުކުރީމެވެ.\nއިސްލާމީ ޝަރީޢަތުގެ މަޤްސަދުގެ މަފްހޫމު:\nއާންމު ވިސްނުމުން ބަލާއިރު ތިމާއަށް އެއީ މަސްލަހަތެއްގެ ގޮތުގައި ޤަބޫލުކުރެވޭކަމެއް އެއީ މަސްލަހަތެއް ނޫންކަމުގައި ވެގެން ހިނގައިދާނެއެވެ.، އިސްލާމީ ޝަރީއަތުގައި މަސްލަހަތެއްގެ ގޮތުގައި ބެލެވޭނީ ޝަރީއަތުން ޝަރީއަތުން ބައްލަވާ މިންގަނޑުގެ ތެރެއިންނެވެ.\nއެގޮތުން ތިމާ ހާޞިލުކުރަން ބޭނުންވާ ލަނޑުދަނޑިއަށް ވާޞިލުވުމުގެ ގޮތުން ބާރުގެބޭނުންކޮށްގެން ނުވަތަ މަޤާމާއި ޖާހަތު ބޭނުންކޮށްގެން ތިމާއަށް ފައިދާ ހުރިކަމެއްކުރި ނަމަވެސް އެފަދަ ކަންތައްތަކަކީ ދުނިޔެވީ ގޮތުންނާއި އުޚްރަވީ ގޮތުންވެސް ގެއްލުން ހުރިކަންތައްތަކެވެ. ހުއްދަ ކަންތައްތަކާއި ހުއްދަ ނޫންކަންތައް ތަކަކީ ކޮބައިކަން އެނގުމަކީ ތިމާގެ ދެދުނިޔެ ކާމީޔާބްވުމަށް މަސައްކަތް ކުރުމަށް މަގުފަހިވެގެންދާ ކަމެކެވެ.\nއިސްލާމީ ޝަރީއަތުގައި އައިސްފައިވާ އެންމެހައި ހުކުމްތަކަކީ އިންސާނިއްޔަތުގެ މަސްލަހަތަށްޓަކައި ކަނޑައެޅިފައިވާ ކަންތައް ތަކެވެ. އަދި އެއާއި ނުލައި އެއިންސާނެއްގެ ދިރިއުޅުން ރަގަޅު ދިރިއުޅުމެއްގެ ގޮތުގައި ނުވާނޭކަންތައް ހިމާޔަތް ކުރުމުގެ ގޮތުން ކަނޑއެޅިފައިވާ ކަންތައްތަކެވެ. އެއީ ދީނާއި ، ނަފްސާއި ، މުދަލާއި ، އަބުރު ނުވަތަ ދަރިފަސްކޮޅާއި ، ބުއްދިއެވެ. މިފަސްކަންތަކަށް ގެއްލުންވާ އެންމެހައި ޢަމަލުތަކަށް އިސްލާމީ ޝަރީޢަތުގައި އަދަބު ކަނޑައެޅި އަދި އުޚުރަވީ އަދަބުވެސް ކަނޑައެޅިފައިވާކަން ކީރިތި ރަސޫލާގެ ސުންނަތުން ސާބިތުވެފައިވެއެވެ.\nމުދަލައް ރައްކާތެރިވުމުގެ މުހިއްމުކަން\nއިންސާނާގެ ހަޔާތުގައި މާތްﷲ ދެއްވާފައިވާ މުދަލަށް ރައްކާތެރިވުމުގެ ގޮތުން މާތްﷲ ހުކުމްތައް ކަނޑަ އަޅުއްވާފައިވެއެވެ. މުދަލަކީ މާތްﷲ މާތްކުރައްވާ ހުރުމަތް ތެރިކުރައްވާފައިވާ އެއްޗެކެވެ. އަދި އިސްލާމީ ޝަރީއަތުގައި އެމުދަލެއް ހިމާޔަތް ކުރުމަށް އަންގާފައިވާ މުދާގެންގުޅުމަށްވެސް މާތްﷲ ގޮތްތަކެއް ކަނޑައަޅުއްވާފައިވެއެވެ. އަދި އެމުދާ ނަހަމަގޮތުގައި ބޭނުންކުރާ ނުވަތަ ލިބިގަންނަ ފަރާތާއި މެދު އަމަލުކުރާނެ ގޮތްތަށް އިސްލާމީ ޝަރީޢަތުގައި ކަނޑައަޅުއްވާ ބަޔާންކުރައްވާފައިވެއެވެ. އެހެނީ އެމުދަލަކީ ޝަރީއަތުގައި އަގުހުރިއެއްޗެކެވެ. ދިރިއުޅުމުގެ ހަޔާތް އާރާސްތު ކުރުމަށް އެންމެ މުހިއްމު އެއްޗެއްގެ ގޮތުގައި މުދާލައްވާފައިވެއެވެ.\nއަދި މުދާ ރައްކާތެރިކުރުމަކީ އެއަށް ލިބޭގެއްލުމުން އެމުދާ ސަލާމަތް ކޮށް ބެލެހެއްޓުން އެކަނިނޫނެވެ. އެއިގެ މުރާދަކީ ދުނިޔެ އާރާސްތުކުރުމާއި ، އެއަށް ބޭނުން ޖެހިފައިވާ ފަރާތްތަކުގެ ބޭނުން ފުއްދައި ދިނުންކަމާއި ، އެހެން ފަރާތްތަކުގެ ހައްޤުތައް ވެސް އެމުދަލުން އަދާކުރުމެވެ.\nމުދާލިބިފައިވާ ހާލަތުގައި މުދަލަށް ރަށްކާތެރިވުމަށް ކަންތައް ކުރަންވާގޮތް\nމުދާ ލިބިގަންނަންޖެހޭ ގޮތް :\nމުދާހަލާލުގޮތުގައި ލިބިގަތުމަށް ޓަކައި އަމަލުކުރަންޖެހޭ ގޮތް ބަޔާންކުރެއްވުމުގެ ގޮތުން މާތްﷲ ކީރިތި ޤުރުއާނުގައި ވަހީކުރައްވާފައިވަނީ ﴿ فَإِذَا قُضِيَتِ الصَّلَاةُ فَانتَشِرُوا فِي الْأَرْضِ وَابْتَغُوا مِن فَضْلِ اللَّهِ ﴾ . ނަމާދު ޤާއިމުކުރުމަށް ފަހުގައި ހަލާލުގޮތުގައި ރިޒުޤު ލިބިގަތުމަށް މަސައްކަތް ކުރުމަށް އަންގަވާފައިވެއެވެ.\nމުދާ ހޭދަކުރުމަށް އިސްލާމީ ޝަރީއަތުގައި އަންގަވާފައިވާގޮތް .\nމާތްﷲ މުސްލިމު މީހާއަށް ދެއްވާފައިވާ މުދަލުގައި އެހެން މީހުންގެ ހައްޤުތައް ވާކަން އަންގާފައިވެއެވެ. އެގޮތުން އޭނައަށް ދެއްވާމުދަލަކީ އޭނަގެ ބެލުމުގެ ދަށުގައިވާ ފަރާތްތަކަށް އަދާކުރުމަށް ވާޖިބު ވެފައިވާ ހާލަތްތަކުގައި ނުވަތަ މުސްތަހައްބުވެފައިވާ ހާލަތުގައި އެދެފަރާތުން ކުރެފަރާތަކަށް އަދާކުރުމަށް ދެއްވާފައިވާ މުދަލެކެވެ. އަދި ދުނިޔެ އާރާސްތުކުރުމުގެ ގޮތުން ހެޔޮކަންތަކަށް ހޭދަކުރަށް ދެއްވާފައިވާ މުދަލެކެވެ.\nޒަކާތުގެ ހުކުމް ބަޔާންކުރުން\nޒަކާތަކީ ވަރަށް މަތިވެރި އަޅުކަމެއްގެ ގޮތުގައި މާތްﷲ ލައްވާފައިވާކަމެކެވެ. އެމުދަލުން ޒަކާތް އަދާކުރުމަކީވެސް މުދާރައްކާތެރި ކުރުން ކަމުގައި މާތްﷲ އަންގަވާފައިވެއެވެ. އެއިގެ ސަބަބުން އެމުދަލުގައި މާތްﷲ ބަރަކާތް ލައްވާ މުޖްތަމަޢުގެ އަފްރާދުންގެ މެދުގައި އުފާފާގަތިކަމާއި ހިތްހަމަޖެހުން ލިބެއެވެ.\nގެއްލުން ހުރިގޮތެއްގައި މުދާ ހޯދުމަށް ހަރާމް ކުރައްވާފައިވުން.\nމާތްﷲ ހަރާމް ކުރައްވާފައިވާ އެއްވެސް ގޮތަކަށް ފައިދާ ލިބިގަނެ އެފައިދާއެއް ނުވަތަ އެމުދަލެއް ބޭނުންކުރުމަކީ ހުއްދަކަމެއް ނޫނެވެ. އަދި އެއީ ދޭދޭ ފަރުދުންގެ ދެމެދުގައި ހިނގާ ވިޔަފާރި ނުވަތަ އެހެން މުޢާމަލާތުގެ ތެރެއިން ކަމުގައި ވިޔަސްމެއެވެ. އެހެނީ އިސްލާމްދީން އެއްވެސް ފަރާތަކަށް ގެއްލުން ދިނުމަށް އަދި ގެއްލުން ލިބިގަތުމެއް ނުވާކަން އަންގަވާފައިވެއެވެ. ބާތިލުގޮތުގައި މުދާހޯދުމާއި ، ރިބާ ހާރާމް ކުރައްވާ މާތްﷲ ވަހީކުރައްވާފައިވަނީ ﴿ وَأَحَلَّ اللّهُ الْبَيْعَ وَحَرَّمَ الرِّبَا ﴾ . ވިޔަފާރި ކުރުން ހުއްދަކުރައްވާ ރިބާ ވަނީ ހަރާމް ކުރައްވާފައެވެ.\nމުދަލަށް ގެއްލުން ދޭފަރާތަށް އަދަބު ކަނޑައަޅުއްވާފައިވުން:\nމީސްތަކުންގެ މުދާ ނުހައްޤުން ފޭރި އަތުލައިގަންނަ ފަރާތަށް އިސްލާމީ ޝަރީޢަތުގައި އުޤޫބާތް ކަނޑައަޅުއްވާފައިވެއެވެ. އެގޮތުން ވައްކަން ކުރާ ފަރާތެއްގެ އަތްބުރިކުރުން މާތްﷲ ކީރިތި ޤުރުއާނުގައި އަންގަވާ ވަޙީކުރައްވާފައިވެއެވެ. ﴿ وَالسَّارِقُ وَالسَّارِقَةُ فَاقْطَعُواْ أَيْدِيَهُمَا جَزَاء بِمَا كَسَبَا نَكَالاً مِّنَ اللّهِ وَاللّهُ عَزِيزٌ حَكِيمٌ ﴾ ވައްކަން ކުރާ ފިރިހެންމީހާ އާއި ވައްކަން ކުރާއަންހެން މީހާގެ އަތް ކެނޑުމަށް އަންގަވާފައި ވުމުގެއިތުރުން މަގުފޭރޭ މީހުންނާއި އެފަދަ އެހެން މީހުންނަށްވެސް އަދަބު ކަނޑައަޅުއްވާފައިވެއެވެ. މާތްﷲވަނީ މުދަލަށް ގެއްލުން ދިނުމާއި ، މުދާ ބޭކާރުގޮތުގައި ހޭދަކުރުމާއި މުދާ ހޭދަކުރުމުގައި އިސްރާފު ކުރުމާއި ، މުދާ ހޭދަކުރުމަށް އެންގެވިގޮތާއި ޚިލާފަށް މުދާ ހޭދަކުރުމާއި ، ރައްކާކުރުމަށް އަންގާފައިވާ މިންވަރަށް ވުރެ އިތުރަށް ޝަރީއަތުން އަންގާފައިވާ ގޮތާއި ޚިލާފަށް ރައްކާކުރުމާއި ،އަދި ހޭދަކުރުމަކީ ހަރާމް ކަމެއްކަމުގައި ކަނޑައަޅުއްވާފައިވެއެވެ.\nޢާންމު މުދަލަށް ގެއްލުން ދިނުން ހަރާމްކުރައްވާފައިވުން:\nމީސްތަކުންގެ ޢާންމު ފައިދާއަށްޓަކައި ތައްޔާރު ކުރެވިފައިވާ ތަންތަން މިސާލަކަށް ކުޑަކުދިންގެ ޕާރކް ، ފަސޭހަގޮތެއްގައި ހިނގާ ބިނގާ އުޅުމަށް ހާދަފައިވާ މަގުތަކާއި އެނޫންވެސް ޢާންމު ރައްޔިތުން ގެ ފައިދާއަށް ތައްޔާރު ކުރެވިފައިވާ މިފަދަ ތަންތަނެވެ.\nއިސްލާމްދީނަކީ އިންސާނީ ކަރާމާތް ގެއްލޭ ފަދަގޮތަށް ވައްކަމުގެ ހައްދު ޤާއިމްކުރާ ދީނެއްނޫންވެ.\nވައްކަން ކުރުން :\nޙައްދު ޤާއިމު ކުރުން ވާޖިބުވާ ވައްކަމުގެ މާނައަކީ، އެހެން މީހެއްގެ މުދަލެއް، އަމިއްލައަށް މިލްކު ކުރުމުގެ ނިޔަތުގައި، ސިއްރު ގޮތެއްގައި، ރައްކާކޮށްފައިވާ ތަނަކުން، ނެގުމެވެ. ޙައްދު ޤާއިމު ކުރެވޭނީ ވައްކަމުގައި މި އަންނަނިވި ޝަރުޠުތައް ފުރިހަމަ ވުމުންނެވެ. ހ- އެހެން މީހެއްގެ މުދަލަކަށް ވުން . ށ- އެ މުދަލަކީ އެއްތަނުން އަނެއްތަނަށް ބަދަލުކުރެވޭ ނުވަތަ އުފުލޭ ، ގެންދެވޭ މުދަލަކަށް ވުން ނ- އެ މުދަލަކީ އަގެއް ހުރި އެއްޗަކަށް ވުން. އިސްލާމީ ޝަރީޢަތުގައި ހުއްދަކުރައްވާފައިވާ މުދަލަކަށްވުން. ރ- ނިޞާބު ހަމަވާވަރުގެ އެއްޗަކަށް ވުން. ބ- ޙައްދު ޤާއިމު ނުކުރެވޭފަދަ އެއްވެސް ޝައްކެއް ނެތުން.\nވައްކަން ކުރާމީހާއަށް ދީނުގައި ކަނޑައެޅިފައިވާ ޙައްދަކީ އަތް ބުރި ކުރުމެވެ. ދަލީލަކީ : وَالسَّارِقُ وَالسَّارِقَةُ فَاقْطَعُواْ أَيْدِيَهُمَا جَزَاء بِمَا كَسَبَا نَكَالاً مِّنَ اللّهِ މާނައަކީ: ”ވައްކަން ކުރާ ފިރިހެނާއާއި ވައްކަން ކުރާ އަންހެނާއާއި ދެ މީހުންގެ އަތްތައް ފަހެ ތިޔަބައި މީހުން ބުރިކުރާށެވެ. އެއީ އެ ދެމީހުން ކުޅަ ކުށަށް ޖަޒާއެއްގެ ގޮތުން މާތް ﷲ ގެ ޙަޟުރަތުން ވާ ޢިބްރަތެއްގެ ގޮތުގައެވެ.”\nޤުރައިޝްވަންހައިގެ ޝަރަފްވެރި އަންހެނަކު ވައްކަން ކުރުމުން، އޭނާގެ މައްޗަށް ޙައްދު ޤާއިމް ކުރަން ފަސްޖެހި، ބަޔަކު މީހުން ކީރިތި ރަސޫލާގެ އަރިއަހުން ޝަފާޢަތަކަށް އެދުނެވެ. މިފަދަ ކަމަކަށް އެދި ދަންނަވަން އެކަކަށްވެސް ނުކެރުމުން، ރަސޫލާ ޞައްލަﷲ ޢަލައިހި ވަސައްލަމް (ދަރިކުރުން ޙަރާމް ކުރުމުގެ ކުރިން) ދަރިއަކަށް ހައްދަވައިގެން ކުރިން ގެންގުޅުއްވި، އުސާމާ ބިން ޒައިދް ރަސޫލާގެ ޝަފާޢަތަށް އެދި ދެންނެވުމަށް ފޮނުވުނެވެ.\nއުސާމާގެފާނު މި އަންހެނާގެ ޙައްދު ޤާއިމް ނުކުށް ދޫކުރެއްވުމަށް، ކީރިތި ރަސޫލާ އަރިހުގައި ދެންނެވުމުން ކީރިތި ރަސޫލާ ޙަދީޘް ކުރެއްވިއެވެ. وَالَّذِي نَفْسِي بِيَدِهِ لَوْ أَنَّ  فَاطِمَةَ بِنْتَ مُحَمَّدٍ  سَرَقَتْ لَقَطَعْتُ يَدَهَا މާނައަކީ: ”ތިމަންކަލޭގެފާނުގެ ފުރާނަފުޅު އެފަރާތެއްގެ އަތްޕުޅުގައިވާ ފަރާތް ގަންދެއްވާ ހުވާކުރައްވަމެވެ. މުޙައްމަދުގެފާނުގެ ދަރިކަނބަލުން ފާޠިމަތުގެފާނު ވައްކަން ކުރެއްވިއަސް، ތިމަންކަލޭގެފާނު އެކަމަނާގެ އަތްޕުޅު ކަނޑުއްވާ ހުށީމެވެ.”\nމަގު ފޭރުން :\nމީގެ މާނައަކީ، މީހަކު ނުވަތަ ޖަމާޢަތެއްވެގެން، މީހުން ހިނގައި ނުވަތަ ދަތުރުކޮށް އުޅޭ މަގަކުން ނުވަތަ ހަތިޔާރާއި ބާރުގެ ބޭނުންކޮށްގެން އެހެން މީހެއްގެ މުދާ ފޭރިގަނެ ނުވަތަ އެ މީހުންގެ ފުރާނައަށް ނުވަތަ އަބުރަށް ގެއްލުން ދީ ހެދުމެވެ. މާތްﷲ ވަހީކުރައްވާފައިވަނީ ” إِنَّمَا جَزَاء الَّذِينَ يُحَارِبُونَ اللّهَ وَرَسُولَهُ وَيَسْعَوْنَ فِي الأَرْضِ فَسَاداً أَن يُقَتَّلُواْ أَوْ يُصَلَّبُواْ أَوْ تُقَطَّعَ أَيْدِيهِمْ وَأَرْجُلُهُم مِّنْ خِلافٍ أَوْ يُنفَوْاْ مِنَ الأَرْضِ ذَلِكَ لَهُمْ خِزْيٌ فِي الدُّنْيَا وَلَهُمْ فِي الآخِرَةِ عَذَابٌ عَظِيمٌ ” މާނައަކީ: ”މާތް ﷲ އާއި އެކަލާނގެ ރަސޫލާއާއި ދެކޮޅުވެރިވެ ހަނގުރާމަ ކޮށް އުޅޭ މިހުންނާއި ފަސާދަ ކުރުމުގެ ގޮތުން ބިމުގައި މަސައްކަތް ކޮށް އުޅޭ މީހުންގެ ޖަޒާއެއްކަން ވާކަން ކަށަވަރީ، އެ ބައި މީހުން ޤަތުލުވެވުމެވެ. ނުވަތަ ޞަލީބަށް އެރުވުމެވެ. ނުވަތަ ތަފާތުވާ ގޮތުގައި އެބައި މީހުންގެ އަތްތަކާއި ފައިތައް ބުރި ކުރުމެވެ. ނުވަތަ ރަށުން އަރުވާލުމެވެ. އެހެނީ އެބައި މީހުންނަށް ދުނިޔޭގައިވެސް ހުރީ ނިކަމެތި ކަމެވެ. އަދި އާޚިރަތުގައި އެބައި މީހުންނަށް ބޮޑުވެގެންވާ ޢަޛާބު ހުއްޓެވެ.”\nޚުލާސާ އަކީ މީހެއްގެ މުދަލަކަށް ގެއްލުން ދިނުމުގެ ގޮތުން ވައްކަން ކުރުން ނުވަތަ ފޭރިގަތުމަކީވެސް އިސްލާމްދީން ނަހީ ކުރައްވާފައިވާ ކަމެއްކަމުގައެވެ. އެއިގެ ސަބަބުން މާތްﷲ އެނާއަށް ޢުޤޫބާތެއްގެ ގޮތުގައި ހައްދު ކަނޑައަޅުއްވާފައިވެއެވެ. މީހެއްގެ މުދަލެއް ފޭރިގެންފިނަމަ އެމުދަލުގެ އަހުލުވެރިޔަކަށް އެމުދާ ރައްދުކުރުމާއި ، އަދި މުދަލުގެ ނިސާބް ހަމަވެއްޖެ ހާލަތެއްގައި އޭނާގެ އަތްކެނޑޭނެކަމާއި ، އަދި ތައުބާވެސް ޤަބޫލުވުމުގެ ޝަރުޠަކީވެސް އެމުދާ އެމުދަލުގެ އަހުލުވެރިޔަކަށް ރައްދުކުރުމެވެ.\nވައްކަން ކުރުމުން އަތްކެނޑުމާއި ގުޅޭގޮތުން އުފައްދާފައިވާ ޝައްކުތަށް:\nއިންސާނާ އަކީ މާތްކަމާއި މަތިވެރިމީހެއް ކަމުގައިވާއިރު ކުރެވޭ ކުޑަކުށެއްގެ ސަބަބުން އޭނާގެ ދިރިއުޅުން އާރާސްތު ކުރުމަށް ، ލިބިފައިވާ ގުނަވަން އޭނާއާއި ވަކިވެގެން ދިޔުމަކީ އޭނާއަށް ދެވޭ ނިކަމެތި ކަމެއްކަމާއި ، އެނާގެ އަތް ސަލާމަތުން ހުރިނަމަ އޭނާއަށް އެނެގިއެއްޗެއް ރައްދުކޮށް ދެވިދާނެކަމާއި ، އެހެންވުމުން އިސްލާމްދީނަކީ ލާއިންސާނީ އަދަބުދޭ ޝަރީޢަތެއް އެކުލެވިގެންވާ ދީނެކެވެ.\nވައްކަން ކުރުމުން އަތްކެނޑުމާއި ގުޅޭގޮތުން އުފައްދާފައިވާ ޝައްކުތަކުގެ ރައްދު .\nހ). އިސްލާމްދީނަކީ އިސްލާހު ކުރުމަށް ބާރުއަޅާ ދީނެކެވެ. އެހެނީ ވައްކަން ކުރާމީހާއާއި ، އެމުދަލާއި ، ހާލަތާއި މިހުރިހައި ކަމަކަށް ރިޢާޔަތް ކުރުމަށް ފަހުގައި އިސްލާމީ ޝަރީޢަތުގައި ކަނޑައެޅިފައިވާ ގޮތާއި ޚިލާފު އެއްވެސްކަމެއް ހިމެނޭ ހާލަތުގައި އަތްކަނޑާނުލެވޭނެއެވެ. އެގޮތުން މިހުރިހައި ކަމެއްގެ ތެރޭގައި ޝައްކެތް ނެތްމިންވަރަށް ސާބިތުވުންވެސް ހިމެނިގެންވެއެވެ. އޭނާއަކީ ބާލިޣުވެ ބުއްދި ސަލާމަތުން ހުރިމީހެއްކަމުގައި ވުމާއި ، އަމިއްލަ އިޚްތިޔާރުގައި ވައްކަން ކުރިމީހެއްކަމުގައި ވުމާއި ، އޭނަގެ އެއްވެސް ހިއްސާއެއް ނުވާމުދަލަކުން ވައްކަން ކުރުމާއި ، އެމުދަލަކީ މިލްކުކުރުން ހުއްދަކުރައްވާފައިވާ މުދަލަކަށްވުމާއި ، އެމުދަލުގެ ނިސާބް ހަމަވުމާއި ، މިފަދަ ގިނަގުނަ ޝަރުތުތަށް ފުރިހަމަ ވުމުން މެނުވީ ވައްކަން ކުރުމާއި ގުޅިގެން އަތް ކަނޑާ ނުލެވޭނެކަން އިސްލާމީ ޝަރީއަތުގައި ބަޔާން ކުރައްވާފައިވެއެވެ. ޝުބުހާއެއް ، ޝައްކެއް އޮތްހާލަތެއްގައި އެހައްދެއް ޤާއިމް ނުކުރެވޭނެ ކަމުގައި އިސްލާމީ ފިޤުހުގެ ޤާއިދާ ކަމުގައިވާ “الحدود تدرأ بالشبهات” އިން ދަލީލު ލިބެއެވެ.\nށ). އިސްލާމް ދީނަކީ ރަހުމަތުގެ ދީނެވެ. އެއީ މުޅިމުޖްތަމައަށް ލިބެމުން އަންނަ ގެއްލުމާއި ، އަދި ވައްކަން ކުރާފަރާތަށްވެސް އިތުރަށް ރަހުމުކުރުމުގެ ގޮތުން ދެވޭ އަދަބެކެވެ. ހައްދު ޤާއިމްކުރެވޭ އިރުވެސް ވައްކަމުގެ ހައްދު ޤާއިމްކުރެވޭ ފަރާތަށްވެސް އޯގާތެރިކަން ލިބޭގޮތެއްގެ މަތިން ހައްދު ޤައިމްކުރެވެއެވެ. އޭނަގެ ސިއްހީ ހާލަތަށާއި ، އަދި ބަލިވެ އިން އަންހެނެއްނަމަ އެނަގެ ހާލަތަށްވެސް ރިޢާޔަތް ކުރާ ކުރުމަކީވެސް އިސްލާމްދީނަކީ ރަހުމަތާއި އޯގާތެރިކަމުގެ ދީންކަމުގެ ހެއްކެކެވެ.\nނ). ހައްދު ޤާއިމް ނުކޮށް ދޫކުރުމަކީ ކުށް ކުރާމީހާއަށް އުޚުރަވީ ބޮޑުއަދާބެއް ދެވޭނެ ކަމެކެވެ. އަދި މުޖުތަމަޢަށް އިޖްތިމާޢީގޮތުން ލިބޭ ގެއްލުންވެސް ބޮޑުވެގެން ދެއެވެ. ހެހުކުމް ޤާއިމް ނުކޮށް ދޫކުރާ މީހާއަކީ މާތްﷲގެ އަމުރުފުޅުތަކަށް ނުކިޔަމަންތެރިވާ ފާފަވެރިއެކެވެ.\nރ). ވައްކަން ކުރުމުން ދެވޭ ހައްދަކީ އިންސާނީ ހައްގުގައި ދެވޭ އަނިޔާއެއްނޫން ކަމުގައި ބުނެވޭ ފަރާތްތަކަކީ އެއްވެސް ފަރާތަކަށް އޯގާތެރި ބަޔެއްނޫނެވެ. އެއިގެ ހެއްކަކީ އެޤައުމުތަކުގައި ދެވޭ އެހެނިހެން ލާއިންސާނީ އަދަބެވެ މިސާލަކަށް އެއްވެސް ސަބަބެއް މެދުވެރިވެގެން ކޯޓު ހުކުމަކުން މެރުމަށް އަމުރު ކުރެވޭ ޙާލަތް ތަކުގައި ކަރަންޓްގައި ޖައްސާލައިގެން މަރުގެ އަދަބު ދިނުންފަދަ ކަންކަމެވެ. އެފަދަ އަނިޔާއިން މަރުވާ ހާލަތުގައި ލިބެމުންދާ އަނިޔާގެ ސަބަބުން މަރުވާމީހާގެ ލޮލުން ، ނޭފަތުން ، ކަންފަތުން ލޭއައުމުގެ އިތުރުން ލޯ އެކީ އެކުގައި ހަލާކުވެގެން ބޭރަށް ވެއްޓޭގޮތް ވެފައިވެއެވެ. ، މާތްﷲ އެކަލާނގެ މަޚުލޫޤުން ދެކެ އެންމެ ލޯބިވާ ރަސްކަލާނގެއެވެ. މަންމަ ދަރިފުޅުދެކެ ލޯބިވާ މިންވަރަށް ވުރެ ބޮޑަށް މާތްﷲ އެކަލާނގެ އަޅުންދެކެ ލޯބިވެވޮޑިގެންވެއެވެ.\nބ) އިސްލާމީ ޝަރީއަތަކި އެންމެ މަސްލަހަތު ރަގަޅު އެންމެންގެ ހައްޤައް ރައްކާތެރިވާ ދީނެއްކަމާއި ، އެދީން ފާޅުވި ދުވަސްވަރަކީ އެދުވަސްވަރަށް ޖާހިއްލިޔަ ޒަމާނުގެ ދުވަސްރުގެ ނަންދެވިގެންވާ ދުވަސްވަރަށް ވުރެ ބޮޑަށް ، މިހާރު ވައްކަމުގެ ނިސްބަތް އެއްދުވަހަށް ވުރެ އަނެއްދުވަހަށް އިތުރުވަމުން ދަނީ އިސްލާމީ ޝަރީޢަތުގައި ކަނޑައެޅިފައިވާ އަދަބު ނުދެވުމުގެ ސަބަބުންނެވެ.\nޅ). ޒަމާނީ ސްޕައި ކެމެރާތަކާއި ، ވަސީލަތްތަށް ޤާއިމް ވެފައި ހުރިނަމަވެސް ވައްކަމަށް ހައްލެއް އައިސްފައިނުވެއެވެ. ވައްކަމުގެ މިންވަރު އެއްދުވަހުން އަނެއް ދުވަހަށް އިތުރުވަމުން ދެއެވެ. އަދި ޒަމާނީ ހެކިތަކަކީ ބައެއް ފަހަރު އުފެއްދިދާނެ ހެކިތަކެއް ކަމުގައިވުމާއި ، އެކަށީގެންވާ ހެކިތަކެއް ލިބިފައި ހުރިނަމަވެސް ވައްކަން ކުރާފަރާތަށް ޝަރީޢަތުން ކަނޑައެޅިފައިވާ އަދަބު ނުދެވުމެވެ. ވައްކަމުގެ ހައްދު ޤާއިމް ކުރެވޭ އެންމެހައި ޝަރުޠު ފުރިހަމަވާ އެތަށް ބަޔަކު ދޫކުރެވުމުން ކުރިން ލިބިފައިވާ ތަޖުރިބާގެ އަލީގައި ކުރިން ކޮށްފައިވާ ވައްކަމަށްވުރެ ބޮޑު ވައްކަމެއް ކުރުމަށް މަގުފަހިވުމުގެ އިތުރުން އެއިގެ ސަބަބުން މުޖްތަމަޢުގެ ގިނަގުނަ އަފްރާދުންނަށް އެކަމުން ގެއްލުން ލިބެމުން ދެއެވެ.\nއެމެރިކާގައި މިފަދަ ކުށްތަށް 2011 ވަނަ އަހަރުގައި 18% ނިސްބަތުން އިތުރުވެފައިވާކަމުގައި ތަފާސް ހިސާބުދައްކައެވެ.[ އަދި ދިވެހިރާއްޖޭގެ 2017 ވަނަ އަހަރުގެ ތަފާސް ހިސާބުދައްކާގޮތުން އޭޕްރީލް މަހުގެ ނިޔަލަށް 1373 ފޭރުމާއި ވައްކަމުގެ މައްސަލަ މޯލްޑިވްސް ޕޮލިސް ސާރވިސް އަށް ހުށަހެޅިފައިވެއެވެ. އަދި 2016 ވަނަ އަހަރުގެ ތަފާސް ހިސާބު ދައްކާގޮތުން 4333 ފޭރުމާއި ވައްކަމުގެ މައްސަލަ ހުށަހެޅިފައިވެއެވެ. އަދި ދިވެހިރާއްޖޭގެ ކްރިމިނަލް ކޯޓުގެ 2014 ވަނަ އަހަރުގެ ތަފާސް ހިސާބަށް ބަލާއިރު އެކޯޓަށް ހުށަހެޅިފައިވަނީ މިފަދަ 325 މައްސަލައެވެ. އެއިގެ ތެރެއިން 202 މައްސަލަ ސާބިތުވެފައިވެއެވެ. މިފަދަ ކުށްކުރާ ފަރާތަކަށް ޝަރީޢަތުގައި ކަނޑައެޅިފައިވާ އަދަބު ދެވޭނަމަ އެކަން ތަކުރާރު ކުރުމަށް ލަދުގަތުމާއި ، އަދި ކުށްކުރަން ބޭނުންވެއްޖެ ހާލަތެއްގައި ކުށް ނުވެސް ކުރެވޭނެއެވެ. ކުށަށް ހައްޤު އަދަބު ނުދެވުމުގެ ސަބަބުން ތަކުރާރުކޮށް ކުށްކުރަމުންދަނީ ހަމައެއްބަޔެކެވެ. ފުރަތަމަ ވައްކަމުން އެއްއަތް ، ދެވަނަ ވައްކަމުން އެއްފައި ، ތިންވަނަ ވައްކަމުން ދެވަނަ އަތް ، ހަތަރުވަނަ ވައްކަމުން ދެވަނަ ފައި ބުރިކޮށް ލެވޭނެއެވެ. ވައްކަން ކުރާމީހާގެ ދެއަތާއި ދެފައި ކަނޑާލެވުމުގެ ސަބަބުން އޭނައަށް ވައްކަން ކުރަން ދިޔުމުގެ އެއްވެސް ފުރުސަތެއް ނޮއޮންނާނެއެވެ.\nއެމެރިކާގައި 2015 ވަނައަހަރުގައި ވައްކަމުގެ އަދަދު ކުރީ އަހަރުތަކަށްވުރެ 13 އިންސައްތަ އިތުރު ވެފައިވެއެވެ. އިސްލާމީ ޝަރީޢަތް ޤާއިމް ކުރެވިފައިވާ ޤައުމުތަކުގައިވެސް އެތަނެއްގައި އިސްލާމީ ޝަރީޢަތް ތަންފީޛު ނުކުރެވޭނަމަ މުޖުތަމަޢުގެ އެއްވެސް ފަރުދަކަށް ހިތްހަމަޖެހުމެއް ނުލިބޭނެކަން ކަށަވަރެވެ.\nސަޢޫދީ އަރަބިއްޔާގައި ވައްކަން ކުރުމުން އެއިގެ އަތްބުރި ކުރުމަށް ފުރިހަމަވާން ޖެހޭ އެންމެހައި ޝަރުޠު ފުރިހަމަވުމުން އަތްބުރިކުރެވެެއެވެ. 2015 ވަނަ އަހަރުގެ ތަފާސް ހިސާބުތައް ދައްކާގޮތުން މުޅިދުނިޔޭގެ 147 ގައުމުގެ ތެރެއިން ސަޢުދީ އަރަބިއްޔާ ވަނީ 36 ވަނައިގައެވެ.\nމާތްﷲ ބާވާލެއްވި ޝަރީއަތް ފިޔަވާ އެހެންޝަރީޢަތެއް ޤާއިމުކުރުމަށް މަސައްކަތް ކުރާ މީހުންނަކީ ފާފަވެރިންނެވެ. އެބައިމީހުންނަށް ވާގިވެރިވާ މީހުންނަކީވެސް ފާފަވެރިންނެވެ. ބޮޑުބަދަލަކަށް އެދިގެން ދުނިޔޭގެ މުސްލިމު ޤައުމުތަކަށް ގެނެވުނު ވަޟަޢީ ޤާނޫނުގެ އަސަރު މިއަދު ތާރީޚުން ފެންނަން އެބައޮތެވެ. އެއިގެ ސަބަބުން އެއްޖީލުން އަނެއްޖީލަށް އަނިޔާވެރިކަން ވާރުތަވާނެއެވެ، އަދި ވަމުންދާނެއެވެ. މިއީ އިސްލާމީ ޝަރީޢަތާއި އިސްލާމީ ޢަޤީދާ އާއި ޚިލާފް ކަމެކެވެ. މާތް ﷲ ވަޙީކުރައްވާފައިވަނީ وَمَن يَبْتَغِ غَيْرَ الإِسْلاَمِ دِينًا فَلَن يُقْبَلَ مِنْهُ وَهُوَ فِي الآخِرَةِ مِنَ الْخَاسِرِينَ މާނައީ :” دينއެއްގެ ގޮތުގައި إسلام دين ނޫން دينއެއް އެދޭމީހާ (ދަންނާށެވެ!) ފަހެ، އެމީހާގެ ކިބައިން (އެކަން) قبولއެއް ނުކުރައްވާ ހުށްޓެވެ. އަދި، آخرةގައި އޭނާ ވާހުށީ، ގެއްލެނިވެގެންވާ މީހުންގެ ތެރެއިންނެވެ.”\nތިބާފަދަ އިންސާނަކު މަސްލަޙަތު ހިމާޔަތް ކުރުމުގެ ނަމުގައި ނުވަތަ ގިނަމީހުންގެ ނިންމުމެއް ކަމުގައި ކަނޑައަޅައި އިސްލާމީ ޝަރީޢަތުގެ ހަމަތަކާއި ޚިލާފަށް ނިންމާ ނިންމުމަކީ އެއްބަޔަކަށް އެއިން ފައިދާތަކެއް ކުރިކަމުގައިވިޔަސް އަނެއްބައި މީހުންގެ ހައްޤުގައި އިހުމާލުވުމެވެ. ވަޟަޢީ ހުކުމްތަކަކީ މާތްﷲގެ ހަޟުރަތުގައި ޤަބޫލުކުރެވިގެންވާ ޙުކުމްތަކެއް ނޫނެވެ. މާތްﷲ ވަހީކުރައްވާފައިވަނީ إِنِ الْحُكْمُ إِلَّا لِلَّهِ މާނައީ : “اللَّه އަށް މެނުވީ حكم ކުރެއްވުމެއްނެތެވެ.” އެންމެންގެ މަސްލަޙަތު ޤާއިމް ކުރުމާއި ރައްކާތެރިކުރުމަށް ކީރިތި ޤުރުއާނާއި ކީރިތި ރަސޫލާގެ ސުންނަތުގައި ކަނޑައެޅިފައިވާ ހުކުމްތައް ތަންފީދުކުރުމަކީ އިންސާނިއްޔަތާއި ޚިލާފުކަމެއްކަމުގެ ނުދެކި ތަންފީޛު ކުރުމަކީ އެޤައުމެއްގެ ކުރިއެރުމެވެ.\nޤުރުއާނާއި ސުންނަތަކީ އިންސާނުންގެ މަސްލަހަތު ރައްކާތެރި ކޮށްދޭ ދެމަސްދަރު :\nރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. تَرَكْتُ فِيكُمْ أَمْرَيْنِ لَنْ تَضِلُّوا مَا تَمَسَّكْتُمْ بِهِمَا كِتَابَ اللَّهِ وَسُنَّةَ نَبِيِّهِ މާނައީ: “ތިޔަބައިމީހުންގެ ތެރެއަށް ބަޔާން ވެގެންވާ ދެއެއްޗެއް ތިމަން ނަބިއްޔާ ދޫކުރީމެވެ. އޭގައި ތިޔަބައިމީހުން ހިފަހައްޓައިގެން ތިބިހާ ހިނދަކު، ދުވަހަކުވެސް ތިޔަބައިމިހުން މަގުނުފުރެދޭނެއެވެ. އެއީ ﷲ ތަޢާލާގެ ފޮތާއި އެއިލާހުގެ ނަބިއްޔާގެ ސުންނަތެވެ.” ކީރިތި ޤުރުއާނާއި ކީރިތި ރަސޫލާގެ ސުންނަތަކީ މިސްތަކުންން އެކަލާނގެ ރުއްސެވުމާއި ފުއްސެވުން ލިބިގަތުމަށް އަދި އިންސާނިއްޔަތަށް ފައިދާ ހުރިއެންމެ ރަގަޅުގޮތް ބަޔާންކުރައްވާ ފޮތްކަމުގައިވާއިރު އިންސާނުންގެ މަސްލަހަތާއި ފުށުއަރާ އެއްވެސްކަމެއް އިސްލާމީ ޝަރީއަތުގައި ނުވާނެއެވެ. އަދި ސުންނަތަކީ ކީރިތި ޤުރުއާނުގެ ޝަރަހައެވެ.\nއެންކަމުން ޤުރުއާނުން ވައްކަން ކުރާއިންސާނެއްގެ އަތްކެނޑުމަށް އަންގާފައިވާއިރު ، އެއިގެ އެންމެހައި ޝަރުތުތަށް ސުންނަތުގެ އަލީގައި ބަޔާންވެގެންވާކަމާއި ، ވައްކަން ކުރާމީހެއްގެ އަތް ކެނޑޭނެކަން ސުންނަތުގެ ސަރީހަ ނައްސުން ކީރިތި ރަސޫލާ ބަޔާންކުރައްވާފައިވުމުން ޤުރުއާނާއި ސުންނަތާއި ޚިލާފަށް ކުރެވޭ އެއްވެސް ކަމަކީ އެއިގައި ދުނިޔަވީ އަދި އުޚްރަވީ މަސްލަހަތެއްވެސް އެކުލެވިގެން ނުވާނެކަމެއްކަން ކަށަވަރުވެއެވެ. ކީރިތި ޤުރުއާން ކަށަވަރުކޮށްދޭ ގޮތުގައި ކީރިތި ރަސޫލާ ޞައްލަﷲ ޢަލައިހި ވަސައްލަމަ ކުރައްވާ ކޮންމެ އަމުރުފުޅަކަށް ތަބަޢަވުމަކީ އަދި އެކަލޭގެފާނު މަނާކުރައްވާ ކޮންމެކަމަކުން ދުރުހެލިވުމަކީ ކޮންމެ މުސްލިމެއްގެ މައްޗަށް އޮތް ވާޖިބެކެވެ. މިކަން ބަޔާންކުރައްވާ މާތް ﷲ ވަޙީކުރެއްވިއެވެ. “وَمَا آَتَاكُمُ الرَّسُولُ فَخُذُوهُ وَمَا نَهَاكُمْ عَنْهُ فَانْتَهُوا“މާނައީ: އަދި ރަސޫލާ ތިޔަބައިމީހުންނަށް ގެނެސްދެއްވި ކޮންމެ ކަމެއްގައި ފަހެ ތިޔަބައިމީހުން ހިފަހައްޓާށެވެ. އަދި އެކަލޭގެފާނު ތިޔަބައިމީހުންނަށް ނަހީކުރެއްވި ކޮންމެ ކަމަކުން ފަހެ ތިޔަބައިމީހުން ދުރުހެލިވާށެވެ.” މިކަމާބެހޭގޮތުން އިބްނު ކަޘީރު ވިދާޅުވިއެވެ. ” ކީރިތި ރަސޫލާގެ އެންގެވުންތާކާއި ، ނަހީތަކަށް ބޯލެނބުމެވެ. އެކަލޭގެން ފާނު އަންގަވާ ގޮތަކީ އެއީ އެންމެ ރަގަޅުގޮތެވެ. މަނާކުރައްވާ ކަންތައްތަކަކީ ހަރާމް ނުވަތަ ގޯސްކަންތައްތަކެވެ. ” ބުއްދީގެ ހަމަތަކަށް ބަލާއިރުވެސް ޒަމާނީ ޓެކްނޮލޮޖީގެ ގޮތުން އުފައްދާފައިވާ އާލާތްތަކުގެ ތެރިން އެއްޗަކަށް މައްސަލައެއް ކުރިމަތިވުމުން އެއިގެ ހައްލު ހޯދުމަށް ބަލަންޖެހޭ ފުރަތަމަ މަސްދަރަކީ އެއުފެއްދި ކުންފުނިން ދީފައިވާ އިރުޝާދެވެ. އެގޮތުން އިންސާނާ އުފެއްދި ޚާލިޤުވަންތަ އިލާހު އަންގަވާފައިވަނީ އިންސާނާގެ އަތް ބުރިކުރުމަށެވެ. އެހެންކަމުން އެންމެ މަސްލަހަތު އޮތްގޮތަކީ އެއީކަމުގައި ޤަބޫލުކުރަންޖެހެއެވެ.\nނިޢުމަތެއް ފަދަ ޙާކިމާގެ 10 ސިފަ5days ago | 0


Dharanboodhoo Bandharuge 84% Massakaiy Nimijje - Vaguthu\nދަރަނބޫދޫ ބަނދަރުގެ %84 މަސައްކަތް ނިމިއްޖެ\nފ. ދަރަނބޫދޫގައި ސަރުކާރުން ކުރިއަށް ގެންދާ ބަނދަރު މަޝްރޫއުގެ 84 އިންސައްތަ މަސައްްކަތް ނިންމާލައިފިއެވެ.\nއެމްޓީސީސީން މިއަދު ކުރި ޓްވީޓެއްގައި ވިދާޅުވެފައި ވަނީ، ދަރަނބޫދޫ ބަނދަރު ތަރައްގީ ކުރުމުގެ މަޝްރޫއުގެ މަސައްކަތުގެ 84 އިންސައްތަ މިހާރު ވަނީ ނިމިފައި ކަމަށާއި މި މަޝްރޫއުގެ ދަށުން، ކުރިން ފުންކޮށްފައިވާ ބަނދަރު އަލުން ފުންކުރުމުގެ މަސައްކަތް ވެސް މިހާރު ނިމިފައިވާ ކަމަށެެވެ. މި މަޝްރޫއަކީ 38.2 މިލިއަން ރުފިޔާގެ މަޝްރޫއެކެވެ.\nދަރަނބޫދޫ ބަނދަރު ތަރައްގީ ކުރުމުގެ މަޝްރޫއުގެ ދަށުން އެ ރަށުގައި 410 މީޓަރު ބޭރު ތޮއްޓަކާއި 196 މީޓަރުގެ އެއްގަމު ތޮއްޓެއް ލުމުގެ މަސައްކަތްތަށް ކުރިއަށް ގެންދެވޭނެ ކަމަށް އެމްޓިސީސީން ވަނީ ވިދާޅުވެފައެވެ. އަދި 46،600 ކިއުބިކް މީޓަރުގެ ސަރަހައްދެއް ފުން ކުރުމާއި 4000 އަކަމީޓަރުގެ ނެރެއް ފުންކުރުމުގެ އިތުރުން 60 މީޓަރުގެ ރިވެޓްމަންޓް ޖެހުން ވެސް އެ މަޝްރޫއުގެ ދަށުން ކުރިއަށް ގެންދާނެއެވެ.\nމީގެއިތުރުން އެ ރަށުގައި 10 މޫރިން ބުލޮކް ލުމާއި، 10 ބަނދަރު ބައްތި ހަރުކުރުމާއި، ދެ ނެރުބައްތި ހަރުކުރުމުގެ މަސައްކަތްތައް ވެސް ކުރިއަށް ގެންދެވޭނެ ކަމަށްވެސް އެމްޓީސީސީން ވަނީ ވިދާޅުވެފައެވެ.\nދަރަނބޫދޫ ބަނދަރު ހެދުމުގެ މަސައްކަތް އެމްޓިސީސީއާ ހަވާލު ކޮށްފައިވަނީ މިދިޔަ ޑިސެމްބަރު މަހުގެ ތެރޭގައި އެކުންފުނިން އެރަށުގެ ބަނދަރުގެ މަސައްކަތް ފަށާފައިވަނީ މިދިޔަ މަހުގެ ތެރޭގައެވެ. މި މަޝްރޫއަކީ 397 ދުވަހުން ނިމޭނެ ކަމަށް ލަފާކޮށްފައިވަނީ 38.2 މިލިއަން ރުފިޔާގެ މަޝްރޫއުއެކެވެ.


ޙަރާމް ޙަލާލް ފަރަގުކުރުން « Ahlul Haqqu.com\nޙަރާމް ޙަލާލް ފަރަގުކުރުން\nﷲ ތަޢާލާ ޙަރާމްކުރެއްވި އެއްޗެއް ނުވަތަ ކަމެއް ޙަލާލުކުރުމުގައާއި، ޙަލާލުކުރެއްވި އެއްޗެއް ނުވަތަ ކަމެއް ޙަރާމްކުރުމުގައި ޢިލްމުވެރިންނަށާއި ވެރީންނަށް ކިޔަމަންވެއްޖެމީހާ، ފަހެ ﷲ ފިޔަވައި އެބައިމީހުން ރައްބުންތަކެއް (އަޅުކަންކުރާ ފަރާތްތަކެއް) ކަމުގައި ހަދައިފި ވާހަކަ ނަންގަނެވިގެންވާ ބާބު.\nقال ابن عباس: “يوشك أن تنزل عليكم حجارة من السماء، أقول: قال رسول الله صلى الله عليه وسلم، وتقولون: قال أبو بكر وعمر“\nމާތް ﷲ ރުއްސުންލެއްވި ابن عباس ވިދާޅުވިއެވެ. “އަހުރެން މިބުނަނީ رسول الله صلى الله عليه وسلم ޙަދީޘްފުޅުކުރެއްވިއެވެ. (ހަމަބުނާއިރަށް) ތިޔަބައިމީހުން ތިޔަބުނަނީ أبو بكر رضي اللّـه عنه އާއި عمر رضي اللّـه عنه ވިދާޅުވިއެވެ. (މިގޮތަށް ތިޔަބައިމީހުންގެ ޙާލަތުވަނީނަމަ) ތިޔަބައިމީހުންގެ މައްޗަށް އުޑުން ހިލަވެހުން ކައިރިވެގެންވެއެވެ.”\nއަދި إمام أحمد بن حنبل رحمه الله ވިދާޅުވިއެވެ. “ޙަދީޘްގެ سند އާއި ޙަދީޘް ޞައްޙަކަން އެނގުމަށްފަހުގައި ވެސް سفيان الثوريގެ ރައުޔު އިޚްތިޔާރު ކުރާ މީހުންނާއިމެދު އަހުރެން އަޖައިބުވަމެވެ.” އަދި اﷲ ވަޙީކުރައްވަނީވެސް މިފަދައިންނެވެ.\n“فَلْيَحْذَرِ الَّذِينَ يُخَالِفُونَ عَنْ أَمْرِهِ أَنْ تُصِيبَهُمْ فِتْنَةٌ أَوْ يُصِيبَهُمْ عَذَابٌ أَلِيمٌ” (النور:63)\nމާނައީ: “رسول الله صلى الله عليه وسلمގެ ޙުކުމްފުޅާ ޚިލާފުވާމީހުން، އެބައިމީހުންނަށް ފިތުނައެއް ނުވަތަ ވޭންދެނިވި ޢަޛާބެއް އަތުވެދާނެކަމަށް، ބިރުވެތިވާހުށިކަމެވެ.”\nފިތުނައިގެ މުރާދަކީ ކޮބައިކަން ތިޔަބައިމީހުންނަށް އެގޭހެއްޔެވެ؟ އޭގެ މުރާދަކީ ޝިރުކެވެ. މީހަކު ކީރިތި ނަބިއްޔާ صلى الله عليه وسلمގެ ޙަދީޘްފުޅެއް ރައްދުކޮށްފިނަމަ، އޭނާގެ ހިތަށް ބާޠިލްކަންވަދެ، އޭނާ ހަލާކުވެދިއުން އެކަށީގެންވެއެވެ.\nމާތް ﷲ ރުއްސުންލެއްވި عدي بن حاتمގެ ކިބައިން ރިވާވެގެންވެއެވެ. ނަބިއްޔާ صلى الله عليه وسلم މިއާޔަތް ކިޔަވައި ވިދާޅުވަނިކޮށް އެކަލޭގެފާނު އެއްސެވިއެވެ.\n“اتَّخَذُوا أَحْبَارَهُمْ وَرُهْبَانَهُمْ أَرْبَاباً مِنْ دُونِ اللَّهِ وَالْمَسِيحَ ابْنَ مَرْيَمَ وَمَا أُمِرُوا إِلاَّ لِيَعْبُدُوا إِلَهاً وَاحِداً لا إِلَهَ إِلاَّ هُوَ سُبْحَانَهُ عَمَّا يُشْرِكُونَ” (التوبة:31)\nމާނައީ: “އެބައިމީހުން (އަހުލުކިތާބީން) އެބައިމީހުންގެ ޢިލްމުވެރިންތަކާއި، އަޅުވެރިންތަކާއި މަރިޔަމް عليها السلامގެ ދަރި މަސީޙް (އެބަހީ ޢީސާ عليه السلام)، ﷲ ފިޔަވައި ރައްބުންތަކެއް ކަމުގައި ހަދައިފިއެވެ. އެކަމަކު އެންމެ އިލާހަކަށް އަޅުކަން ކުރުމަށް މެނުވީ އެބައިމީހުންނަށް އަމުރުކުރެވިގެންނުވެއެވެ. އެކަލާނގެއީ، އެކަލާނގެ ފިޔަވައި ޙައްޤު އިލާހަކު ނުވާ ރަސްކަލާނގެއެވެ. އެބައިމީހުން އެކުރާ ޝިރުކުތަކުން އެކަލާނގެ ހުސްޠާހިރުވަންތަވެ ވޮޑިގެންވެއެވެ.”\nعدي بن حاتم رضي اللّـه عنه ވިދާޅުވިއެވެ. “އަހުރެން ކީރިތި ނަބިއްޔާ صلى الله عليه وسلم އަށް ދަންނަވައިފީމެވެ. ހަމަކަށަވަރުން އަހުރެމެން އެޢިލްމުވެރިންނަށާއި އަޅުވެރިންނަކަށް އަޅުކަމެއް ނުކުރަމުއެވެ. ނަބިއްޔާ صلى الله عليه وسلم ޙަދީޘްފުޅުކުރެއްވިއެވެ. اﷲ ތަޢާލާ ޙަލާލު ކުރެއްވިކަމެއް އެބައިމީހުން ޙަރާމް ކުރުމުން ތިޔަބައިމީހުން އެކަން ޙަރާމްކަމެއް ކަމުގައި ނުދެކެންހެއްޔެވެ؟ އަދި اﷲ ތަޢާލާ ޙަރާމްކުރެއްވިކަމެއް އެބައިމީހުން ޙަލާލުކުރުމުން ތިޔަބައިމީހުން އެކަން ޙަލާލުކަމެއްކަމުގައި ނުދެކެންހެއްޔެވެ؟ އަހުރެން ދަންނަވައިފީމެވެ. ނޫނެކެވެ. އެކަން އެގޮތަށް ދެކެމުއެވެ. ދެން ނަބިއްޔާ صلى الله عليه وسلم ޙަދީޘްފުޅުކުރެއްވިއެވެ. ފަހެ، އެބައިމީހުންނަށް އަޅުކަން ކުރުމަކީ އެއީއެވެ.” (مسند أحمد وسنن الترمذي)\nމިބާބުން ނެރެވުނު މައްސަލަތައް:\n1. ނޫރު ސޫރަތުގެ 63 ވަނަ އާޔަތުގެ ތަފްސީރު.\n2. ތައުބާ ސޫރަތުގެ 31 ވަނަ އާޔަތުގެ ތަފްސީރު.\n3. عدي بن حاتم رضي اللّـه عنه އިންކާރުކުރެއްވި ޢިބާދަތުގެ މުރާދުގެ މައްޗަށްވާ تنبيه (އެބަހީ ޢިބާދަތުގެ މުރާދަކީ ހަމައެކަނި ޢަދިއްޔު رضي اللّـه عنه ވިސްނެވިގޮތެއްނޫނެވެ. އަދި ކިއެއްތަ! ޢިބާދަތުގެ މާނަ އެއަށްވުރެ ތަނަވަސްވެގެންވެއެވެ.)\n4. (މީހަކު މަޤާމުގެ ގޮތުން ނުވަތަ ޢިލްމީ ގޮތުން ކިތަންމެ މަތިވެރިކަމުގައި ވީނަމަވެސް رسول الله صلى الله عليه وسلمގެ ޙަދީޘްފުޅުގެ ކުރިމަތީގައި އެމީހެއްގެ ބަހަކަށް ޢަމަލެއް ނުކުރެވޭނެއެވެ. މިކަމުގައި) عبدالله بن عباس رضي اللّـه عنهما، أبوبكر رضي اللّـه عنه ، އާއި عمر رضي اللّـه عنهގެ މިސާލު ޖެއްސެވުން. އަދި الإمام أحمد رحمه الله، سفيان الثوري رحمه اللهގެ މިސާލުޖެއްސެވުން.\n5. މިއަދު ޙާލަތު ބަދަލުވެގެން ގޮސްފައިވަނީ މިހާހިސާބަށެވެ. މިއަދު މީސްތަކުންކުރެ ގިނަމީހުން ދެކޭގޮތުގައި ރާހިބުންނަށް އަޅުކަން ކުރުމަކީ އެންމެ މާތް ޢަމަލެވެ. އަދި އެޢަމަލަށް ވަލީވެރިކަމޭވެސް ކިޔެއެވެ. އަދި ޢިލްމުވެރިންނަށް އަޅުކަންކުރުމަކީ އެބައިމީހުން ދެކޭގޮތުގައި ޢިލްމާއި ފިޤުހެވެ. ދެން އެންމެ ފަހުން ޙާލަތު ބަދަލުވެގެން ދިޔައީ ﷲ ފިޔަވައި، ޞާލިޙުންގެ ތެރެއިން ނުވާ މީހުންނަށްވެސް އަޅުކަން ވެވޭ ހިސާބަށެވެ. އަދި އެހެން ގޮތަކަށް ބުނާނަމަ ޖާހިލުންނަށް އަޅުކަން ވެވޭ ހިސާބަށެވެ.\nނޯޓް: މިލިޔުމަކީ شيخ الإسلام محمد بن عبد الوهاب ގެ “كتاب التوحيد“ގެ ދިވެހި ތަރުޖަމާ، (ޝެއިޚް މުޙައްމަދު އިބްރާހިމް، ޅ.ނައިފަރު، ކުރައްވާފައިވާ ތަރުޖަމާ) އިން ނަގާފައިވާ ލިޔުމެކެވެ.\nއެޕްރީލް 28, 2009 - Posted by\ttruecall | މުޖުތަމައު, ދީނީލިޔުން\t| halal, haram, hukum


އަންނި ގެ ނުފޫޒުން އެމްޑީޕީއާއި ދިވެހި ރާއްޖެ މިނިވަންކޮށްގެން ނޫނީ މާލޭގެ ރައްޔިތަކަށް ވެސް ރާއްޖޭގެ ރައްޔިތަކަށްވެސް ހަމަޖެހިގެން ނޫޅެވޭނެ: ފުރަހަނި ޝުޢައިބު. | Sandhaanu\nއަންނި ގެ ނުފޫޒުން އެމްޑީޕީއާއި ދިވެހި ރާއްޖެ މިނިވަންކޮށްގެން ނޫނީ މާލޭގެ ރައްޔިތަކަށް ވެސް ރާއްޖޭގެ ރައްޔިތަކަށްވެސް ހަމަޖެހިގެން ނޫޅެވޭނެ: ފުރަހަނި ޝުޢައިބު.\nއަންނި (ކެނެރީގޭ މުޙައްމަދު ނަޝީދު)ގެ ނުފޫޒުން އެމްޑީޕީއާއި ދިވެހި ރާއްޖެ މިނިވަންކޮށްގެން ނޫނިއްޔާ ދެން މާލޭގެ ރައްޔިތަކަށް ވެސް ރާއްޖޭގެ ރައްޔިތަކަށްވެސް ހަމަޖެހިގެން ނޫޅެވޭނެ ކަމުގައި އެމްޑިޕީ ގައުމީ މަޖިލީހުގެ ކުރީގެ މެންބަރު ފުރަހަނި ޝުޢައިބު ޢަލީ ވިދާޅުވެއްޖެއެވެ.\n“ނިކަން ބައްލަވާ. ރާއްޖޭގެ ރައްޔިތުންނަށް މިއަދު ހިތްހަމަޖެހުމެއް އެބައޮތްތޯ؟ އެއްވެސް ހިތްހަމަޖެހުމެއްނެތް. ޚާއްޞަކޮށް މާލޭގެ ރައްޔިތުން ނިކަމެތި ހާލުގައި އުޅުއްވާ މަންޒަރު މުޢިއްޒަށް ފެނިވަޑައިގަންނަވާނެ.” މާލޭގެ މޭޔަރުކަމަށް ކުރިމަތިލައްވާފައިވާ ޑރ. މުޙައްމަދު މުޢިއްޒަށް ކައުންސިލް އިންތިޚާބުގައި ތާއިދުު ކުރައްވާކަން ހާމަކުރައްވައި ޓީވީ ޕްރޮގްރާމެއްގައި ވާހަކަފުޅުދައްކަވަމުން ޝުޢައިބު ވިދާޅުވިއެވެ. “އަންނި އަޑަށް ބާރުލައްވާފައި އެވިދާޅުވަނީ ތިމަންނައޭ މާލޭ މީހަކަށް ކަމެއް ކޮށްދޭނީ.\nމާލޭގެ ރައްޔިތުންނަށް ނިކަމެތިކަން ލިބި އަނިޔާ ލިބެމުންދާތާ އެތައް އަހަރުތަކެއް ވެގެން އެދިޔައީ. ކަމެއް ކޮށްދެވެންޏާ މިއަދު ކަމެއްކޮށްދެވިފައެއްނޫންތޯ އޮންނާނީ.”\nޝުޢައިބު ވިދާޅުވި ގޮތުގައި ކަޅު މުޙައްމަދު ރަސްގެފަނުގެ ޒަމާނުގައި ރާއްޖޭގެ ހާލަތު އޮތް ނިކަމެތި ދަރަޖައަށް ރާއްޖޭގެ ހާލަތު މިއޮތީ ވެއްޓިފައެވެ.\n“އެހާލަތަށް މިގައުމު ވެއްޓިފައި މިއޮތީ އަންނިގެ ސަބަބުންނޭ އަޅުގަނޑު ދަންނަވާނީ. އަޅުގަނޑަށް އެނގޭތީ މިދަންނަވަނީ.” ޝުޢައިބު ވިދާޅުވިއެވެ. “ބައްލަވާ ގުޅީފަޅު ވިއްކާލެއްވީ. މާލެސަރަހައްދުގައި ގޯތިދެވޭނެ ހުރިހާތަނެއް ވިއްކަވާލެއްވީމާ، މާލޭގެ ރައްޔިތުންނަށް އޭގެ ނިކަމެތިކަން އެލިބެނީ.”\nޝުޢައިބު ވިދާޅުވިގޮތުގައި އަންނި ބުނާގޮތްނޫން ގޮތެއް ހެދޭނެ ހަމަ އެއްވެސް ބޭފުޅަކު ނެތް ކަން އޭނާއަށް މިހާރު ވަނީ ޔަގީންކުރެއްވިފައެވެ.\n“ރައީސުލްޖުމްހޫރިއްޔާއަށްވެސް އެކަން ނުކުރެއްވޭނެ. ރައީސުލްޖުމްހޫރިއްޔާއަށް ކުރެއްވޭނަމަ މިއަދު މާލޭގެ ރައްޔިތުން މި އާދޭސް ކުރަމުންދާ އާދޭސްކުރުން އަޑުއައްސަވަންވީ ނޫންތޯ؟ އެގާބިލުކަމެއް ރައީސުލްޖުމްހޫރިއްޔާގައި ވެސްނެތީ.”\nރާއްޖޭގެ ކުރީގެ ރައީސް އަދި މިހާރު އެމްޑީގެ ރައީސް ކަމާއި ރައްޔިތުންގެ މަޖިލީހުގެ ރައީސްކަން ވެސް ކުރައްވަމުން ގެންދަވާ މުޙައްމަދު ނަޝީދުގެ ކުރީގެ ވަރަށް އަރިސް އެކުވެރިއެއްކަމުގައިވާ ފުރަހަނި ޝުޢައިބު ވަނީ ރޭ ނަޝިދަށް ވަރަށް ގިނަ ތުހުމަތު ކުރައްވައި ފާޑު ވިދާޅުވެފައެވެ.\n“ރާއްޖޭގެ ރައްޔިތުންނަށް ނުބައި މަންޒަރެއް ދައްކައިގެން އިނގޭތޯ އަޅުގަނޑު ދަންނަވާނީ މަކަރާއި ހީލަތާއި އޮޅުވާލައިގެން މުދަލުގެ ފައިސާގެ ދަހިވެތިކަމުގައި އަންނިއާއި އަންނިގެ އައުވާނުންތަކެއް ރާއްޖެ ވިއްކާލައްވަން ކުރައްވާ މަސައްކަތްތަކެއް އެބަހުއްޓޭ. އަޅުގަނޑު ވަރަށް ކެރިގެން މިވާހަކަ މިދަންނަވަނީ.” ޝުޢައިބު ވިދާޅުވިއެވެ. “މި ހަގީގަތް ރައްޔިތުންނާ ހަމައަށް ފާޅުވެ ތިލަވެގެން ގޮސް ހަގީގަތަކަށް ވާއިރު އަޅުގަނޑުމެން ކުރާނެކަމެއް ދެން ނޯންނާނެ.”\nއެމްޑީޕީ އުފައްދައި ކުރިއަށް ގެންދިއުމުގައި މުހިންމު ދައުރެއް ކުރީން އަދާކުރެއްވި ޝުޢައިބު އެމްޑީޕީގެ ސިޔާސަތާ ހިތްޕުޅާނުވެގެން ޑރ. މުޢިއްޒުއަށް ތާއިދު ކުރެއްވުމުން ޑރ. މުޢިއްޒު ވަނީ ޝުޢައިބުއަށް މަރުޙަބާއާއި ޝުކުރު ދަންނަވާފައެވެ.\n“އަޅުގަނޑު މިއަދުވެސް ޔަގީންކަން މިދެނީ އަޅުގަނޑު މިހިރި މާލޭގެ ރައްޔިތުންނާއެކީގައި ރައްޔިތުންގެ އަޑު އަހައިގެން ރައްޔިތުން ބޭނުންވެލައްވާގޮތަށް މާލޭގެ ރައްޔިތުންނަށް ދަތިވެފައިވާ ކަންތައްކަށް ހައްލު ގެނެސްދެއްވުމަށްޓަކައި ވަރަށް އިޚުލާޞްތެރި ބުރަމަސައްކަތްތަކެއް ކޮށްދެއްވުމުގެ ނިޔަތުގައޭ.” ޑރ. މުޢިއްޒު ވިދާޅުވިއެވެ. ” އެމްޑީޕީގެ އެހާ އިސްބޭފުޅަކު އަޅުގަނޑަށް ތާއިދު ކުރެއްވުމަކީ މާލޭގެ ރައްޔިތުން ވަރަށް ބޮޑަށް ވިސްނަވާނެކަމެއްކަމަށް އަޅުގަނޑު ދެކެން. އަދި ޝުޢައިބު އެނިންމެވި ގޮތަށް ނިންމަވާނެ ގިނަ ރައްޔިތުންތަކެއް ތިއްބަވާނެކަމަށް ވެސް އަޅުގަނޑު ގަބޫލުކުރަން.”\nއިންތިޚާބު ބޯމަތިވަމުންދާއިރު ޑރ. މުޢިއްޒުއަށް ތާއިދުކުރާ އެމްޑީޕީގެ މެންބަރުންގެ އަދަދު އިތުރުވަމުންދާކަން ވަނީ


FAM aa dhekolhah Victory in massala hushahalhaifi | Mihaaru\nއެފްއޭއެމްއާ ދެކޮޅަށް ވިކްޓްރީން މައްސަލަ ހުށަހަޅައިފި\n10 ފެބުރުއަރީ 2019 - 10:59 31 comments\nއެފްއޭއެމްގެ ލީޑާޝިޕާ މެދު އިތުބާރު ނެތްކަމުގެ ވޯޓެއް ނެގުމަށްޓަކައި އެކްސްޓްރާ އޯޑިނަރީ ކޮންގްރެސްއެއް ބާއްވައިދޭން އެދި 19 ކްލަބެއްގެ ސޮޔާ އެކު ވިކްޓަރީ ސްޕޯޓްސް ކްލަބުން މިއަދު އެ އެ އެސިއޭޝަނަށް ހުށަހަޅައިފި އެވެ.\nވިކްޓްރީގެ ފަރާތުން އެފްއޭއެމަށް ވަޑައިގެން، ސިޓީ ހުށަހެޅުއްވީ އެ ކްލަބުގެ ޗެއާމަން ޑރ. އިބްރާހިމް ނާޝިދު (ނާޝް) އާއި ވައިސް ޗެއާމަން މައުރޫފް އަހުމަދު (މާއްޓޭ) އެވެ.\nއެފްއޭއެމްގެ އަސާސީ ގަވާއިދު ބުނާ ގޮތުގައި ވޯޓް ލެވޭ 50 އިން ސައްތަ ކްލަބްތަކުން ހުށަހަޅައިފި ނަމަ 15 ދުވަހުގެ ތެރޭ އެކްސްޓްރާ އޯޑިނަރީ ކޮންގްރެސްއެއް ބާއްވައި މައްސަލަތައް އެޖެންޑާކުރަން ޖެހޭނެ އެވެ. މީގެ ކުރިން މި މައްސަލަ ހުށަހަޅަން މަސައްކަތްކުރީ ނިއު ރޭޑިއަންޓުންނެވެ. އެކަމަކު ކުޅުންތެރިންނަށް މުސާރައިގެ ގޮތުގައި 3.8 މިލިއަން ރުފިޔާ ނުދައްކައި އެފްއޭއެމުން ނިއު ސަސްޕެންޑްކުރުމުން ހުށަހެޅޭ ގޮތްނުވީ އެވެ. ނިއު އިން ތުހުމަތަކުރަނީ އެފްއޭއެމުން އެ ކްލަބް ސަސްޕެންޑްކުރީ އެ މައްސަލަ ހުށަހެޅިޔަ ނުދޭން ކަމަށެވެ.\nވިކްޓްރީގެ ޗެއާމަން ނާޝިދު ވިދާޅުވީ މިކަމުގައި ވިކްޓްރީ އިސް ނަގަން ޖެހުނީ ނިއު ސަސްޕެންޑްކުރުމުން ކަމަށާއި، އެ ކްލަބް އޮތީ އެކަމުގައި ނިއުގެ ފަހަތުގައި، އެފްއޭއެމްގެ ބޯޑު ބަދަލުކުރަން ތައްޔާރުގައި ކަމަށެވެ.\n"އަޅުގަނޑުމެންނަށް ވެސް ވަރަށް ބޮޑުވެފައި އޮތް ކަމެއް (އެފްއޭއެމްގެ މައްސަލައަކީ). ކްލަބް ކްލަބެއްގެ ގޮތުގައި ހިންގޭކަށް ނެތް. އެކަލަ ބައިވަރު ބައިވަރު މައްސަލަތައް ހުރީމާ ހުށައެޅީ،" ނާޝިދު ވިދާޅުވި އެވެ.\nމި މައްސަލަ ހުށައެޅި އެފްއޭއެމުން ވަނީ އެ އެސޯސިއޭޝަނުގެ އޯޑިނަރީ ކޮންގްރެސް މާޗު 24 ގައި ބާއްވަން ނިންމައިފަ އެވެ. އެ ކޮންގްރެސްގައި ހިމަނާނެ ކަންކަން އެޖެންޑާކުރާނީ އެގްޒެކެޓިވް ކޮމިޓީންނެވެ. އާއްމުކޮށް އޮންނާނީ ބަޖެޓް ފާސްކުރުމާއި އަހަރީ އޮޑިޓް ރިޕޯޓް ފާސްކުރުން ފަދަ ކަންކަމެވެ.\nވިކްޓްރީގެ ސިޓީގައި ފާހަގަކޮށްފައިވާ ނުކުތާތަކުގެ ތެރޭގައި މުބާރާތްތައް ރަނގަޅަށް ނުބޭއްވުމާއި އެގްޒެކެޓިވް ކޮމިޓީއަށް ގަވާއިދާ ހިލާފަށް މީހުން އައްޔަންކުރުމާއި އެފްއޭއެމް ހައުސްގައި ސިޔާސީ ކަންކަން ހިންގުން ހިމެނެ އެވެ.\n"ހުރިހާ ކްލަބަކަށް އެބަ އުނދަގޫވޭ އެފްއޭއެމް ނުހިނގާތީ. އެފްއޭއެމްގެ ދޯދިޔާކަމުން. އެފްއޭއެމްގެ ބެލުމެއް ނެތް ކަމުން. އެއްގޮތަކަށް ވެސް ކްލަބްތަކަށް ވަނީ ކިހިނެއްތޯއެއް ބަލައެއް ނުލާ. ކްލަބްތަކާ ވާހަކަދައްކަނީކީ ނޫން. ކްލަބްތަކަށް އަމުރުކުރަނީ،" ނާޝިދު ވިދާޅުވި އެވެ.\nއޭނާ ވިދާޅުވީ އެފްއޭއެމްގެ އެގްޒެކެޓިވް ކޮމިޓީއަކީ ކްލަބްތަކުން އައްޔަންކުރާ ބަޔެއް ތިބޭ ތަނެއްކަން އެފްއޭއެމްގެ އިސްވެރިންނަށް ނޭގެނީ ކަމަށް ވެދާނެ ކަމަށާއި އެއީ ކްލަބްތަކަށް އަމުކުރަން ތިބޭ ބަޔެއް ނޫން ކަމަށެވެ.\nކްލަބްތަކުން ހިތްހަމަނުޖެހުނު ސަބަބުތަކުގެ ތެރޭގައި މިދިޔަ ސީޒަނުގެ އެފްއޭ ކަޕާއި ޕްރެޒިޑެންޓްސް ކަޕް ކުއްލި ގޮތަކަށް ކެންސަލްކުރުމާއި މި އަހަރުގެ ސީޒަން ވެސް ޖޫން މަހު ފަށާ ގޮތަށް ނިންމުން ހިމެނެ އެވެ.\nމީގެ އިތުރުން ކުރީގެ ރައީސް އަބްދުﷲ ޔާމީންގެ އަނބިކަނބަލުން ފަސްޓް ލޭޑީ ފާތިމަތު އިބްރާހިމްގެ އޮފީހެއް އެފްއޭއެމްގެ އިމާރާތަށް 2017 ވަނަ އަހަރުގެ ޖުލައި މަހު ބަދަލުކުރުމުން، އެތަނުގައި ސިޔާސީ ހަރަކާތް ހިންގަނީ ކަމަށް ބުނެ އޭރު ފާޑުކިޔުންތަކެއް އަމާޒުވި އެވެ. އެ އޮފީހަކީ ރައީސް ޔާމީންގެ ކެމްޕެއިންގެ ބައެއް މަސައްކަތްތަކާއި ޕީޕީއެމަށް މީހުން އިތުުރުކުރުމުގެ ބައެއް މަސައްކަތްތައް ވެސްކޮށްފައިވާ ތަނެކެވެ.އެކަމަކު އެފްއޭއެމްގެ ޖެނެރަލް ސެކްރެޓަރީ ހުސެއިން ޖަވާޒް އޭރު ވިދާޅުވީ އިމާރާތުގެ އެއްވެސް ތަނެއް "މެޑަމް އޮފީސް" ހިންގަން ދީފައިވާ ނުވާނެ ކަމަށާއި އެކަމަކު ބައެއް އަމިއްލަ ކުންފުންޏަކަށް ކުއްޔަށް ދީފައިވާ ކަމަށާއި، އެ ކުންފުނިން އެ ތަން އެހެން ބަޔަކަށް ދިނުމަކީ އެފްއެމްއޭ ގުޅޭ ކަމެއް ނޫން ކަމަށެވެ.\nއެފްއޭއެމްގެ ވެސް އިހުމާލެއް އޮވެ، ރާއްޖޭގެ ކްލަބްތަކަށް މި އަހަރުގެ އޭއެފްސީ ކަޕުން ފުރުސަތު ގެއްލުމަކީ ވެސް ހިތްހަމަނުޖެހުންތައް އުފެދެން މެދުވެރިވި ސަބަބެކެވެ. އެ ފުރުސަތު ގެއްލުނީ ކްލަބްތަކުން އޭއެފްސީގެ ކްލަބް ލައިސިންސިން ސިސްޓަމުގައި ރަޖިސްޓްރީކޮށްފައިނުވާތީ އެވެ. އެ މައްސަލައިގައި އެފްއޭއެމުން ގޯސްކުރީ ކްލަބްތަކެވެ. އެކަމަކު ކްލަބްތަކުންނާއި ކުޅިވަރުގެ ބައެއް ތަޖުރިބާކާރުން ގަބޫލުކުރާ ގޮތުގައި ކްލަބްތަކުން ރަޖިސްޓްރީ ކުރޭތޯ ބެލުމަކީ އެފްއޭއެމްގެ ޒިންމާއެއް ކަމަށެވެ.


ހީލީމާ ސެޓުވީކީ ނޫނެވެ. ހީލުމަކީ ކުށެއްވެސް ނޫނެވެ.\nJanuary 07, 2019 05:24:52\nވަރަށް ކުރީއްސުރެ އަޑުއިވެމުންދާ ވާހަކައެކެވެ. ހީލީމާ ސެޓުވީކީ ނޫނެވެ. މިއީ ރާއްޖޭގެ ރަށްރަށުގައި، ހާއްސަ ކޮށް މާލޭގެ މަގުތަކުގައި ކަންވަމުން ދާގޮތުން ޒުވާން އަންހެން ކުދިން ވަރަށް ގިނައިން ބުނެ އުޅޭ ޖުމްލަ އެކެވެ. ބައެއް ފަހަރު ރުޅިއައިސްގެން، އަނެއްބައިފަހަރު ސަމާސާ ރާގަކަށް ބުނެއެވެ. މިގޮތަށް ބުނަން ޖެހެނީވެސް ދިވެހި ބައެއް ފިރިހެނުންގެ ކިބައިގައި އަށަގަނެފައިވާ ވަރަށް ނޭދެވޭ ސިފައެއްގެ ސަބަބުންނެވެ.\nމަގުމަތީގައި ހިނގާބިންގާވެ އުޅޭ އިރު ވަރަށް ބައިވަރު، އެކި މިޒާޖުގެ މީހުންނާ ދިމާވާނެއެވެ. އެގޮތުން ދިމާވާ މީހުންނާ ދިމާލަށް ހީލުމަކީ އިންސާނުންގެ ތަބިއްޔަތުގައި ހުންނަ ސިފައެކެވެ. ނަމަވެސް ބައެއް ދިވެހި ފިރިހެނުން ހީކުރަނީ އަންހެން ކުއްޖަކު ހީލުމުން، އެނާ ލިބުނީ ކަމަށެވެ. އަވަހަށް ފަހަތުން ގޮސް ފޯނު ނަންބަރު ހޯދުމަށް އެދެންވީ ކަމުގައެވެ. ގޭގެ ނަން ހޯދައިގެން ގޮސް އަވަހަށް ވަލީ ހޯދަން ބައްޕަ ގާތު ބުނަންވީ ކަމުގައެވެ. މިއީ ދިވެހިންގެ ތެރޭގައި މިހާރު އާންމުވެފައިވާ ކަމެކެވެ.\nއަންހެން ކުއްޖާގެ ފަރާތުން، ޖަވާބެއް ނުލިބިއްޖެނަމަ، ދެން އެވީ އަވަގުރާނަ ގޮވާށެވެ. ސިފަ ހުތުރު ކަމަށް ބުނެ ފުރައްސާރަ ކުރާށެވެ. އެހިސާބުން ގޯސްވާނީ އަންހެން ކުއްޖާއެވެ. އެއީ އަންހެން ކުއްޖާ ހީލީމައެވެ. ކަން ނިމިގެން ދާނީ، ހިނިތުންވުމަކީ ކުށެއްކަމަށް ބެލެވިގެންނެވެ.\nއަންހެން ކުދިންނާ މަގުމަތިން ދިމާކޮށް، ކަންކަން މަތީގައި ތިބެ ތުންބުން ފުމެ، ފޮށުމަކީ ތިމާގެ މޮޅުކަން ދައްކުވައިދޭ ކަމެއްވެސް ނޫނެވެ. މުޖުތަމައުގައި އަންހެން ކުދިންނަކީވެސް ގަދަރުވެރި ބައެކެވެ. އިހްތިރާމް ލިބެންޖެހޭނެ ބައެކެވެ. އަންހެން ކުއްޖަކު ހީލުމުން ސެޓުވީ ކަމަށް ހީކުރުމަކީ ވަރަށް ބޮޑު ގޯހެކެވެ.


ކ.ދޫނިދޫ އިންޓަވިއު ރޫމްތަކަށް ބޭނުންވާ ފަރުނީޗަރ ސަޕްލައިކޮށް އިންސްޓޯލް ކޮށްދެއްވާނެ ފަރާތެއް ހޯދުން\nކ.ދޫނިދޫ އިންޓަވިއު ރޫމްތަކަށް ބޭނުންވާ ފަރުނީޗަރ ސަޕްލައިކޮށް އިންސްޓޯލް ކޮށްދެއްވާނެ ފަރާތެއް ހޯދަން ބޭނުންވެއެވެ. ވީމާ މިމަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝައުޤުވެރިވެލައްވާ ހުރިހާ ފަރާތްތަކަށް ހުޅުވާލަމެވެ.\nބީލަމުގައި ރަޖިސްޓްރީ ވެވޭނެ އެންމެ ފަހުވަގުތަކީ 2019 މޭ 30 ވަނަ ދުވަހުގެ 16:00 އެވެ. ބީލަމަށް ރަޖިސްޓްރީ ކުރަން ދެވިފައިވާ ގަޑީގެ ފަހުން ލިބޭ އެއްވެސް ފޯރމެއް ބަލައި ނުގަނެވޭނެ ވާހަކަ ބީލަންވެރިންގެ މަޢުލޫމާތަށްޓަކައި ދަންނަވަމެވެ.\nތާރީޚް: 2019 ޖޫން 09\nބީލަން ހުޅުވުން އޮންނާނީ 2019 ޖޫން 12 ވަނަ ދުވަހުގެ 14:00 ގައި މި ސަރވިސްގެ އިސްކަންދަރު ބިލްޑިންގ 01 ގައެވެ. ބީލަންތައް ހުންނަަން ވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށްދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައި ނުގަނެވޭނެ ވާހަކަ މަޢުލޫމާތަށްޓަކައި ދަންނަވަމެވެ.\nޕްރޮޖެކްޓާއި ގުޅޭ ގޮތުން އެއްވެސް ސުވާލެއް ވާލެއް ވާނަމަ 2019 މޭ 30 ވަނަ ދުވަހުގެ 23:00 ގެ ކުރިން ތިރީގައިވާ އެޑްރެހަށް އީ-މެއިލް ކުރަންވާށެއެވެ.\nސުންގަޑި: 30 މޭ 2019 1600


Dollar beyruvun huhthuvan BML in ithru fiyavaleh\nޑޮލަރު ބޭރުވުން ހުއްޓުވަން ބީއެމްއެލް އިން އިތުރު ފިޔަވަޅެއް\nމީހަކު ފޯނުން ބޭރަށް ފައިސާ ފޮނުވަނީ -- ފޮޓޯ: ބީއެމްއެލް\nރާއްޖޭން ޑޮލަރު ބޭރުވުން ހުއްޓުވުމަށް، ބޭންކް އޮފް މޯލްޑިވްސް (ބީއެމްއެލް) އިން އަނެއްކާ ވެސް އިތުރު ފިޔަވަޅެއް އަޅައިފި އެވެ.\nޑޮލަރު ލިބުން ތާށިވެ ބޭންކިން ސިސްޓަމްގެ ތެރޭގައި ދައުރުވާ ޑޮލަރު މަދުވުމުގެ ސަބަބުން އިގްތިސޯދަށް ލިބިދާނެ ގެއްލުން ކުޑަ ކުރުމަށް، ބީއެމްއެލް އިން މި ފަހަރު އެޅި ފިޔަވަޅާއެކު އޮންލައިން ޓްރާންސްފާ ޕްލެޓްފޯމްތަކާއި ބައެއް ޑިޖިޓަލް ވޮލެޓްތައް ބްލޮކް ކުރުން ހިމެނެ އެވެ.\nބީއެމްއެލް އިން ބުނެފައިވާ ގޮތުގައި މި ބަދަލުގެ ސަބަބުން ރާއްޖޭން ބޭރުގެ އޮންލައިން ޓްރާންސްފާ ކުރަން ބޭނުން ކުރާ ގިނަ ޑިޖިޓަލް ވޮލެޓުތައް ބްލޮކް ވެގެން ދާނެ އެވެ. މިހާރު ބްލޮކް ވެފައިވާ ޑިޖިޓަލް ވޮލެޓުތަކުގެ ތެރޭގައި ސްކްރިލް އާއި ޓްރާންސްފާ ވަޔާ އަދި ބިގް ޕޭ ފަދަ ވޮލެޓުތައް ހިމެނެ އެވެ. މިހާރު މިފަދަ ޕްލެޓްފޯމްތަކުގައި ބީއެމްއެލްގެ ކާޑު ބޭނުމެއް ނުކުރެވޭނެ އެވެ.\nއެ ބޭންކުން ބުނި މި ފިޔަވަޅު އަޅަން މަޖުބޫރުވީ، ޑޮލަރު ލިބެން ހުރި މިންވަރު ނުހަނު ބޮޑަށް ދަށްވެފައިވާ ހާލަތެއްގައި ކޮންމެހެން ރާއްޖޭން ބޭރަށް ދާން ނުޖެހޭ ފައިސާ ބޭރުވުން ހިފެހެއްޓުމަށާއި އަސާސީ މުދާ ގަންނަން ޑޮލަރު ބެހެއްޓުމަށް ކަމަށެވެ.\nވޮލެޓުތަކުގައި ހުރި ފައިސާ ގެނެވޭނެ\nމި ފިޔަވަޅު އެޅި ނަމަވެސް، ބީއެމްއެލް އިން ބުނި ގޮތުގައި ވޮލެޓްތައް ބްލޮކް ކުރި ނަމަވެސް ޑިޖިޓަލް ވޮލެޓުތަކުގައި މިހާރު ހުރި ފައިސާ ރާއްޖޭގެ އެކައުންޓަަށް ގެނެވޭނެ ކަމަށެވެ. އަދި މިގޮތަށް ފައިސާ ގެންނަ ކަސްޓަމަރުންނަށް ލުއި ދިނުމުގެ ގޮތުން ރާއްޖޭން ބޭރުން ގެނެވޭ ފައިސާގެ ތެރެއިން 500 ޑޮލަރު ވުރެ މަދު އަދަދު ތަކުން އެއްވެސް ފީއެއް ނުނަގަން ބީއެމްއެލް އިން ވަނީ ނިންމާފަ އެވެ. އަދި ކާޑުން ކުރެވޭ މުއާމަލާތްތައް ބޭންކުން މޮނީޓަ ކުރަމުންދާ ކަމަށާ، ބޭންކްއަށް ފެނިއްޖެ ހާލަތެއްގައި މިފަދަ މުއާމަލާތްތައް އެއްވެސް އެނގުމަކާ ނުލައި ބްލޮކް ކުރާނެ ކަމަށްވެސް ބީއެމްއެލް އިން ބުނެފައިވެ އެވެ.\nރާއްޖޭން ބޭރުވާ ޑޮލަރު ހުއްޓުވަން ސަރުކާރުން އެކަށީގެންވާ ފިޔަވަޅެއް އަޅަމުން ނުދެ އެވެ. ނަމަވެސް ޑޮލަރު ތާށިވެ ބޭންކިން ސިސްޓަމް "ކޮލެޕްސް" ވިޔަ ނުދިނުމަށްޓަކައި ބީއެމްއެލް އިން ވަނީ މީގެ ކުރިން ވެސް ފިޔަވަޅުތަކެއް އަޅާފަ އެވެ. އެގޮތުން ރާއްޖޭން ޑޮލަރު ބޭރުކޮށް، އެ ގެނެސް މާރުކޮށްގެން ވިޔަފާރިކުރާ ބައެއް ސައިޓުތައް ވަނީ ބްލޮކް ކޮށްފަ އެވެ.


ބިރުވެތިވޭ! ޝަހާދަތުގެ އެއްބައި ޤަބޫލުކޮށްގެން އިސްލާމްކަން ފުރިހަމައެއް ނުކުރެވޭނެ!: މުފްތީ މެންކް\nޘަހާދަތުގެ އެއްބައި ޤަބޫލުކުރާ ބައަކު މުސްލިމުންގެ ތެރޭގައި އެބަ އުޅެއެވެ. އެމީހުންގެ އިސްލާމްކަން ފުރިހަމައެއް ނުވާނެއެވެ. އަދި އެފަދަ މީހުން ވާނީ ﷲ ތަޢާލާގެ ވަޙީ ބަސްފުޅު ޤަބޫލުކުރަން އިންކާރުކުރާ ބައަކަށެވެ. އެކަމުގެ ހެކި ކީރިތި ޤްރުއާނުން މިދައްކަނީއެވެ.\nރަސޫލް (ޞޢވ)ގެ ސުންނަތާއި ކުރައްވަވާފައިވާ ޙަދީޘްފުޅުތައް ޤަބޫލުކުރަން ބޭނުން ނުވާ އެއްވެސް މީހަކަށް އިސްލާމް ދީނަށް ޢަމަލުކުރުމަކީ ކުރެވޭނެ ކަމެއް ނޫނެވެ. މިކަމުގެ ހެކި ދެއްކެވުމުގެ ގޮތުން ހުރިހާ ޢިލްމުވެރިން ބަޔާން ކުރައްވަވާ އާޔަތެއް ކީރިތި ޤްރުއާނުގައިވެއެވެ. އެއީ ނިސާ ސޫރަތުގެ 65 އާޔަތެވެ.\nރަސޫލް (ޞޢވ)ގެ ސުންނަތަށާއި ޙަދީޘްފުޅުތަކަށް އަމަލުކުރަން އިންކާރުކުރާ މީހަކީ ޝަހާދަތުގެ އެއްބައަށް އީމާން ނުވާ މީހުންނެވެ. ޝަހާދަތް ފުރިހަމަވާނީ ރަސޫލް (ޞޢވ) ގެ ރަސޫލްކަން ޤަބޫލުކުރުމުންނެވެ. ރަސޫލް (ޞޢވ)ގެ ރަސޫލުކަން ޤަބޫލުކުރުމަކީ ރަސޫލް (ޞޢވ) ޢަމަލު ކުރެއްވެވި ގޮތާއި ކުރައްވަވާފައިވާ ޙަދީޘްފުޅުތައް އެއްވެސް ޝައްކެއް ނެތި ޤަބޫލުކުރުމުންނެވެ.\nކީރިތި ޤްރްއާނުން ފެންނަން ނެތް ކޮންމެ ކަމެއްގައި ބަލަން ޖެހޭނީ ރަސޫލް (ޞޢވ)ގެ ސުންނަތަށެވެ. ޙަދީޘްފުޅުތަކަށެވެ. ބެލުމުން ފެންނަން އޮތް ގޮތުގައި ތިމާއަށް ގެއްލުމެއް ލިބެން އޮތް ނަމަވެސް ޖެހޭނީ އެއީ ޞައްޙަ ގޮތް ކަމަށް ޤަބޫލުކުރާށެވެ. އެގޮތަކަށް އަމަލުކުރާށެވެ! އެގޮތަށް އަމަލުކުރުމުން ތިމާ ބޭނުންވާ މަޤްޞަދު ޙާޞިލުވުމާއި ނުވުމަކީ މުޅިން ތަފާތު މައްސަލައެކެވެ. ބޭނުންވާ މަޤްޞަދު ޙާޞިލު ނުކުރެވުމަކީ ޙަދީޘް ޤަބޫލު ނުކުރަން ދެއްކޭނެ ޙުއްޖަތެއް ނޫނެވެ.\nތަްްވާވެރިކަން އިތުރުކުރަން ބޭނުންވާ މީހުން ކީރިތި ޤްރުއާނުގެ މާނަ ކިޔައި ވިސްނަން މިބުނަނީ އެހެންވެގެންނެވެ. މީސްތަކުންނޭވެ! އާޚިރަތް ދުވަހު ސަލާމަތްކަން އެދޭނަމަ ކީރިތި ޤްރުއާނާއި ގުޅުން ބަދަހިކުރަން މަސައްކަތްކުރާށެވެ! އެގުޅުން ވެގެންދާނީ ތިބާ އާއި ﷲ ތަޢާލާ އާއި ގުޅުވައިދޭ އެންމެ ގަދަ ބާރަށެވެ!


މިކުޑަ ކުއްޖާ ރޭޭޕްކޮށް، ގަޔަށް އެސިޑް ޖަހާ މަރާލީ ކޮންކުށެއް އޮވެގެން؟\nބިހާރްގެ މަދުބާނީ ގައި އުމުރުން 12 އަހަރުގެ ނޭންސީ ޖާ ރަޙުމުކުޑަ ގޮތަކަށް މަރާލާފައި އޮތީ، އެކުޑަ ކުއްޖާ ރޭޕްކޮށް ގަޔަށް އެސިޑްވެސް ޖަހާފައެވެ.\nނޭންސީ ޖާ ގެ މަރު އެހާމެ ބިރުވެރިވެފައި އިންސާނިއްޔަތާއި މުޅިން ޚިލާފެވެ. މިއީ އިންސާނީ ނަސްލު ލަދުވެތި ވާންޖެހޭފަދަ ރަޙުމުކުޑަ ޢަމަލެކެވެ. މަދޫބާނީ އަވަށުގައި، 12 އަހަރުގެ ނޭންސީ ޖާ މަރާލިއިރު، އެކުޑަ ކުއްޖާއަށް އަޅާނެ ވޭން ހިތައްވެސް ނުގެނެވޭހާ އަސަރުގަދައެވެ.\nނޭންސީ ޖާ ގެއްލިގެން އިންޑިއާގެ ފުލުހުންނަށް ރިޕޯޓުކޮށްފައިވަނީ ނިމިގެންދިޔަ މެއި މަހުގެ 25 ވަނަ ދުވަހުއެވެ. ރިޕޯޓު ކުރުމާއިއެކު ފުލުހުން އެމައްސަލައިގެ ތަޙުޤީޤުތައް ފެށި ކަމަށާއި، ތަޙުޤީޤުގެ ތެރެއިން ނޭންސީ ޖާ ގެ ސްކޫލް ޕްރިންސިޕަލްއާއި ވެސް ސުވާލު ކުރިކަމަށް ފުލުހުންނަށް ހަވާލާދީ އިންޑިއާގެ ބައެއް މީޑިއާ ރިޕޯޓު ތަކުގައިވެއެވެ.\nގެއްލިގެން ރިޕޯޓުކުރިތާ ދެ ދުވަސް ފަހުން، މެއި 27 ގައި، ނޭންސީ ވަނީ ފެނިފައެވެ. ނަމަވެސް ފެނުނީ ދިރިހުއްޓާއެއް ނޫނެވެ. ނޭންސީ ޖާ ގެ މުޅި ހަށިގަނޑަށް ވަނީ އެސިޑް ޖަހާ ސިފަ ގެއްލުވާލާފައެވެ. އެކުޑަ ކުއްޖާގެ ކުނިވަމުން އައި ހަށިގަނޑު ފެނިފައިވަނީ އޭނާގެ ގެއާއި އެއް ކިލޯމީޓަރު ދުރުގައި އޮތް ހަނަފަސް ދަނޑެއްގެ ތެރެއިންނެވެ.\nނޭންސީ ޖާ އާއި މެދު މިފަދަ ލާއިންސާނީ ޢަމަލެއް ހިންގި އެންމެން އަދި އިންޑިއާ ފުލުހުންނަށް ހޯދިފައި ނުވިކަމުގައި ވިޔަސް، މިމައްސަލައާއި ގުޅިގެން ލާލޫ ޖާ އާއި ޕަވަން ޖާ ނަމަކަށް ކިޔާ ދެމީހަކު، މިދިޔަ އަންގާރަ ދުވަހު ފުލުހުންވަނީ ހައްޔަރު ކޮށްފައެވެ.\nމަދޫބާނީގެ ގިނަ އަދަދެއްގެ ރައްޔިތުންވަނީ، ނޭންސީ ޖާ ގެ މަރާއި ގުޅިގެން ކަމާއި ބެހޭ ފަރާތްތަކާއި ދެކޮޅަށް އަޑު އުފުލާފައެވެ. އެމީހުން ބުނެފައިވަނީ، ކަމާއި ބެހޭ ފަރާތްތަކުން އެމައްސަލަ ބަލަންވީ ވަރަށް ބެލިނަމަ މިއަދު ނޭންސީ ޖާ ދުނިޔޭގައި ހުންނާނެ ކަމަށެވެ.\nrey 2017-06-03 14:18:45\nFalastheen ,syria adhives minoon muslim gaumuthakugai maramnun dhaa kudakudhinge khabaru nuliyanee keeve ehen noonas thi rape koh maraalythy kuda ehkoh ves dhera ah nuvey aharenneh aee muslimeh meh namathaa dhera vaan v ves."muslim mausoom kudakudhin maranee kon kuseh ovegen"mi namuga article eh neredhimumah edhen


SunOnline: 259 thaneh inspect kuri iru 254 thaneh rangalhu\nކޮވިޑް19 އާ ގުޅިގެން ހެލްތު ޕްރޮޓެކްޝަން އެޖެންސީން އާންމުކޮށްފައިވާ ގައިޑްލައިންތަކާ އެއްގޮތަށް އާންމު ހިދުމަތްދޭ ގިނަ ތަންތަނުން އަމަލުކުރަމުން އަންނަ ކަމަށް، ހެލްތު އެމަޖެންސީ އޮޕަރޭޝަން ސެންޓަރުން ބުނެފިއެވެ.\nއާންމު ހިދުމަތްދޭ ތަންތަނުން އުސޫލުތަކަށް އަމަލުކުރަމުން ގެންދޭތޯ ބެލުމަށް މާސް އިންސްޕެކްޝަނެއް މިހާރު އަންނަނީ ކުރިއަށް ގެންދަމުންނެވެ.\nއެގޮތުން މި މަހުގެ 20 ވަނަ ދުވަހު މާލޭގައި ފެށި، އިންސްޕެކްޝަން ބުރުގައި މިހާތަނަށް ޖުމްލަ 259 ތަނެއް ބަލާފައިވާ ކަމަށް އެޗްއީއޯސީން މިރޭ ވަނީ ބުނެފައެވެ.\nއެ ސެންޓަރުން ބުނީ، 259 ތަނުގެ ތެރެއިން، 254 ތަނަކުން ގައިޑްލައިންތަކަށް އަމަލުކުރާ ކަމަށް ފާހަގަވެފައިވާ ކަމަށެވެ. އޭގެ ތެރޭގައި ހިމެނެނީ 206 ފިހާރައާއި، 39 ކެފޭ، ހަ ސެލޫން އަދި ތިން މާރުކޭޓެވެ.\nއުސޫލުތަކަށް އަމަލުކުރަމުން ނުދާތީ ފަސް ތަނެއް ބަންދުކުރި އިރު، ކަންކަން އިސްލާހު ކުރުމުން އޭގެ ތެރެއިން ފިހާރައަކާއި ކެފޭ އެއް އަލުން ހުޅުވުމުގެ ހުއްދަ ވަނީ ދީފައެވެ.\nއެހެންކަމުން، ގައިޑްލައިނާ އެއްގޮތަށް އަމަލުނުކުރާތީ ބަންދުކޮށްފައި ހުރީ ތިން ތަނެކެވެ.\nނަމަވެސް އެޗްޕީއޭއިން ވަނީ އުސޫލުތަކާ ހިލާފުވާ ތަންތަން ޖޫރިމަނާކުރެވޭ ގޮތަށް، ފިޔަވަޅުތައް ހަރުކަށިކޮށްފައެވެ. އެގޮތުން އުސޫލާ ހިލާފަށް ހިދުމަތް ދޭ ކަން އެނގިއްޖެ ނަމަ ފުރަތަމަ ފަހަރު އެ ތަނެއް 48 ގަޑިއިރަށް ބަންދު ކުރާނެ އެވެ.


Instagram story ah anekkaaves ithuru feature eh.\n20 މިނިޓް ކުރިން\nއަޙްމަދު ދާއޫދު / ލަންދޫ 1 މަސް ކުރިން\tޚިޔާލެއް ދެއްވާ\nމީގެ ކުޑަދުވަސްކޮޅެއް ކުރިން އިންސްޓަގްރާމްގެ ސްޓޯރީއަށް ގިނަބަދަލު ތަކެއް ގެނެސްފާވާއިރު އަނެއްކާވެސް ބޮޑު ބަދަލެއް ގެނައުމަށް އިންސްޓަގްރާމްއިން ނިންމައިފިކަމަށް މީޑިއާ ރިޕޯޓްތައް ބުނެފިއެވެ. އެމީހުންގެ އެންމެ ފަހުގެ ބަދަލުކަމުގައިވާ އެއް ފޮޓޯއަށް ވުރެ ގިނަ ފޮޓޯ އަދި އެއް ވީޑިއޯއަށް ވުރެ ގިނަ ވީޑިއޯ އެއް ފަހަރާ ލެވޭގޮތަށް ގެނައި ބަދަލުގެ އިތުރުން މިފަހަރު މިގެނައި ބަދަލަކީ ސްނެޕްޗެޓް ވީޑިއޯ ފީޗަރ އިންސްޓަގްރާމްއަށް ގެނައުމެވެ.\nމި އަޕްޑޭޓާއެކު އެންޑްރޮއިޑް ބޭނުންކުރާ އިންސްޓަގްރާމް ޔޫޒަރުންނަށް މިޔުޒިކް ވީޑިއޯ ހައިޑެފިނިޝަން ފޯކޭ ކޮލިޓީގައި ބޭނުންކުރެވޭނެކަމަށް ވެއެވެ. މިހާރުވެސް ވަރަށްފަހުން ވަނީ އެއްފަހަރާ 10 ފޮޓޯ، ސްޓޯރީއަށް ލެވޭނެ އޮޕްޝަނެއްވެސް އިންސްޓަގްރާމްއިން ހިމަނާފައެވެ.\nއަދި ވީޑިއޯ ލުމުން އިންނާނެ ގޮތް ޕްރިވިއު ކޮށްލެވޭނެ ކަމަށާއި މިގޮތަށް ވީޑިއޯ ލާއިރުވެސް އެކިފޯމެޓްތަކުގެ ވީޑިއޯ ލެވޭނެ ކަމަށް އަޕްޑޭޓާ ގުޅޭ ހަބަރުތައް ބުނެއެވެ.\nމީގެ އިތުރުން ފޮޓޯއެއް އިންސްޓަގްރާމު ކުރާއިރު އެ ފޮޓޯއެއް ނަގާފައިވާ ލޮކޭޝަން އޮޓޯ އިން ދެނެގަންނަ ފީޗާއެކޭ އެއްގޮތައް ވީޑިއޯގެ އެހުރިހާ މައުލޫމާތެއް ވެސް ވަނީ ހިމަނައިފައެވެ. މި އަޕްޑޭޓުވެސް އެންޑްރޮއިޑް ފޯނުތަކަށް ވަރަށް އަވަހަށް ލިބޭނެއެވެ.\nކުރިއަށް އޮތްތަނުގައި މި އަޕްޑޭޓުވެސް އައިއޯއެސް ފޯނުތަކަށް ލިބޭނެއެވެ.\nސޯޝަލް ނެޓްވޯކްތަކުގެ ތެރެއިން އިންސްޓަގްރާމަކީ މިއަދު ޢާއްމުންގެ ވަރަށްބޮޑު މަޤްބޫލްކަމެއް ހޯދާފައިވާ ނެޓްވޯކެކެވެ. އަދި ވަކިން ޚާއްޞަކޮށް ޒުވާނުން އެކިފާޑު …


CSC memberun ge massalathakeh balanee | Mihaaru\nސަރުކާރުގެ ގިނަ އޮފީސްތައް ހިންގާ ވެލާނާގެ: ސީއެސްސީގެ މެމްބަރުންގެ މައްސަލަތަކެއް ކޮމިޓީން އަންނަނީ ބަލަމުން.\nސީއެސްސީ މެމްބަރުންގެ މައްސަލަތަކެއް ބަލަނީ\n09 އޮކްޓޯބަރ 2019 - 11:35 10 comments\nސިވިލް ސާވިސް ކޮމިޝަން (ސީއެސްސީ)ގެ މެމްބަރުންގެ މައްސަލަތަކެއް ރައްޔިތުންގެ މަޖިލީހުގެ މިނިވަން މުއައްސަސާތަކާ ބެހޭ ކޮމިޓީން ބަލަން ފަށައިފި އެވެ.\nއެކަމަކު އެއީ ކޮން މައްސަލަތަކެއް ކަން އެ ކޮމިޓީން އަދި ހާމައެއް ނުކުރެ އެވެ. މެމްބަރުންނާ ގުޅޭ ގޮތުން ބަލާ މައްސަލަތައް ދިރާސާކުރުމަށް މިނިވަން މުއައްސަސާތަކުގެ ކޮމިޓީގައި އޮންނަ ސަބް ކޮމިޓީ3ގެ ބައްދަލުވުމެއް އިއްޔެ ބޭއްވި އެވެ.\nސީއެސްސީގެ ފަސް މެމްބަރުންނަކީ އެ ކޮމިޝަންގެ ރައީސް ޑރ. އަލީ ޝަމީމާއި ނައިބު ރައީސް ޝަހީދު މުހައްމަދާއި މެމްބަރު ފާތުމަތު އާމިރާ އާއި އިބްރާހިމް ޝަހީގާއި ޒަކަރިއްޔާ ހުސެއިނެވެ.\nމި މެމްބަރުން މިނިވަން މުއައްސަސާތަކާ ބެހޭ ކޮމިޓީ އަށް ހާޒިރުކުރަން ކުރިން ނިންމި އެވެ. އެއީ، އިލްމީ އަދި ގާބިލް މީހުންގެ ބަދަލުގައި ޝަރުތު ހަމަނުވާ ބަޔަކު ސިވިލް ސާވިސްގެ އެކި މަގާމުތަކަށް ހަމަޖައްސާ ކަމަށް މީޑިއާތަކުގައި ރިޕޯޓުކޮށްފައިވާތީ އެކަން ބެލުމަށް ކަމަށެވެ.\nއެހެން މިނިވަން މުއައްސަސާތަކެކޭ އެއްގޮތަށް، ކުރީގެ ސަރުކާރުގައި ސިވިލް ސާވިސް ކޮމިޝަންގެ ވެސް މިނިވަންކަން ގެއްލި، ސަރުކާރުގެ ނުފޫޒުން ކަންކަން ކުރަމުން ދިޔަ ކަމަށް ތުހުމަތު ކުރި އެވެ. ވެރިކަން ކުރާ ޕާޓީ ޕީޕީއެމްގެ ޖަލްސާތަކަށް ސިވިލް ސާވިސްގެ މުވައްޒަފުން ދާން މަޖުބޫރު ކުރުވި އިރު ވެސް ފިޔަވަޅު ނާޅާ ކަމުގެ ހިތްހަމަނުޖެހުންފާޅުކުރި އެވެ. އަދި އޭރު މުވައްޒަފުންގެ ވަޒީފާތަކާ މެދު ފިޔަވަޅު އަޅަމުން ދިޔަ އިރު މުވައްޒަފުންގެ ހައްގުގައި ސިވިލް ސާވިސް އިން މަސައްކަތް ނުކުރާ ކަމުގެ ތުހުމަތު ވެސް ކުރި އެވެ.\nސީއެސްސީ މެމްބަރުންގެ މައްސަލަތަކެއް ބަލަމުންދާ އިރު، މިނިވަން މުއައްސަސާތަކާއި މިނިވަން މަގާމުތަކަށް ނުފޫޒު ފޯރުވައި ކޮރަޕްޝަންގެ އަމަލުތައް ހިންގުން ހުއްޓުވުމަށް ގާނޫނުތަކަށް ސަރުކާރުން ވަނީ އިސްލާހުތަކެއް ހުށަހަޅައިފަ އެވެ.\nއިތުރު ލިޔުންތައް ސަރުކާރު ރައްޔިތުންގެ މަޖިލިސް ސިވިލް ސާވިސް ކޮމިޝަން މެމްބަރު ރޮޒައިނާ އާދަމް (އައްޑޫ މީދޫ)


Coma gai aharehhaa dhuvas, Covid-19 neyngey!\nޖޯސެފް: ކޯމާގައި އޮއްވާ ދެ ފަހަރަށް ކޮވިޑް ޖެހިފައިވޭ\nޖޯސެފް ފްލެވިލް އަކީ އިންގްލެންޑްގެ ނޮޓިންހަމްގައި ދިރިއުޅޭ ފިރިހެން ކުއްޖެކެވެ. ކާރު އެކްސިޑެންޓެއްގައި މާޗް 2020 ގައި ކޯމާއަށް ދިޔަ ޖޯސެފް އެ ހާލުގައި އޮއްވާ ދެ ފަހަރަށް އޭނާއަށް ކޮވިޑް-19 ޖެހިފައި ވެއެވެ. ނަމަވެސް އެއީ ކޮން ބައްޔެއް ކަމެއް ޖޯސެފްއަކަށް ނޭނގެ އެވެ. މިހާރު ދުނިޔެއަށް ކުރިމަތިވެގެން އުޅޭ މި ބޮޑު ވަބާގެ އެއްވެސް ޚަބަރެއް ޖޯސެފް އަކަށް ނެތެވެ.\nކާރު އެކްސިޑެންޓެއްގައި ޖޯސެފް ކޯމާއަށް ދިޔައީ މިދިޔަ އަހަރުގެ މާޗް އެއް ވަނަ ދުވަހު އެވެ. ކޮރޯނާވައިރަސް ފެތުރި އޭނާ ދިރިއުޅޭ ރަށް ލޮކްޑައުން ކުރީ އޭގެ ތިންހަފުތާ ފަހުންނެވެ.\nއެހެންކަމުން ޖޯސެފް ކޯމާގައި އޮތް ގިނަ ދުވަސްތަކެއްގައި އޭނާ ލޮލުން ދެކިލައި އޭނާގެ ގައިގައި ފިރުމާލައި ހަދާލާނެ ފުރުސަތު ވެސް އާއިލާގެ އެއްވެސް މީހަކަށް ނުލިބުނެވެ. ސަބަބަކީ ކޮވިޑް-19 އިގެ ސަބަބުން ހޮސްޕިޓަލުތަކަށް މީހުން ޒިޔާރަތް ކުރުން މުޅިން މަނާ ކޮށްފައި އޮތުމެވެ. އެ ދުވަސްތަކުގައި ޖޯސެފްގެ އާއިލާއަށް އޭނާ ފެންނަނީ ވީޑިއޯ ކޯލްގެ ޒަރިއްޔާއިން އެކަންޏެވެ.\nޖޯސެފްގެ ބޮޑުދައިތަ ސެލީ ފްލެވިލް ބުނީ ޖޯސެފް ރަނގަޅުވަމުން އަންނަ ކަމުގެ ކުދި ކުދި ނިޝާންތައް ދާދިފަހުން ފެންނަން ފަށާފައިވާ ކަމަށެވެ. އޭނާއަށް އެހެން މީހުން ދައްކާ ވާހަކަ މިހާރު އަޑު އިވޭކަން ޔަގީންވާ ކަމަށާއި ބައެއް ކަންކަން ކުރަން ބުނުމުން އެކަންކަން ކުރެވޭތޯ މަސައްކަތް ކުރާ ކަމަށެވެ.\n"މިހާރު އަހަރެމެން ގޮވާލާފައި ވާހަކަ ދެއްކުމުން އޭނާ އާނއެކޭ ބުނަން ބޭނުންވާނަމަ އެއް ފަހަރު ލޯ މަރާލާ، ނޫނެކޭ ބުނަން ބޭނުންވާނަމަ ދެ ފަހަރު ލޯ މަރާލާ. އެގޮތަށް މިހާރު އެބަ އޭނާ ކޮންމެވެސް ވަރަކަށް އަހަރެމެންނާ މުއާމަލާތް ކުރޭ އެބަ،" ޖޯސެފްގެ ބޮޑުދައިތަ ބުންޏެވެ.\nޖޯސެފް ކޯމާއަށް ދިޔަ ފަހުން އިންގްލެންޑްގެ ހަތަރު މިލިއަން މީހުންނަށް ކޯވިޑް ޖެހިއްޖެ އެވެ. އަދި 110،000 މީހުންގެ ފުރާނަ އެބަލީގައި ގެއްލިއްޖެ އެވެ. މި ބަލިމަޑުކަމުގެ ސަބަބުން މީހުންގެ ދިރިއުޅުން އެފުށް މިފުށަށް ޖެހި ސްކޫލްތަކާއި ޔުނިވަސިޓީތަކާއި ފިހާރަތައް އަދި އެނޫންވެސް ގިނަ ތަންތަން ވަނީ ބަންދުކޮށްފަ އެވެ. ނަމަވެސް ޖޯސެފް އަކަށް މީގެން އެއްވެސް ކަމެއް ނޭނގެ އެވެ.\n"އަހަންނަކަށް ނޭނގެ ޖޯސެފް ރަނގަޅުވީމަ އަހަރެމެން މި ލޮކްޑައުންގެ ވާހަކަތައް ކިޔައިދިނީމަ ބުނާނީ ކީކޭ ކަމެއް ވެސް. އޭނާއަށް އެކަންކަން ގަބޫލު ކުރެވޭނެ ކަމެއް ވެސް ނޭނގެ. އަދިވެސް ޖޯސެފް ވަރަށް ބޮޑަށް ބަލި. އެހެންވެ ރަނގަޅުވާން އަދިވެސް ވަރަށް ގިނަ ދުވަސްތަކެއް ނަގާނެ ކަމަށް ބެލެވޭ،" ޖޯސެފްގެ ބޮޑުދައިތަ ބުންޏެވެ.\nއިނގިރޭސިވިލާތް އެކްސިޑެންޓް ކޮވިޑް-19


Genbunu dhemafiringe hashigandu Philippines ah gendhiumge masahkaiy fashaifi | Mihaaru\nޓޫރިސްޓު ދެމަފިރިން މަރުވީ މި ދެ ރަށު ދޭތެރޭ މޫދަށް އެރި އުޅެނިކޮށް\nގެނބުނު ދެމަފިރީންގެ ހަށިގަނޑުު ފިލިޕީންސަށް ގެންދިއުމުގެ މަސައްކަތް ފަށައިފި\n13 ޖެނުއަރީ 2019 - 21:10 1 comment\nފުލުހުންގެ މީޑިއާ އޮފިޝަލު ވިދާޅުވީ މިއަދު މަރުވި 30 އަހަރުގެ އަންހެން މީހާ އާއި 29 އަހަރުގެ ފިރިހެން މީހާގެ ހަށިގަނޑު މެންދުރު މާލެ ގެނައި ކަމަށެވެ. އަދި މިހާރު އެ ދެމަފިރިންގެ ހަށިގަނޑު ފިލިޕީންސަށް ގެންދިއުމުގެ މަސައްކަތް ފަށައިފި ކަމަށް ވެސް އޭނާ ވިދާޅުވި އެވެ.\nދިއްފުށީ "ކްރައުން ބީޗް" ގެސްޓްހައުސްގައި ޗުއްޓީ ހޭދަކުރަން އައިސް އުޅުނު މި ދެމަފިރިން މަރުވީ ދިއްފުށްޓާއި މީރުފެންފުށި ދެމެދުގައި އޮންނަ ފަޅަށް އެރި އުޅެނިކޮށެވެ. އެނގިފައިވާ ގޮތުގައި އެ ހިސާބުގަނޑަކީ ވަރަށް ތިލަކޮށް އޮވެފައި، ވިލު ފުން ސަރަހައްދެކެވެ.\nއެ ރަށު ކައުންސިލަރު އިބްރާހިމް މުބައްސިރު ވިދާޅުވި ގޮތުގައި އެ ދެމަފިރިން ނެގީ، އެ މީހުން ގެނބުނު މަންޒަރު ދުށް ރަށު ރައްޔިތުންތަކެކެވެ. އެ މީހުންނަށް އެ ދެމަފިރިން ގެނބޭކަން ފާހަގަކުރެވުމުން، ސަލާމަތްކުރަން އުޅުނުކަމަށް އޭނާ ވިދާޅުވި އެވެ. އަދި އެކަމުގެ މައުލޫމާތު އޭނާއަށް ލިބުމުން އެ ރަށު ސިއްހީ މަރުކަޒަށް ވަގުތުން އެނގިކަމަށް ވެސް އޭނާ ވިދާޅުވި އެވެ.\nދިއްފުށީ ސިއްހީ މަރުކަޒުގެ ކޮމިއުނިޓީ ހެލްތް އޮފިސަރު މުހައްމަދު ވިޝާމް ވިދާޅުވީ އެ ދެމަފިރިން ހޮސްޕިޓަލަށް ގެންދިޔައީ ހެނދުނު 11 ޖަހަނިކޮށް ކަމަށެވެ. ހޮސްޕިޓަލަށް ގެންދިޔަ އިރު ވެސް ދެމަފިރިން މަރުވެފައިވާ ކަމަށް އޭނާ ވިދާޅުވި އެވެ.\n"ކައުންސިލްގެ ނައިބް ރައީސް އަޅުގަނޑުމެންނަށް ގުޅާފައި ބުނީ އެ ސަރަހައްދަށް ވަރަށް އަވަހަށް އެމްބިއުލާންސް ފޮނުވާށޭ. އެމްބިއުލާންސް އެ ހިސާބަށް ދިޔަ އިރު އެ ދެމަފިރިން މޫދުން ނަގަން ބަޔަކު މަސައްކަތްކުރަމުން ދިޔަ،" އޭނާ ވިދާޅުވި އެވެ.\nރާއްޖޭގައި އާއްމު އުސޫލެއްގެ ގޮތުން، ގެސްޓްހައުސްތަކަށް އަންނަ ޓުއަރިސްޓުން މޫދަށް އެރެނީ އެކަންޏެވެ. އެފަދަ ޓުއަރިސްޓުންނާއި އެކު ދިވެއްސަކު ދަނީ ސްނޯކްލިން ނުވަތަ ޑައިވް ކުރަން ދާ އިރު އެވެ.\nމިއީ މިފަދަ ކަމެއް ދިއްފުށީގައި ހިނގި ފުރަތަމަ ފަހަރެވެ.\nއިތުރު ލިޔުންތައް ޕޮލިސް ކ. ދިއްފުށި ޓޫރިސްޓުން ފެތުން ގެނބުން ގެސްޓް ހައުސް\nމިއީ އޮއިބާރު ދުވަސްވަރެއް، މޫދަށް އެރޭއިރު ސަމާލުވޭ


Air India boat ge kalhu foshi hoadhaifi\nފްލައިޓު ކަލްކަތާއަށް ދަތުރުކުރީ ކޮވިޑް-19 އާ ގުޅިގެން ބޭރު ގައުމުތަކުގައި ތާށިވެފައިތިބި އިންޑިއާ މީހުން ގޮވައިގެން -- ފޮޓޯ: އީޕީއޭ\nކެރެލާ (އޯގަސްޓް 8) - އިންޑިއާގެ ކެރެލާ ސްޓޭޓްގެ އެއާޕޯޓަކަށް ޖައްސަން އުޅުމުގެ ތެރޭގައި، ރަންވޭ މަތިން ކަހާލައިގެން ވެއްޓުނު އެއާ އިންޑިއާގެ މަތިންދާބޯޓުގެ ކަޅު ފޮށިތައް ހޯދައިފި އެވެ.\nދުބާއީން ފުރައިގެން އެއާ އިންޑިއާ އެކްސްޕްރެސްގެ ފްލައިޓެއް ކާލިކަޓު އިންޓަނޭޝަނަލް އެއާޕޯޓަށް ޖައްސަން މަސައްކަތް ކުރަނިކޮށް ހިނގި ހާދިސާގައި މިހާތަނަށް 18 މީހުން މަރުވެފައިވާއިރު، އޭގެ ތެރޭގައި އެ ބޯޓުގެ ދެ ޕައިލެޓުން ހިމެނެ އެވެ.\nއެ ފްލައިޓް ކަލްކަތާއަށް ދަތުރުކުރީ ކޮވިޑް-19 އާ ގުޅިގެން ބޭރު ގައުމުތަކުގައި ތާށިވެފައިތިބި އިންޑިއާ މީހުން ގޮވައިގެނެވެ. ހާދިސާ ހިނގިއިރު ބޯޓުގައި 190 ފަސަންޖަރުން ތިއްބެވެ. އޭގެ ތެރޭގައި 10 ކުޑަކުދިން ހިމެނޭ ކަމަށް ސިވިލް އޭވިއޭޝަން މިނިސްޓްރީން ވަނީ ބުނެފަ އެވެ.\nބޯޓު ކަހާލި ވަގުތު އަލިފާން ނުހިފާ ދިއުމުން އެތަކެއް ފުރާނައެއް ސަލާމަތްވި ކަމަށް ވެސް ބައެއް އޮފިޝަލުން ވަނީ ވިދާޅުވެފަ އެވެ. ނަމަވެސް، މިއީ ފާއިތުވި 10 އަހަރުގެ ތެރޭގައި އިންޑިއާގައި ހިނގި އެންމެ ނުރައްކާތެރި އޭވިއޭޝަން އެކްސިޑެންޓެވެ.\nއިންޑިއާގެ ސިވިލް އޭވިއޭޝަން މިނިސްޓަރު ހަރުދީޕު ސިންގް ޕޫރީ ވިދާޅުވީ ބޯޓުގެ ޑޭޓާ ރެކޯޑަރުގެ އިތުރުން ކޮކް ޕިޓުގެ ވޮއިސް ރެކޯޑަރު ހޯދިފައިވާ ކަމަށާއި، އެތަކެތީގެ ސަބަބުން ހާދިސާ ހިނގި ސަބަބު ދެނެގަންނަން ފަސޭހަވެގެން ދާނެ ކަމަށެވެ.


ހޫނު މޫސުމާ ދިމާކޮށް ފަރަންސޭސިވިލާތާއި ބެލްޖިޔަމުގެ ރައްކާތެރިކަމުގެ ފިޔަވަޅުތަކަށް ލުއިތަކެއް ހޫނު މޫސުމާ ދިމާކޮށް ފަރަންސޭސިވިލާތާއި ބެލްޖިޔަމުގެ ރައްކާތެރިކަމުގެ ފިޔަވަޅުތަކަށް ލުއިތަކެއް\nހޫނު މޫސުމާ ދިމާކޮށް ފަރަންސޭސިވިލާތާއި ބެލްޖިޔަމުގެ ރައްކާތެރިކަމުގެ ފިޔަވަޅުތަކަށް ލުއިތަކެއް\nލުއިތަކަކާއެކު ފަރަންސޭސިވިލާތުގެ ވެރިރަށް ޕެރިސް ފުރަބަންދުކޮށްފައި - ފައިލް ފޮޓޯ: ރޮއިޓަރސް\nކޯވިޑް-19ން ރައްކާތެރިވުމަށް ފަރަންސޭސިވިލާތާއި ބެލްޖިޔަމުގައި އަޅާފައިވާ ފިޔަވަޅުތަކަށް ހޫނު މޫސުމާ ދިމާކޮށް ލުއިތަކެއް ދީފިއެވެ.\nފަރަންސޭސިވިލާތުން ދިން ލުއިތަކުގެ ދަށުން7މަސް ދުވަހަށްފަހު އެ ޤައުމުގެ ރެސްޓޯރަންޓުތަކާއި ކެފޭތަކާއި ޖިމުތަކާއި ޕޫލުތައް އަލުންވަނީ ހުޅުވައިފައެވެ. އަދި އެ ތަންތަނުގެ ޖާގައިގެ 50 އިންސައްތައަށް އެ ތަންތަނުގެ އެތެރޭގައި ޚިދުމަތް ހޯދޭނެއެވެ. ރައްކާތެރިކަމުގެ ފިޔަވަޅުތަކާއެކު ބޭނުންކުރުމުގެ ޙުއްދަ މިދިޔަ މަހުގެ ތެރޭގައި ދީފައިވާ ޢާންމު ޓެރެސްތައްވެސް އެ ފިޔަވަޅުތަކާ ނުލައި ދެން ބޭނުންކުރެވޭނެއެވެ.\nއޭގެ އިތުރުން ފަރަންސޭސިވިލާތުގައި ރޭގަނޑުގެ ވަގުތުތަކުގައި އިޢުލާނުކޮށްފައިވާ ކާފިޔު ފެށޭ ވަގުތުވެސްވަނީ ލަސްކޮށްފައެވެ. މީގެ ކުރިން ރޭގަނޑު9ޖަހާއިރު ކާފިޔު ފެށުނު ނަމަވެސް ދެން ކާފިޔު ފެށޭނީ 11 ޖަހާއިރެވެ. ބަލިޖެހޭ މީހުންގެ ޢަދަދު ދަށަށްދާނަމަ ޖޫން މަހުގެ 30ވަނަ ދުވަހު ކާފިޔު އެއްކޮށް އުވާލުން އެކަށީގެންވެއެވެ.\nވިލާތުގެ އިއްތިޙާދަށް ނިޞްބަތްވާ ޤައުމުތަކާއި އޮސްޓުރޭލިޔައާއި އިސްރާއީލާއި ލުބުނާނާއި ދެކުނު ކޮރެޔާ ހިމެނޭގޮތަށް ބައެއް އެހެން ޤައުމުތަކުން ދަތުރުކުރާ މީހުންގެ ތެރެއިން ވިލާތުގެ އިއްތިޙާދުން ޙުއްދަދީފައިވާ ކޯވިޑް-19 ވެކްސިން ފުރިހަމަކޮށްފައިވާ މީހުންނަށް ޕީސީއާރު ޓެސްޓު ނުހަދާ ފަރަންސޭސިވިލާތަށް އެތެރެވެވޭނެއެވެ. ވެކްސިން ފުރިހަމަކުރި ނަމަވެސް އެނޫން އެހެން ޤައުމުތަކުން ދަތުރުކުރާ މީހުން ނެގެޓިވް ޓެސްޓެއް ހުށަހަޅަން ޖެހޭނެއެވެ. ނަމަވެސް ފަރަންސޭސިވިލާތަށް ދަތުރުކުރަން ބޭނުންވާ މުހިންމު ސަބަބެއް ބަޔާން ނުކޮށް އެ މީހުންނަށްވެސް އެ ޤައުމަށް އެތެރެވެވޭނެއެވެ. ޖުލައި މަހުގެ ކުރީކޮޅު ވިލާތުގެ އިއްތިޙާދުން ދޫކުރާ ގުރީން ޕާސް ބޭނުންކުރަން ފެށުމުން އެ ޤަވާއިދުތަކަށް ނިމުމެއް އަންނާނެއެވެ.\nބެލްޖިޔަމުގައި ދޭން ނިންމި ލުއިތަކުގެ ތެރޭގައި ކެފޭތަކާއި ރެސްޓޯރަންޓުތައް އަލުން ހުޅުވުމުގެ ޙުއްދަ ދިނުން ހިމެނެއެވެ. އެގޮތުން ރެސްޓޯރަންޓުތަކުގެ އެތެރޭގައި ހުންނަ މޭޒުތަކުގައި އެއްފަހަރާ ހަތަރު މީހުންނަށް ތިބެވޭނެއެވެ. އަދި ތަނުގެ ޖާގައިގެ 75 އިންސައްތައަށްވުރެ އިތުރު ނުވާގޮތަށް ނުވަތަ 200 މީހުންނަށްވުރެ އިތުރު ނުވާގޮތަށް އެތެރޭގެ މާޙައުލުތަކުގައި އެއްވުންތައް ބޭއްވުމުގެ ޙުއްދަވަނީ ދީފައެވެ. އޭގެ އިތުރުން އެހެން ގޭބިސީތަކަށް ޒިޔާރަތްކުރުމުގެ ޙުއްދަވެސްވަނީ ދީފައެވެ.


ވިޔަފާރި މާކެޓްކުރަން ބޭނުން، އެކަމަކު ރަނގަޅު މީހަކު ނެތީތަ؟ – Faanooz\nވިޔަފާރި މާކެޓްކުރަން ބޭނުން، އެކަމަކު ރަނގަޅު މީހަކު ނެތީތަ؟\nFebruary 22, 2018 | އަޙުމަދު އަނަސް\nޤައުމަށް އަންނަ ތަރައްގީއާއެކު ވިޔަފާރިކުރުމަށް ބޭނުންކުރާ އުކުޅުތައްވެސް މިވަނީ ބަދަލުވެފައެވެ. މިޒަމާނުގައި ވިޔަފާރި ކުރިއެރުވުމަށް މައިގަނޑު ގޮތެއްގައި ބޭނުންކުރަނީ މީސްމީޑިއާއެވެ. މިފަދަ ދުވަސްވަރެއްގައި ވިޔަފާރިވެރިންނަށް ދިމާވާ އެންމެ ބޮޑު ގޮންޖެހުމަކީ ވެބްސައިޓް ހަދާ ޑިވެލޮޕާގެ މަސައްކަތް ދިގުލައިގެން ދިޔުމެވެ. ނުވަތަ ގްރެފިކްސް ޑިޒައިނަރުގެ ކޮންސެޕްޓް ކަމުނުދިޔުމެވެ. މިއޮތީ މިކަމަށް އޮތް ހައްލެކެވެ.\nއެޑްވެސްޓާރ އަކީ މިފަދަ މަސައްކަތް ކުރުމަށް ވިޔަފާރިވެރިންނަށް ލިބުނު ލުޔެއް ކަމަށް ބުނެވިދާނެއެވެ. އެޑްވެސްޓަރ އިން ދޭ ޚިދުމަތްތަކުގެ ތެރޭގައި ވެބް ޑިޒައިނިންގ، މާކެޓީންގ، ޕަބްލިކޭޝަން، ޕަބްލިކް ރިލޭޝަންސް، ތްރީޑީ ވިޝުއަލިޒޭޝަން އަދި ޑާޓާ މައިނިންގ ހިމެނެއެވެ.\nއެޑްވެސްޓަރ އިން ދާދި އިހަކަށްދުވަހަކު ފޭސްބުކު ޕޭޖުގައި ޕޯސްޓުކުރި ރ.މީދޫ އާސާރީ މިސްކިތެއްގެ ތްރީޑީ ވީޑިއޯއަށް ބަލާލުމުންވެސް އެޑްވެސްޓަރ އަކީ ކިހާ ފެންވަރު ރަނގަޅު އަދި ހުނަރުވެރި ބައެއްކަން ރަނގަޅަށް އެނގެއެވެ.\nMeedhoo Old Mosque 3D Visualization\nWe recreated the old mosque of Raa Meedhoo. Model by sketch up pro & 3D visualization by Lumion 8.#3Drendering #3DVisualization\nPosted by Advester on Sunday, 14 January 2018\nއެޑްވެސްޓަރ ގެ މަޤުސަދަކީ ވިޔަފާރެވެރިން ބޭނުންވާ މަސައްކަތްތައް ހެޔޮ އަގެއްގައި، ވީހާވެސް އަވަހަށް ނިންމައިދޭ ބަޔަކަށް ވުންކަމަށް އެޑްވެސްޓަރ އިން މަޢުލޫމާތު ދިނެވެ. އަދި މީގެއިތުރުން ވިޔަފާރިވެރިން އިތުބާރުކުރާ ފެންވަރަށް “ޕްރޮފެޝަނަލް” ޚިދުމަތެއް ފޯރުކޮށްދިނުން ކަމަށްވެސް ބުންޏެވެ.\nއެޑްވެސްޓަރ އާއިބެހޭ އިތުރު މަޢުލޫމަތު އެޑްވެސްޓަރގެ ފޭސްބުކް ޕޭޖުންނާއި ވެބަސައިޓުން ލިބެން ހުންނާނެއެވެ.\nއެޑްވެސްޓަރ ފޭސްބުކު ޕޭޖް


Dheenee Kankamah Faruvaatheri Wifaq Ge Kuhlli Maraai Eku Komandoo Bodu Hithaama Eh Gai - Vaguthu\nދީނީ ކަންކަމަށް ފަރުވާތެރި ވިފާޤުގެ ކުއްލި މަރާއި އެކު ކޮމަންޑޫ ބޮޑު ހިތާމައެއްގައި\nނިޔާވި ށ. ކޮމަންޑޫ އަސަރީގޭ ޕޮލިސް ކޮންސްޓަބަލް އަހުމަދު ވިފާޤު (25)\nށ. ކޮމަންޑޫއަށް އުފަން އުމުރުން 25 އަހަރުގެ އަހުމަދު ވިފާޤަކީ އެތައް ބައެއްގެ ލޯބި ލިބިފައިވީ މަޑުމައިތިރި، ހިއްވަރުގަދަ ޒުވާނެކެވެ. ދިވެހި ޤައުމަށް ޚިދުމަތް ކުރުމަށް ތައްޔާރުވެ، ޤައުމަށްޓަކައި ތެދުވެ ހުރި ތެދުވެރި ދިވެހި ދަރިއެކެވެ.\nވިފާޤް އަކީ ދ. ވާނީގައި ހުންނަ ފުލުހުންގެ ޓްރެއިނިންގ ސްކޫލުގައި ފުލުންގެ ބޭސިކް ޓްރެއިނިންގ ހަދަމުން ދިޔަ ފުލުހެކެވެ. އޭނާ ނިޔާވެފައިވަނީ ހުންއައިސްގެން އުޅުމަށް ފަހު ކުއްލިއަކަށް ހާލުދެރަވެގެން ދ. ކުޑަހުވަދޫ ހޮސްޕިޓަލަށް ގެންގޮސް ފަރުވާ ދިނުމަށްފަހު އިތުރު ފަރުވާއަށް މާލެ ގެންނަނިކޮށް ދަތުރުމަތީގައެވެ. ވިފާޤް ނިޔާވެފައިވަނީ ރޭ 11:45 ހާއިރު ކަމަށް ފުލުން ވިދާޅުވެއެވެ.\nވިފާޤްގެ ތިމާގެ މީހެއް ވަގުތަށް މައުލޫމާތު ދެމުން ބުނެފައިވަނީ ވިފާޤް ނިޔާވީ ހުން އައިސްގެން އުޅޭތާ ތިން ވަރަކަށް ދުވަސް ފަހުން ކަމުގައެވެ. އަދި އޭނާ ކުޑަހުވަދޫއަށް ގެންދިޔައީ ކުއްލިއަކަށް ވެއްޓުމުން ކަމުގައެވެ. އަދި ވިފާޤް ކުޑަހުވަދޫއަށް ގެންދެވުނީ އިއްޔަގެ ވަގުތެއްގައި ކަމަށްވެސް އޭނާ ބުންޏެވެ.\nއެންމެންނާއިވެސް ގުޅޭ ހިތްހެޔޮ އަދި މަޑުމައިތިރި މިޒާޖެއްގެ ވިފާޤްއަކީ ކުޑައިރުއްސުރެއް ފޮޓޯ ނެގުމާއި ފޮޓޯ އެޑިޓް ކުރުމަށް ޝައުގުވެރިކަން ހުންނަ މީހެކެވެ. އަދި ކޮމްޕިޔުޓަރުގެ އެކި ކަންކަން ދަސްކުރުމަކީ ވިފާޤް ވަރަށްވެސް ގަޔާވާ ކަމެކެވެ. ޝަވިޔަނި އަތޮޅު ތައުލީމީ މަރުކަޒުން އޭލެވެލް އާއި ހަމައަށް ކިޔަވާފައިވާ ވިފާޤް އަކީ ކިޔެވުމަށް ވެސް މޮޅު ދަރިވަރެކެވެ.\nވިފާޤް ފުލުންގެ ވަޒީފާއަށް ވަނީ 2016 ވަނަ އަހަރުގެ ތެރޭގައެވެ. ރަށުން އޭލެވެލް ނިންމުމަށްފަހު ވިފާޤް ވަނީ އޭނާ އެންމެ ޝައުގުވެރިކަން ހުންނަ ދާއިރާ ކަމަށްވާ އައިޓީއިން ކޯހެއް ހަދާފައެވެ. އަދި މީގެ ކުރިން ވިފާޤް ވަނީ ވިލާ ކޮލެޖުގައި އައިޓީ އޮފިސަރެއްގެ ވަޒީފާވެސް އަދާކޮށްފައެވެ.\nވިފާޤްގެ ބައެއް ރައްޓެހިންނާއި "ވަގުތު" އިން ވާހަކަ ދައްކާލުމުން ބުނީ ވިފާޤް އަކީ ވަރަށް ހިތްހެޔޮ ރަހުމަތްތެރިއެއް ކަމަށެވެ. ބަރާބަރަށް ނަމާދުކުރާ ވިފާޤް އަކީ އެންމެންނާއިވެސް ގުޅޭ މަޑުމައިތިރި މީހެއް ކަމަށްވެސް ރަށްޓެހިން ބުނެއެވެ.\nނިޔާވި ށ. ކޮމަންޑޫ އަސަރީގޭ ޕޮލިސް ކޮންސްޓަބަލް އަހުމަދު ވިފާޤު (25) ގެ ޖަނާޒާގެ ތެރެއިން - ވަގުތު އިމޭޖަސް: އަހުމަދު އަޝްހާދު އަބްދުﷲ\nވިފާގްގެ އާއިލާގައި ފަސް މެންބަރުން ތިބި އިރު އޭނާއާއި އެއްބަނޑުއެއްބަފާ ތިބެނީ ދެމީހުންނެވެ. އާއިލާގެ އެންމެ ބޮޑީ ވިފާޤްގެ ބޭބެ ރީހާން އެވެ. ރީހާން އާއި ޖެހިގެން ވިފާޤް ހުރި އިރު އެންމެ ހަޤަށް ހުރީ އުމުރުން 17 އަހަރުގެ ޖައިލަމްއެވެ.\n"ވަގުތު"އަށް ދިން އިންޓަވިޔުއެއްގައި ވިފާޤްގެ އެއްބަނޑު އެއްބަފާ ކޮށްކޮ ބުނީ ދޮންބެ އެންމެ ފަހުން ހަބަރެއްވެފައި ވަނީ ޓްރެއިނިގް އަށް ފުރި ދުވަހު ކަމަށެވެ. އަދި އެދުވަހު ގުޅީ މަންމަ އަށް ކަމަށާއި ގުޅާފައި ޓްރެއިނިގް އަށް ދާ ވަހަކަ ބުނި ކަމަށެވެ، އަދި ޓްރެއިނިންގެ ސަބަބުން އެހާ ގިނައިން ނުގުޅިދާނެ ކަމަށްވެސް ބުނެފައިވާ ކަމަށް އޭނާ ބުންޏެވެ.\nވިފާޤްގެ އާއިލާއިން ބުނި ގޮތުގައި ވިފާޤް ނިޔާވި ހަބަރު އެމީހުންނަށް ލިބުނީ ރޭ 11:45 ހާއިރުއެވެ. އަދި ވިފާޤްގެ ހާލު ސީރިއަސް ވި ކަން އިއްޔެގެ ހަވީރުގެ ވަގުތެއްގައި އާއިލާއަށް އެންގި ކަމަށްވެސް އާއިލާއިން ބުނެފައިވެއެވެ.\n"އިއްޔެ ހަވީރު އެންގި ދޮންބެ ވަރަށް ބަލިކޮށޭ އުޅެނީ މަޑުމަޑުން ހާލު ދަށްވަމުންނޭ ދަނީ" "ވަގުތު"އަށް މައުލޫމާތު ދެމުން ވިފާޤްގެ ކޮށްކޮ ބުނެފައިވެއެވެ.\nވިފާޤްގެ ކުއްލި މަރާ ގުޅިގެން އެންމެ ބޮޑު ހިތާމައެއް ކުރިމަތިވި އެއް ފަރާތަކީ ވިފާޤްގެ ބޭބެ ރީހާންއެވެ. "ވަގުތު"އަށް ދިން އިންޓަވިޔުއެއްގައި ރީހާން ބުނީ އޭނާގެ ކޮއްކޮ ވިފާޤް އަކީ މައިންބަފައިންގެ ބަސް އަހާ ހިތްހެޔޮ އަދި އޯގާތެރި މީހެއް ކަމުގައެވެ. އަދި އަބަދުވެސް ކޮމްޕިޔުޓަރުގެ ކަންކަމާއި އަވަދިނެތި އުޅޭ ކަމަށްވެސް ރިޙާން ބުންޏެވެ.\n"އަބަދުވެސް އުޅޭނީ ކޮންޕިޔުޓަރުގެ ކޮންމެވެސް ކަމެއްގައި. ބައެއް ރޭރޭ ނުވެސް ނިދާ އިންނާނެ ކޮމްޕިޔުޓަރު ދޮށުގައި. ދެން ކޮއްކޮ ވަރަށް މޮޅުވާނެ ފޮޓޯ ނަގަންވެސް. އެއީ އޭނާ މައިގަނޑު ގޮތެއްގަ ކުރާ ދެކަމަކީ" ވަގުތަށް ދިން އިންޓަވިޔުގައި ރީހާން ބުންޏެވެ. އަދި ކޮށްކޮއާއި އެންމެ ފަހުން ދިމާވީ ކޮފީއަކުން ކަމަށްވެސް ރީހާން ބުނެފައިވެއެވެ.\nނިޔާވި ށ. ކޮމަންޑޫ އަސަރީގޭ ޕޮލިސް ކޮންސްޓަބަލް އަހުމަދު ވިފާޤު (25) ގެ ޖަނާޒާގެ ތެރެއިން، އެކްޓިންގް ކޮމިޝަނަރ އޮފް ޕޮލިސް އަބްދުﷲ ނަވާޒް، ވިފާޤުގެ ބައްޕަ އާއި ސަލާމް ކުރައްވަނީ - ވަގުތު އިމޭޖަސް: އަހުމަދު އަޝްހާދު އަބްދުﷲ\nވިފާޤް އަކީ ބަރާބަރަށް ނަމާދުކުރާ ހިތްހެޔޮ ކުއްޖެއް ކަމުގައި އޭނާގެ އާއިލާއިންވެސް ވަނީ ބުނެފައެވެ. އަދި އެއީ އަބަދުވެސް އާއިލާގެ މީހުންނަށް އަޅާލާ ހެޔޮލަފާ ދަރިއަކު ކަމުގައިވެސް އާއިލާއިން ވަނީ ބުނެފައެވެ.\nމާތް ﷲ ވިފާޤްއަށް ސުވަރުގެ މިންވަރު ކުރައްވާ އާއިލާއަށް ކެތްތެރިކަން ދެއްވާށި! އާމީން.\nއޭޕްރީލް 9, 2018 16:29\nއޭޕްރީލް 10, 2018 07:02\nއާމީން ޔާރައްބަލް ޢާލަމީން\nއޭޕްރީލް 9, 2018 16:32\nއޭޕްރީލް 9, 2018 16:35\nއޭޕްރީލް 9, 2018 16:58\nވިފާގުއަށް ސުވަރުގޭގެ ދާއިމީނިއުމަތް މިންވަރު ކުރައްވާށި..އާމީން\nއޭޕްރީލް 9, 2018 17:12\nއޭޕްރީލް 9, 2018 17:57\nއޭޕްރީލް 9, 2018 18:02\nއޭޕްރީލް 9, 2018 23:35\nއޭޕްރީލް 9, 2018 18:24\nއޭޕްރީލް 9, 2018 18:34\n" ފުލުންގެ " ސަޅި ... ލިޔެވުނީމަ ނިމުނީދޯ.. ކިޔާ މީހުންނަށް ގެޓު ވާންޖެހޭނެ. ނުވަންޏާ ނުކީމަ ނިމުނީ ދޯ.. ހެހެހެހެހެ\nއޭޕްރީލް 9, 2018 18:41\nޥިފާގު އަށް ސޮވަރުގޭގެނިއުމަތް\nއޭޕްރީލް 9, 2018 21:15\nއޭޕްރީލް 9, 2018 21:27\nއާމީން. ޔާރައްބަލް ޢާލަމީން. އާމީން.\nއޭޕްރީލް 9, 2018 21:37\nއޭޕްރީލް 9, 2018 22:19\nއޭޕްރީލް 9, 2018 23:00\nއޭޕްރީލް 9, 2018 23:28\nވިފާޤް އަކީ ވަރަށް ރަގަޅު ކުއްޖެއް. އަހަރެންނަށް ވެސް ފާހަގަ ކުރެވެނީ ވިފާގް އަކީ ނަމާދަށް ފަރުވާތެރި އެހެން މީހުންނަށް ރަގަޅު ކުއްޖެއްގެ ގޮތުގައި. ވިފާގް ގެ އާއިލާ އަކީ ވެސް އެރަށުގައި ނަމޫނާ ބައެއް. މާތް ﷲ ވިފާގުއަށް ސުވަރުގޭގެ މަތިވެރި ނިއުމަތް ދެއްވާށިއެވެ. އާމީން\nއޭޕްރީލް 10, 2018 01:01\nމިފަދަގޮތަކަށް އެންމެންގެ އިހުތިރާމާއި ރުހުމާއި ހެޔޮ ދުއާ ލިބިގެން ދިޔަ މީހަކީ މާތް ﷲ އިރާދަކުރެއްވިއްޔާ ވަަރަށް ރަނގަޅު ދިރިއުޅުމެއް ވޭތު ކޮަށްފައިވާ މީހެކޭ ބުނުމުންއެކަން ގަބޫލުކުރަން ވަަރަށް ފަސޭހަ..\nއޭޕްރީލް 10, 2018 00:57\nއޭޕްރީލް 10, 2018 07:34\nއޭޕްރީލް 10, 2018 14:56\nމާތް ﷲ ވިފާގު އަށް ސުވަރުގޭގެ ދާއިމީ ނިއުމަތް ދެއްވާށި. އާމީން


SunOnline: Amilla dhandugai Real Levante athun balivejje\nއަމިއްލަ ދަނޑުގައި ރެއާލް، ލެވަންޓޭ އަތުން ބަލިވެއްޖެ\nނަޖާހު މަސްއޫދު 21 Oct 2018, 00:15\nމިއަދު ރެއާލްއާ ލެވަންޓޭ ބައްދަލު ކުރި މެޗުގެ ތެރެއިން---\nރެއާލްގެ އަމިއްލަ ދަނޑުގައި އެ ޓީމު ބަލިކޮށް ލެވަންޓޭއިން އެ ޓީމު ލަދުގަންނަވާލައިފިއެވެ.\nމިރޭ ސްޕެނިޝް ލީގުގައި ރެއާލްއާ ލެވަންޓޭ ބައްދަލު ކުރި މެޗު ނިމުނީ 2-1ގެ ނަތީޖާއިން ލެވަންޓޭ މޮޅުވެގެންނެވެ. އެ ނަތީޖާއާއެކު ރެއާލް އޮތީ 14 ޕޮއިންޓާއެކު ސްޕެނިޝް ލީގުގެ ފަސް ވަނައިގައެވެ.\nރެއާލްއިން މުޅި މެޗުގައި ގިނަ ވަގުތު ބޯޅަ ހިފަހައްޓައި ކުޅުނު ނަމަވެސް ފުރަތަމަ ހާފުގެ ކުރީކޮޅު ލެވަންޓޭއިން ވަނީ ދެ ގޯލުގެ ލީޑެއް ނަގާފައެވެ. ފުރަތަމަ ގޯލު މެޗުގެ ހަވަނަ މިނެޓުގައި ކާމިޔާބު ކުރި އިރު ދެވަނަ ގޯލަކީ ލިބުނު ޕެނަލްޓީއަކުން ޖެހި ގޯލެކެވެ.\nމެޗުގައި ރެއާލްގެ ހަމައެކަނި ގޯލު ކާމިޔާބުކޮށް ދިނީ ޑިފެންޑަރު މާސެލޯއެވެ. އެ ގޯލަކީ އޭނާ ކުރިއަށް އަރައި އޭރިއާގެ ތެރެއިން ނެގި ބާރު ޝޮޓަކުން ކާމިޔާާބު ކުރި ގޯލެކެވެ.\nމިއަދު މާސެލޯ ޖެހި ގޯލަކީ ރެއާލްއަށް ގޯލެއް ނުޖެހޭތާ 481 މިނެޓު ވެފައި ވަނިކޮށް ޖެހި ގޯލެކެވެ. މިއީ ރެއާލްގެ ތާރީހުގައިވެސް ގޯލެއް ނުޖެހި އެންމެ ދިގުލައިގެން ދިޔަ ފަހަރެވެ.\nމިއީ ރެއާލް މޮޅަކާ ނުލައި ޖެހި ޖެހިގެން ނިންމާލަން ޖެހުނު ފަސްވަނަ މެޗެވެ. މެޑްރިޑް އެންމެ ފަހުން ކުޅުނު ހަތަރު މެޗަށް ބަލާއިރު ސެވިއްޔާ އަތުން 3-0 އިން ބަލިވެ އަދި ޑިޕޯޓިވޯ އަލަވޭސް އަތުން 1-0 އިން ބަލިވެ އެތުލެޓިކޯ މެޑްރިޑާ ވަނީ 0-0 އިން އެއްވަރުވެފައެވެ. އަދި އެ ޓީމު ވަނީ ޗެމްޕިއަންސް ލީގުގައި ރަޝިއާގެ ސީއެސްކޭއޭ މޮސްކޯ އަތުން 1-0 އިން ބަލިވެފައެވެ.\nފަހަކަށް އައިސް ރެއާލްގެ ފަރާތުން ދަށް ކުޅުމެއް ފެންނަމުންދާއިރު އެ ޓީމުގެ ކޯޗް ލޮޕެޓެގުއީއަށް ވަނީ ޕްރެޝަރު ބޮޑުވެފައެވެ. ކުރިއަށް އޮތް އެލް ކްލެސިކޯ މެޗުން ރެއާލް މޮޅުނުވެއްޖެނަމަ އޭނާ މަގާމުން ވަކިކޮށް، އެންޓޯނިއޯ ކޮންޓޭއަށް ކޯޗު ކަމުގެ މަގާމު ދޭނެ ކަމަށް ރިޕޯޓުތައް ބުނެއެވެ.\nމެސީގެ ހިތްގައިމު ހެޓްރިކާއެކު ބާސެލޯނާ ލީޑު ފުޅާކޮށްފި\nޒިދާން އެނބުރި އައިސް ރެއާލްއަށް ތަފާތު ދައްކައިފި\nބާސެލޯނާ އަދި އެތުލެޓިކޯއަށް މޮޅެއް


Primary in baliveema molhuvi meehunge fahatheh neyrey meehun vaadha kuraane kameh nei - Shifax\nއެމްޑީޕީގެ ނައިބު ރައީސް ޝިފާޒު. ފޮޓޯ- ހިތާދޫ އޮންލައިން\nޕްރައިމަރީން ބަލިވީމާ މޮޅުވި މީހުންގެ ފަހަތަށް ނޭރޭ މީހުން ވާދަކުރާނެ ކަމެއްނެތް- ޝިފާޒު\nހިތާދޫ އޮންލައިން | 26 ޖަނަވަރީ 2020\nއެމްޑީޕީ ޕްރައިމަރީން ބަލިވީމާ މޮޅުވާ ކެނޑިޑޭޓުގެ ފަހަތަށް ނޭރޭނަމަ ޕްރައިމަރީއަށް ނުކުންނަވާނެ ކަމެއްނެތްކަމަށާއި އެއީ އެމްޑީޕީ ދަންނަ ކަމެއްނޫންކަމަށް އެމްޑީޕީގެ ނައިބުރައީސް މުޙައްމަދު ޝިފާޒު ވިދާޅުވެއްޖެވެ.\nޝިފާޒު މިހެން ވިދާޅުވީ އެމްޑީޕީން އިންތިޒާމުކޮށްގެން އެއްޔެ ބ. ދަރަވަންދޫގައި ކުރިއަށް ގެންދިޔަ ބ. އަތޮޅު ވަރކްޝޮޕް ކާމިޔާބުކަމާއެކު ނިންމާލުމުގެ ރަސްމިއްޔާތުގައި ވާހަކަ ދައްކަވަމުންނެވެ.\nއިއްޔެ ހެނދުނު 9:30 އިން މެންދުރު ފަހު 4:00 އަށް ދަރަވަންދޫ ކައުންސިލުގެ ރަސްގެއޮޑި މާލަމުގައި ކުރިއަށް ގެންދިޔަ ވަރކްޝޮޕްގައި ބ. އަތޮޅުގެ ހުރިހާ ރަށަކުން ކައުންސެލަރުންނާއި، ކެނޑިޑޭޓުންނާއި، ކެންޑިޑޭޓުންގެ ކެމްޕޭން ޓީމުތަކުން ވަނީ ބައިވެރިވެފައެވެ.\nމި މޭރުމުން ވާހަކަ ދައްކަވަމުން ޝިފާޒު ވިދާޅުވީ ލާމަރުކަޒީ ނިޒާމަކީ އެމްޑީޕީގެ އެއްޗެއް ކަމަށާއި އިދިކޮޅު ފަރާތްތަކުން ބޭނުންވާ ނިޒާމެއް ނޫންކަމަށެވެ. ކައުންސިލުތަކަށް ބާރުތަކެއް ލިބިގެން ދާއިރު އެމްޑީޕީ ނޫން ބަޔަކަށް ކައުންސިލު ހަވާލު ކޮށްފިނަމަ އެރަށެއް ބޮޑުތަނުން ފަހަތަށް ސޮއްސާލައިގެން ދާނެކަމަށްވެސް ޝިފާޒު ވިދާޅުވިއެވެ.\nމި ވޯކްޝޮޕުގައި 2020 ވަނަ އަހަރުގެ ބަޖެޓު ބޭނުންކުރާނެ ގޮތާއި ކުރިއަށް ފަސް އަހަރަށް އިންތިޚާބުކުރާ ކައުންސިލުތަކުން ފޯރުކޮށްދޭނެ މަޝްރޫޢުތަކާއި ގުޅޭގޮތުން މަޝްވަރާ ކޮށްފައިވާ ކަމަށެވެ. މި ކޮންފަރެންސްގައި މަޝްރޫޢުތައް ހިންގާނެ ލަނޑުދަނޑިތަކަށާއި ސުންގަޑިތަކާމެދުވެސް ވަނީ މަޝްވަރާ ކޮށްފައިވެއެވެ.


Covid-19: New York ge curve mihaaru vanee thiriah jahaafai: Governor | Mihaaru\nވައިޓް ހައުސްގެ ނިއުސް ކޮންފަރެންސްގައި ނިއު ޔޯކުގެ ގަވަރުނަރު ކޫމޯގެ ވީޑިއޯއެއް ޓްރަމްޕް ދައްކާލަނީ. --ފޮޓޯ:ގެޓީ އިމޭޖަސް\nކޮވިޑް-19: ނިއު ޔޯކުގެ ކާވް މިހާރު ވަނީ ތިރިއަށް ޖަހާފައި: ގަވަރުނަރު\n20 އެޕްރީލް 2020 - 13:22\n"ކާވްގެ އެންމެ މަތީ ޕޮއިންޓަށް މިހާރު ވާސިލްވެއްޖެ. މިހާރު ކާވް ވަނީ ތިރިއަށް މިސްރާބު ޖަހާފައިކަން އެބަ ހާމަވޭ،" ނޫސްވެރިންނާ ވާހަކަ ދައްކަވަމުން ކޫމޯ ވިދާޅުވި އެވެ.\nނިއު ޔޯކުގައި ޕޮޒިޓިވްވާ މީހުންގެ އަދަދު ދަށަށްދާކަން ގަވަރްނަރު އިއުލާންކުރެއްވި އިރު ކޫމޯ އާއި ރައީސް ޑޮނަލްޑް ޓްރަމްޕާ ދެމެދު ވަނީ ބަހުގެ ހަމަލާތަކެއް ބަދަލުކޮށްފަ އެވެ. ސްޓޭޓްތައް ބަންދުކުރުމުން އިގްތިސާދަަށް ގެއްލުންވާ ކަމަށް ވިދާޅުވެ ޓްރަމްޕް ވަނީ ސްޓޭޓްތައް ހުޅުވާލާނެ ކަމަށް ވިދާޅުވެފަ އެވެ. ނަމަވެސް ކޫމޯ ގެންދަވަނީ އެކަމާ ދެކޮޅު ހައްދަވަމުންނެވެ.\nކޫމޯ މިހާރު ހަމަޖައްސަވާފައި ވަނީ ނިއު ޔޯކުގެ ލޮކްޑައުން މުއްދަތު މެއި 15 އަށް އިތުރު ކުރުމަށެވެ. ނަމަވެސް ކޮންމެހެން ބޭނުންވާ ތަކެތި ގަތުމަށާއި ކަސްރަތު ކުރުމަށް ބޭރަށް ނުކުމެވެ އެވެ.\nނިއު ޔޯކުން އެޑްމިޓްކުރާ މީހުންގެ އަދަދު ވެސް ވަނީ ދަށަށްދާން ފަށައިފަ އެވެ. ހުކުރު ދުވަހު 1،915 މީހުން އެޑްމިޓްކުރި އިރު ހޮނިހިރު ދުވަހު އެޑްމިޓް ކުރީ 1،384 މީހުންނެވެ. އާދިއްތަ ދުވަހު ވަނީ 6،174 މީހުން ޕޮޒިޓިވްވެފަ އެވެ. ހުކުރު ދުވަހު 540 މީހުން މަރުވި އިރު ހޮނިހިރު ދުވަހު މަރުވެފައި ވަނީ 507 މީހުންނެވެ. ނަމަވެސް އާދިއްތަ ދުވަހު ވަނީ 627 މީހުން މަރުވެފަ އެވެ.\nނިއު ޔޯކުން މިހާތަނަށް ވަނީ 247,215 މީހުން ޕޮޒިޓިވްވެ 18,298 މީހުން މަރުވެފަ އެވެ. އެމެރިކާ އިން ވަނީ 764,265 މީހުން ޕޮޒިޓިވްވެ 40,565 މީހުން މަރުވެފަ އެވެ.\nއިތުރު ލިޔުންތައް ނިއު ޔޯކް އެމެރިކާ


Mirey ge show gai Bipasha aai karan baiveri eh nuvey | Mihaaru\nބިޕާޝާ އާއި ކަރަން: އާ އަހަރުގެ ޝޯ އަށް މި ދެ ތަރިން މިހާރު ނާދޭ.\n31 ޑިސެމްބަރ 2017 - 12:15 12 comments\nއާ އަހަރު ފެށުން ފާހަގަކުރަން އަލިމަސް ކާނިވަލުގައި މިރޭ ބާއްވާ ޝޯ ގައި ބޮލީވުޑްގެ މަޝްހޫރު ތަރި ބިޕާޝާ ބާސޫ އާއި އޭނާގެ ފިރިމީހާ ކަރަން ސިންގް ގްރޯވާ ބައިވެރިވާން ނިންމި ނަމަވެސް ފަހު ވަގުތު، ކެންސަލް ކޮށްފި އެވެ.\nޝޯ އިންތިޒާމް ކުރާ މޯލްޑިވްސް އިންޓެގްރޭޓެޑް ޓޫރިޒަމް ޑިވެލޮޕްމެންޓް ކޯޕަރޭޝަން (އެމްއައިޓީޑީސީ)ގެ އޮފިޝަލަކު ވިދާޅުވީ ބިޕާޝާގެ ދެމަފިރިންނަށް ނާދެވޭނެ ކަން އެންގީ މިއަދު ކަމަށެވެ. އެއީ، އެ މީހުންގެ ޝެޑިއުލަކަށް އައި ބަދަލަކާ ގުޅިގެން ކަމަށް ވެސް އޭނާ ވިދާޅުވި އެވެ.\nމިރޭގެ ޝޯ އަށް ޕާކިސްތާނުގެ މަޝްހޫރު ލަވަކިޔުންތެރިޔާ ރާހަތު ފާތިހް އަލީ ޚާނާއި ބޮލީވުޑްގެ މަޝްހޫރު ލަވަކިޔުންތެރިޔާ މިކާ ސިންގް ވެސް އައުމަށް ވަނީ ހަމަޖެހިފަ އެވެ.\nއެމްއައިޓީީޑީސީން މި ޝޯ ކުރިއަށް ގެންދަނީ ޔޫއޭއީގެ ކުންފުންޏެއް ކަމަށްވާ ޕޯޓްފޯލިއޯ މެނޭޖްމެންޓް އެންޑް އިވެންޓްސްއާ ހަވާލުކޮށްގެންނެވެ. މީގެ ކުރީގެ އަހަރުތަކުގައި މި އިންތިޒާމްތައް ހަމަޖައްސަނީ ކޮންމެވެސް ދިވެހި ކުންފުންޏެކެވެ. އެހެންވެ، ބައިނަލްއަގުވާމީ ގިނަ ޝޯތަކާއި އިވެންޓުތައް ކުރިއަށް ގެންދާ ބަޔަކާ، މި އަހަރުގެ އާ އަހަރުގެ ޝޯ ހަވާލުކުރުމުން އިތުރަށް ފުރިހަމަވާނެ ކަމަށް އެމްއައިޓީޑީސީން ގަބޫލުކުރެ އެވެ.\nއާއްމުކޮށް ހުޅުވާލައިގެން ބާއްވާ މި ޝޯ، އިށީނދެ ތިބެ ބެލުމަށް 1،000 ގޮނޑިޖެހުމަށް ވަނީ ހަމަޖެހިފަ އެވެ. އަދި 8،000 އެއްހާ މީހުންނަށް ކޮޅަށް ހުރެ ޝޯ ބެލޭނެ ކަމަށް އެ ކުންފުނިން ބުންޏެވެ.\nއިތުރު ލިޔުންތައް ޓޫރިޒަމް ޓޫރިޒަމް މިނިސްޓްރީ ބިޕާޝާ ބާސޫ އާ އަހަރު ބޮލީވުޑް އެމްއައިޓީޑީސީ ޓޫރިސްޓް އެރައިވަލް ކައުންޓްޑައުން ޝޯ


SunOnline: Anhen candidate in nerey party thakah ithuru inaayatheh dheyn hushahalhanee\nއަންހެން ކެންޑިޑޭޓުން ނެރޭ ޕާޓީތަކަށް އިތުރު އިނާޔަތެއް ދޭން ހުށަހަޅަނީ\n02 Sep 2020, 20:40\nއިންތިހާބުތަކުގައި އަންހެން ކެންޑިޑޭޓުން ނެރޭ ޕާޓީތަކަށް އިތުރު އިނާޔަތެއް ދެވޭނެ ގޮތަށް، ސިޔާސީ ޕާޓީތަކުގެ ގާނޫނަށް އިސްލާހު ހުށަހަޅަން އިލެކްޝަންސް ކޮމިޝަނުން ނިންމައިފިއެވެ.\nރޭ ސަންގުޓީވީން ގެނެސްދިން ޕްރޮގްރާމެއްގައި ވާހަކަދައްކަވަމުން، އީސީގެ ރައީސް އަހްމަދު ޝަރީފް ވިދާޅުވީ މިހާރު އޮތް ސިޔާސީ ޕާޓީތަކުގެ ގާނޫނަށް ވަރަށް ބޮޑެތި ބަދަލުތައް ގެންނަން ޖެހޭ ކަމަށެވެ.\nއަދި މިހާރު އެ ގާނޫނަށް އިލެކްޝަންސް ކޮމިޝަނުން ގެންނަން ބޭނުންވާ ހުރިހާ އިސްލާހެއް ޑްރާފްޓްކޮށް ނިމިފައިވާ ކަމަށާއި، ކުރިއަށް އޮތް ދައުރަށް ރައްޔިތުންގެ މަޖިލިސް ހުޅުވުމާއެކު، އިސްލާހުތައް ފޮނުވާނެ ކަމަށް ޝަރީފް ވިދާޅުވިއެވެ.\nއެގޮތުން އެންމެ ފުރަތަމަ އިސްލާހެއްގެ ގޮތުގައި ޝަރީފް ވިދާޅުވީ ސިޔާސީ ޕާޓީތައް ރެގިއުލޭޓްކޮށް ބެލެހެއްޓުމާއި ސިޔާސީ ޕާޓީތައް ކުރާ ކަންކަން މޮނީޓާކޮށް ބެލެހެއްޓުމުގެ ގާނޫނީ ބާރު ކޮމިޝަނަށް ލިބިދޭ ގޮތަށް ގާނޫނު އިސްލާހުކުރުމެވެ.\n"ބައެއް ފަހަރު ގާނޫނުގައި ބައެއް އިބާރަތްތައް ހުންނަ ގޮތުން، ބައެއް ފަހަރު ބައެއް ސިޔާސީ ޕާޓީތަކުން ކޯޓުގައި އެބަ ޗެލެންޖުކުރޭ، މި ގާނޫނުން އިލެކްޝަންސް ކޮމިޝަނަކަށް ޕާޓީތަކާ ދޭތެރޭގައި ރެގިއުލޭޓް ކުރުމަށްޓަކައި، ޕާޓީތަކަށް ޖަވާބުދާރީ ކުރުވުމުގެ ގާނޫނީ ބާރެއް ނެތް ކަމަށް. ވާހަކައަކީ ކަނޑައެޅިގެން އެކަހަލަ އެއްޗެއް ނެތް ކަމަށް. ޕާޓީއަކުން ބޭނުންވާ ހިނދެއްގައި އަޅުގަނޑުމެން އަތުގައި ގާނޫނީ ބާރެއް ނެތް. ޕާޓީއަކުން އެކަމަކާ ޗެލެންޖުކުރަން ބޭނުންވާ ހިނދެއްގައި. އެކަމަކު ޕާޓީއަކުން އަޅުގަނޑުމެންގެ އެހީތެރިކަން ހޯދަން ބޭނުންވެއްޖެނަމަ، އެ އހީތެރިކަން ދިނުމުގެ ބާރު ގާނޫނުން އޮތްކަމަށް އެބަ ވިދާޅުވޭ،" އޭނާ ވިދާޅުވިއެވެ.\nހަމައެއާއެކު ސިޔާސީ ޕާޓީތަކަށް ދައުލަތުން ފައިސާ ދޫކުރާ ގޮތަށް ބަދަލުގެންނަށް ހުށަހަޅަން ނިންމާފައިވާ ކަމަށް ވެސް ޝަރީފް ވިދާޅުވިއެވެ.\nޝަރީފް ވިދާޅުވީ މިހާރު ގާނޫނު އޮތް ގޮތުން ޕާޓީއަކުން ވަގު މެމްބަޝިޕް ފޯމު ހުށަހަޅަން ބޭނުންވާ ނަމަ، އެކަން ކުރެވޭނެ ބާގަނޑެއް ގާނޫން ފެންނަން އޮތް ކަމަށެވެ.\nއަދި އިލެކްޝަންސް ކޮމިޝަނަށް އެންމެ ގިނައިން ޝަކުވާ އަންނަނީ ވެސް ސައްހަ ނޫން މެމްބަޝިޕް ފޯމުތަކާ ގުޅިގެން ކަމަށް ވެސް އޭނާ ވިދާޅުވިއެވެ.\n"އަޅުގަނޑު މި ފުރުސަތުގައި ދަންނަވާލަން ބޭނުން، ތިބޭފުޅުން ތި ކުރާ ޝަކުވާ އިރާދަކުރެއްވިޔާ ވަރަށް އަވަސް މުސްތަގުބަލެއްގައި އަޅުގަނޑުމެން ހައްލު ހޯދައިދޭނަން،" ޝަރީފް ވިދާޅުވިއެވެ.\nޝަރީފް ވިދާޅުވީ ޕާޓީއަކަށް އޮންނަ ސަޕޯޓު ހާމަވަނީ މެމްބަޝިޕްގެ މައްޗަށް ބިނާކޮށް ކަމަށާއި މެމްބަޝިޕްގައި މަކަރުހެދުމުގެ ކަންކަން ވެސް އެންމެ ބޮޑުވަނީ، ސިޔާސީ ޕާޓީތަކަށް ފައިސާ ދިނުމުގެ ކަންކަން މެމްބަޝިޕްގެ މައްޗަށް ބިނާވެފައި އޮންނާތީ ކަމަށެވެ.\nއެހެންކަމުން ގާނޫނަށް ހުށަހަޅާ އިސްލާހުގައި ޕާޓީތަކަށް ފައިސާ ދޫކުރުމުގައި ބަލާނެ ކަންތައްތަކެއް ހިމަނުއްވާނެ ކަމަށް އޭނާ ވިދާޅުވިއެވެ.\nއެގޮތުން އިލެކްޝަންސް ކޮމިޝަނުގައި ރަޖިސްޓްރީވެފައި ހުރި ހުރިހާ ޕާޓީތަކަށް، ދައުލަތުން ދޭ އިނާޔަތުގެ 15 ޕަސެންޓު ހަމަހަމަކޮށް ބަހާލާނެ ކަމަށް ޝަރީފް ވިދާޅުވިއެވެ.\n"އެއީ ހުރިހާ ޕާޓިއަކަށް 3000 ހަމަވާ ކަމަށްވާނަ، އިދާރީ އެހީގެ ގޮތުގައި ފައިސާ ދޭނަން،" ޝަރީފް ވިދާޅުވިއެވެ.\nޝަރީފް ވިދާޅުވީ އިސްލާހުގައި ވެސް މެމްބަޝިޕަށް 30 ޕަސެންޓް ދޭގޮތަށް ހިމަނުއްވާނެ ކަމަށެވެ. ހަމައެއާއެކު އިންތިހާބުތަކުގައި ޕާޓީތަކަށް ލިބޭ ވޯޓަށް ވެސް 30 ޕަސެންޓު ދޭގޮތަށް ހިމަނާނެ ކަމަށް ޝަރީފް ވިދާޅުވިއެވެ.\nހަމައެއާއެކު އަންހެން ކެންޑިޑޭޓުން ނެރޭ ޕާޓީތަކަށް ފަސް ޕަސެންޓު ދޭގޮތަށް އިސްލާހު ޑްރާފްޓްކޮށްފައިވާ ކަމަށް އޭނާ ވިދާޅުވިއެވެ.\n"ވާހަކައަކީ އަންހެން ކެންޑިޑޭޓުން ނެރޭ ޕާޓީތަކަށް އިތުރު އިނާޔަތެއް އަޅުގަނޑުމެން ކަނޑައަޅާފަ އިންނާނެ. މިއީ މިހާރު ސަރުކާރުގެ ވެސް، ދައުލަތުގެ ވެސް މުޅި ދުނިޔޭގައި ވެސް އަންހެނުން ސިޔާސީ ކަންކަމަށް ނެރުމަށް ހަދާ އުސޫލުތަކުގެ ތެރޭގައި ހިމެނޭ ކަމެއް،" ޝަރީފް ވިދާޅުވިއެވެ.\nސައީދު ވިދާޅުވަނީ ޖަލަށްދާން އިދިކޮޅު ތައްޔާރު ކަމަށް\nއިދިކޮޅުން ހުކުރު ދުވަހު މުޅި ރާއްޖޭގައި މުޒާހަރާ ކުރަނީ


މި އަހަރަކީ ދަރިވަރުންގެ ކުރިއެރުމަށް ހާއްސަ މަސައްކަތެއް ކުރާނެ އަހަރެއް: އެޑިއުކޭޝަން މިނިސްޓަރު\nމިއަދު ފެށުނު ދިރާސީ އާ އަހަރަކީ ދަރިވަރުންގެ ކުރިއެރުމަށް ހާއްސަ މަސައްކަތެއް ކުރައްވާނެ އަހަރެއް ކަމަށް އެޑިއުކޭޝަން މިނިސްޓަރު ޑރ. އައިޝަތު އަލީ ވިދާޅުވެއްޖެއެވެ.\nމިނިސްޓަރު މިހެން ވިދާޅުވީ މިއަހަރުގެ ދިރާސީ އާ އަހަރުގެ ތަހުނިޔާގެ މެސެޖުގައެވެ. މިނިސްޓަރު ވަނީ ދިރާސީ އާ އަހަރުގެ ހެޔޮ އެދުންތައް ދިވެހިރާއްޖޭގެ ހުރިހާ ކިޔަވާކުދިންނާއި މުދައްރިސުންނާއި ސަކޫލުތަކުގެ މުވައްޒަފުންނާއި ބެލެނިވެރިންނަށް ފޮނުއްވާފައެވެ.\nމިނިސްޓަރު ވިދާޅުވީ މި އަހަރުގެ ދިރާސީ އަހަރަކީ ދަރިވަރުންގެ ކުރިއެރުމަށް ހާއްސަ ޕްރޮގްރާމްތަކެއް ހިމެނޭ އަހަރެއްކަމަށާއި، މީގެ ތެރޭގައި ހިމެނޭ ބައެއް ޕްރޮގްރާމްތައް ސަރުކާރުގެ ފުރަތަމަ 100 ދުވަހުގެ ވައުދުތަކުގެ ތެރޭގައި ހިމެނިގެން ކުރިއަށް ގެންދެވޭނެ ކަމަށެވެ. އަދި އެއިން ކޮންމެ ޕްރޮގްރާމަކީ ވެސް ދަރިވަރުންގެ ކުރިއެރުމަށް ސަމާލުކަން ދެވިގެން، ދަރިވަރުންގެ ލާބައާއި މަންފާއަށް ރާވާލެވިފައިވާ ޕްރޮގްރާމްތަކެއްކަމަށް މިނިސްޓަރު ވިދާޅުވިއެވެ.\n"މީގެ ތެރެއިން ބައެއް ޕްރޮގްރާމްތައް މި ދިރާސީ އަހަރާއެކު ފެށިގެންދާކަން އަޅުގަނޑު އުފަލާއެކު ފާހަގަކުރަން" ހެނދުނުގެ ނާސްތާ ޕްރޮގްރާމަށް އަލިއަޅުއްވާލައްވަމުން މިނިސްޓަރު ވިދާޅުވިއެވެ.\nސްކޫލް ދަރިވަރުންނަށް ހެނދުނުގެ ނާސްތާ ދިނުމުގެ ޕްރޮގްރާމް ރާއްޖޭގެ 25 ސްކޫލެއްގައި ވަނީ މިއަދު ފަށާފައެވެ. މި ޕްރޮގްރާމް ފެށިގެން ދިޔައީ އަމީނިއްޔާ ސްކޫލުގައި ބޭއްވި ހާއްސަ ރަސްމިއްޔާތެއްގައެވެ. މިއީ ރައީސް އިބްރާހީމް މުހައްމަދު ސޯލިހުގެ ސަރުކާރުގެ ފުރަތަމަ 100 ދުވަހުގެ ތެރޭގައި ހިމެނޭ މުހިންމު އެއް ވައުދެވެ.\nއަރުޝީފަށް ނެގީ 13/01/2019 10:13\nއެންމެފަހުން އަޕްޑޭޓްކުރީ 13/01/2019 10:13\nޝާން މުޙައްމަދު 22 ސިކުންތު ކުރިން\nޝާން މުޙައްމަދު 29 ސިކުންތު ކުރިން


Rayyithun havaalu kuri zinmaa furihama ah adhaa kurin: Ibu | Mihaaru\nރައްޔިތުން ހަވާލު ކުރި ޒިންމާ ފުރިހަމައަށް އަދާކުރިން: އިބޫ\nހިންނަވަރުގައި ތިބި އިދިކޮޅު ސަޕޯޓަރުންނާ ބައްދަލު ކުރައްވައި އިބޫ މިރޭ ވާހަކަ ދައްކަވަނީ. - ފޮޓޯ: އެމްޑީޕީ\nޅ. ހިންނަވަރުން، މުހައްމަދު ޔާމީން، މިހާރު\n15 ސެޕްޓެމްބަރ 2018 - 00:25\nޅ. އަތޮޅުގެ މެމްބަރު ކަމުގައި ހޭދަކުރެއްވި 15 އަހަރާއި ހިންނަވަރު ދާއިރާގެ މެމްބަރު ކަމުގެ 10 އަހަރާ އެކު، 25 އަހަރު ރައްޔިތުންގެ މަޖިލިހުގައި އިބޫ ވަނީ މަސައްކަތް ކުރައްވައިފަ އެވެ.\nއިދިކޮޅު ކޯލިޝަނުން ހިންނަވަރުގައި ބޭއްވި ބޮޑު ޖަލްސާގައި އިބޫ ވިދާޅުވީ، ރައްޔިތުން އޭނާއާ ހަވާލު ކުރީ ގައުމުގެ މަސްލަހަތު އިސްކޮށް، މަސައްކަތް ކުރުމަށް ކަމަށެވެ.\nހިންނަވަރުގައި މިރޭ ބޭއްވި އިދިކޮޅު ކޯލިޝަންގެ ބޮޑު ޖަލްސާ. - ފޮޓޯ: އެމްޑީޕީ\n"އަޅުގަނޑަށް ތިޔަބޭފުޅުން ހަވާލު ކުރި މަސައްކަތް ވަރަށް ފުރިހަމަ އަށް ވަނީ އަދާކުރެވިފައި،" ހިންނަވަރުގައި ދިރިއުޅޭ ގިނަ އަދަދެއްގެ ބަޔަކު ބައިވެރިވި ޖަލްސާގައި އިބޫ ވިދާޅުވި އެވެ.\nއިދިކޮޅު ކޯލިޝަންގެ ކެންޑިޑޭޓެއްގެ ގޮތުގައި، މި މަހުގެ 23 ގައި ބާއްވާ ރިޔާސީ އިންތިހާބަށް ނުކުންނެވުމުގެ ފުރުސަތު ލިބިވަޑައިގަތީ މުޅި ގައުމުގެ މަސްލަހަތު އިސްކުރެއްވުމުގެ ނަތީޖާގެ ސަބަބުން ކަމަށް އިބޫ ވިދާޅުވި އެވެ. އަދި އިންތިހާބު ކާމިޔާބު ކުރެއްވިއްޖެ ނަމަ، އެންމެ އިސްކަމެއް ދެއްވާނީ ގައުމާއި ރައްޔިތުންގެ މަސްލަހަތާ އެކު މަސައްކަތް ކުރައްވަން ކަމަށް ވެސް އިބޫ ވިދާޅުވި އެވެ.\nއެމްޑީޕީގެ ޕާލަމެންޓްރީ ގުރޫޕުގެ ލީޑަރުގެ މަގާމުގައި މިހާރު ވެސް ހުންނެވި އިބޫ ވިދާޅުވީ، އިދިކޮޅު ފަރާތްތަކުން ނުކުމެ ތިބީ ގައުމަށް ދިމާވެފައިވާ އެތައް ގޮންޖެހުމަކުން ސަލާމަތްވުމަށް ކަމަށެވެ. އެގޮތުން އިންސާފު ގާއިމުކޮށް، ކޮރަޕްޝަނާއި ފަސާދަ ނައްތާލައި އަމާންކަން ގާއިމުކޮށްދޭން ބޭނުންވާ ކަމަށް ވިދާޅުވި އެވެ. އިބޫ ވިދާޅުވި ގޮތުގައި، އިދިކޮޅު ފަރާތްތަކުން ނުކުމެ ތިބީ ސިޔާސީ މަގްސަދެއް ހާސިލް ކުރާކަށް ނޫނެވެ.\nހިންނަވަރުގައި މިރޭ ބޭއްވި އިދިކޮޅު ކޯލިޝަންގެ ބޮޑު ޖަލްސާގައި އެމްޑީޕީގެ މެނިފެސްޓޯގައި ހިމެނޭ ކަންކަމުގެ ޕޯސްޓަރުތަކެއްގައި. - ފޮޓޯ: އެމްޑީޕީ\nރައްޔިތުންގެ ގޮވައިލުންތަކުގެ އަޑު އަހައި، އެ މީހުން ބޭނުންވާ ގޮތަށް އިސްލާހުގެ މަގަށް ކުރިއަށް ގެންދާނެ ކަމަށް ވެސް އިބޫ ވިދާޅުވި އެވެ.\nއިދިކޮޅު ފަރާތްތަކުން މަސައްކަތް ފެށީމާ، ބައެއް މީހުންނަށް ވަޒީފާގެ ބިރުވެރިކަން ކުރިމަތިވަމުންދާ ކަމަށާއި އެގޮތުން ވަޒީފާ ދިނުމާއި ވަކި ކުރުމާއި ޕްރޮމޯޝަން ދިނުމުގައި އިންސާފެއް ނެތް ކަމަށް ވިދާޅުވި އެވެ. އަދި ސަރުކާރުގެ ހިދުމަތް ދިނުމުގައި ވެސް އިންސާފެއް ނެތް ކަމަށް އިބޫ ވިދާޅުވި އެވެ.\nނަމަވެސް، ކުރިއަށް އޮތީ އުފާވެރި ދުވަސްތަކެއް ކަމަށް ވިދާޅުވެ، އިބޫ ވަނީ އެ ދުވަސްތަކުގައި އިންސާފު ގާއިމުވާނެ ކަމުގެ ޔަގީންކަން ދެއްވައިފަ އެވެ. އަދި ސަރުކާރުން، ރައްޔިތުންނަށް ދެން އެއްވެސް ބިރެއް ނުދެއްކޭނެ ކަމަށް ވެސް އިބޫ ވިދާޅުވި އެވެ.\nއުފަން ރަށުގައި ހުންނަވައި އިބޫ ވަނީ ހިންނަވަރު ރައްޔިތުންނަށް ދިމާވެފައި އޮތް ބޯހިޔާވަހިކަމަށް ހައްލެއް ހޯއްދަވައި ދެއްވުމަށް ވައުދުވެވަޑައިގެންފަ އެވެ. އަދި ހިންނަވަރުގައި ހުރި ސިއްހީ މަރުކަޒު، ހޮސްޕިޓަލަކަށް ބަދަލުކޮށް ދެއްވުމަށް ވައުދުވެވަޑައިގެންނެވި އެވެ. މީގެ އިތުރުން، ހިންނަވަރުގައި ފުޓްބޯޅަ ކުޅުމަށް ޝައުގުވެރިވާ ޒުވާނުން ތިބި ކަން ހާމަކުރައްވައި އެ ރަށުގައި ދަނޑެއް ތަރައްގީކޮށް ދެއްވާނެ ކަމަށް ވިދާޅުވި އެވެ.\nއެމްޑީޕީ ރައްޔިތުންގެ މަޖިލިސް އިދިކޮޅު ފަރާތްތައް އަދާލަތު ޕާޓީ ޖުމްހޫރީ ޕާޓީ ޅ. އަތޮޅު ރައީސް އިބްރާހިމް މުހައްމަދު ސޯލިހް ޅ. ހިންނަވަރު\n15 ކޮމެންޓް, 183 ރިއެކްޝަންސް\nއިބޫ ގެ ޒިއްމާއަކީ ހައްޕުކިޔާގެން މަޖްލީސްގަ އިނުންތޯ؟... އިބޫ އަދާކުރި ޒިއްމާއަކީ ކޮބައިތޯ؟ ޒިއްމާ އަކީ ކޯޗެއްކަން އިބޫ އަށް އެގިލަށްވާތޯ؟\nހިންނަވަރު ދާިރާގެ ރައްޔިތުން ޙަވާލުކުރި ޒިންމާ އަދާނުކުރޭ މަޖްލިސްތެރޭ ހުރެގެން!! އަދި އެކަށީގެންވާ ގޮތަކަށް މްޖަލިސްތެރޭ ހުރެގެން ގައުމީ ޒިންމާވެސް އަދާނުކުރޭ!! ފާއިތުވެ މިދާ5އަހަރު ރާއްޖޭގެ ބަޖެޓަކަށް އިބޫ ވޯޓެއްނުދޭ!! އިބޫވެސް އަދި އެހެން މީހަކުވެސް އަނގައޮތިއްޔާ ވާހަކަ ދެއްކިދާނެ!! މިދިޔަ ފަސް އަހަރު ގެނައި އެއްވެސް ތަރައްގީގައި އިބޫއާއި އެމްޑީޕީގެ މަޖްލިސް މެމްބަރުންގެ އެއްވެސް ބައިވެރިވުމެއް ނެތް! އެއީ ފަސް އަހަރު ބަޖެޓަށް ވޯޓް ނުދޭތީ!!\nއިބޫ އެ ދައްކައިދެނީ މަޖްލިސް މެމްބަރަކަށްވެ ހުރެގެންވެސް ހުރިހާ ކަމެއް ރަގަޅަށް އެކަކަށް ނުކުރެވޭނެކަން. ބަޖެޓަށް ވޯޓްދީ ރައްޔިތުންގެ ތަރައްގީއަށް އެއްބާރުލުން ދީގެން ދެން ހުރި ކަންކަން ނުކުރެވޭނެކަން އެ ދައްކަނީ ނުދޭ ވޯޓުން. އެއްކޮޅުގެ ކަންކަން ރަގަޅުކޮށް ތާއީދު ހޯދަން ބޭނުންނަމަ އަނެއްކޮޅު ނިކަމެތިކޮށްލަން ޖެހޭނެކަން އެ ދައްކައިދެނީ. އެކަމު ހަމަހަމަކަމާއެކު ވެރިކަމެއް ކުރާނެ ކަމަށް ކިޔައިގެން އެއުޅެނީ.\nއަހަރުމެންނަށް ވި ވައުދު ކޮބާ؟ އަދިވެސް ނުފެނޭ އޭގެން އެއްކަމެއް ވެސް..\nހަވާލުކުރިި ޒިިންމާއަކީ ޖަލުގަތިިބިިމީހުން ދޫކޮށްލާފަ ވެރިިކަމުން ފޭބުން!\nއެހެންވެދޯ ބިލަކަށް ވޯޓެއް ނުދީ އަގައިން ނުބުނެ އިނީ\nކިޔޭ ނުކިޔޭ އެއްޗެއް އިނގޭބާ؟\nކުރިމަގަށްޓަކައި ކުރި އެއްވެސް ކަމަކަށް ވޯޓެއްނުދޭ... ހަމަ ރައްޔިތުންގެ ލާރި ނަގައިގެން ނުހައްގުން ..ނުކުރާމަސައްކަތަކަށް ތިބެގެން ކެއުން ނޫންކަމެއްނެތް... ދެން ކޮންމެވެސް ދޮގެއް ހަދައިގެން އަނބިދަރިންނަށް އަހުވަ ދައްކާ ފަދައިން ރައްޔިތުންގެ ތެެރޭންވެސް ބަޔަކަށް އެހެން ހަދާލާ..\n25 އަހަރު ޤާނޫނުހަދާމަޖިލީހުގައިހޭދަކުރިއިރު “ވޯޓް ވިއްކިކަމުގެތުހުމަތު”އަދި 500ރ އަށް ވޯޓް ގަންނަމީހެއްގެލަޤަބުލިބިފައިނެތުމުގެއިތުރަށް “ގޮނޑިއަށްއައުމަށް ވޯޓުދިންރައްޔިތުމީހާ މެންބަރުގެ ފައިންޕުޅުދެކިލަންއައީމަ ބޫޓުކޮޅުބާލުއްވާފަ ފައިގެދަށް ދައްކާފައިނުވާތީ” ހިންނަވަރު އަދި ޅ އަތޮޅު ރައްޔިތުންގެ އިތުރުން ތުރާކުނުން އައްޑޫސިޓީ ފޭދޫއަވަށުގެ ރައްޔިތުންގެ ލޯތްބާއިއިޙްތިރާމްހޯދައިތިހުންނެވީ ރައީސުލްޖުމްހޫރީއްޔާގެ ގޮނޑިކޮޅުކާމިޔާބު ކުރައްވަންނިކުމެ.\nމިހާރު އިވޭ އަޑުތަކަށް ބުރަވެވޭއިރު އިބޫގެ އަކީ ސަރުތު ފުރިހަމަވާ ބޭފުޅެއްބާ؟ ގާނޫނުއަސާސީގެ 109 ކ. ގަބުނާކޮންމެވެސްކަމެއް އެބައުޅޭ.؟\n5 ދައުރަށް ހޮވޭނީ ރައްޔިތުން އިބޫ ހޮވީމަ... އެކަމުން އެނގިގެން އެދިޔައީ އިބޫ ގެ މަސައްކަތް ރައްޔިތުން ބަލައި ގަތްކަން.... އެހެން ނޫންނަމަ 25 އަހަރު ޅ އަތޮޅު ތަމްސީލް ކުރާން އިންނާނީ އިބޫ އެއް ނޫން.... އިބޫ ވަރެއް ހަމަ ނެތް...2✔\nތިހެން ހުރި ރައީސަކަށްވެސް 30އަހަރު ބޭފުޅަކު. ގައުމު ހިނގީ ގިނިހަކަ ސްޕީޑުގައި. 25އަހަރުތެރޭ އިބޫގެ ދާއިރާއަށް ލިބުނު ކުރިއެރުމެއް ބުނެދެވޭނެ މީހަކާ ދިމަލެއް ނުވޭ. 25 އަހަރުން ހާދަ ކަމެއް ކޮށްދެވޭނޭ މަޖިލީސް މެންބަރަކަށް، އަމިއްލަ މުސާރައިން އެކަނިވެސް.


23/09/2011 – DhiSalafiyyah\nޢަބްދުﷲ ބުން ސަލާމް، ރަސޫލާއަށް ދެންނެވިއެވެ. “އޭ ﷲގެ ރަސޫލާއެވެ! ޔަހޫދީންނަކީ ދޮގުހަދާ ބައެކެވެ. ތިމަން އިސްލާމްވުމުގެ ޚަބަރު އެބައިމީހުން ދިނުމުގެ ކުރިން ތިމަންނައާ ބެހޭގޮތުން އެބައިމީހުންނާ ސުވާލުކުރައްވާށެވެ.”\nﷲ އަށް އީމާންވެގެންވާ މުއުމިނުއަޅާ އަބަދުވެސް އުޅެމުންދާނީ އުފާވެރި، ހިތްހަމަޖެހޭ އަރާމު ދިރިއުޅުމެއްގައެވެ.\nއަޅުގަނޑުމެންގެ ދުނިޔަވީ ޙަޔާތަކީ އާޚިރަތަށް ތައްޔާރުވުމަށްޓަކައި މަސައްކަތް ކުރަން އޮތް ތަނެވެ. ދާއިމީ ގޮވެތި ބިނާކުރަން އޮތް މަސައްކަތުގެ މައިދާނެވެ. އަޅުގަނޑުމެންގެ މަސައްކަތް ކަމުގައި ވާންޖެހޭނީ ﷲ އަށް އީމާންވެ ﷲ ގެ މަދަދަށް އެދި ހެޔޮ ޢަމަލު ކުރުމެވެ. އެ ދާއިރާގެ ބޭރުން އަޅުގަނޑުމެން ކުރާ ކަންތައްތަކަކީ ބާޠިލްވެގެންވާ ކަންކަމެވެ. އަޅުގަނޑުމެން މިއަދު ޢަމަލުގެ މައިދާނުގައި އުޅޭއިރު ވަރަށް ވެސް ހުޝިޔާރުވާންޖެހެއެވެ. ސަބަބަކީ، ހުޝިޔާރު ނުވެވިއްޖެ ކަމުގައިވަނީނަމަ އާޚިރަތް އަބާއްޖަވެރިވެގެން ހިނގައިދާނެތީއެވެ. ފަރުވާ ކުޑަކުރެވިއްޖެ ކަމުގައި…\n23/09/2011 އަދަބާއި އަޚްލާޤު, އިބުރަތްތެރި ވާހަކައަލް އަޚް މުޙައްމަދު ނިހާދު ޖަމާލު\nޙަޤީޤަތަކީ ހަމައެކަނި މިކަންކަމުން ބާއްޖަވެރިކަމުގެ އައްސޭރިއާ ހަމައަށް ވާޞިލްނުވެވޭނޭ ކަމެވެ. ދިމާވާ ގޮތަކުން މުދަލުގެ ވެރިޔާގެ މުދާ ގެއްލި ބަނގުރޫޓު ވެދާނެއެވެ. އަދި ދިމާވާ ގޮތަކުން ޖާހާއި މަންސަބާއި މަޤާމުގެ އަހުލުވެރިންގެ ޤަދަރު ވެއްޓިދާނެއެވެ.


Hrithik Roshan aai Tiger Shroff ge film6gaumeggai shoot kuraane | Mihaaru\nޓައިގާ، ވާނީ އަދި ރިތިކް: ތިން ތަރިން އެކުގައި ކުޅޭ ފިލްމް6ގައުމެއްގައި ޝޫޓް ކުރާނެ.\nރިތިކް ރޯޝަނާއި ޓައިގާ ޝްރޮފްގެ ފިލްމް ހަ ގައުމެއްގައި ޝޫޓް ކުރާނެ\n22 ޖުލައި 2018 - 09:28\n"ސަލާމް ނަމެސްތޭ" އާއި "ބޭންގް ބޭންގް" ފަދަ ކާމިޔާބު ފިލްމްތައް ގެނެސް ދިން ޑައިރެކްޓަރު ބުނި ގޮތުގައި މި އެކްޝަން ތުރިލާ ޝޫޓް ކުރާ ގައުމުތަކުގެ ތެރޭގައި އިންޑިއާގެ އިތުރުން ސްވިޑްން، ޖޯޖިއާ، ސްޕެއިން، އިޓަލީ، ޕޯޗްގަލް ހިމެނެ އެވެ.\n"އަހަރެމެން މި ފިލްމް ޝޫޓް ކުރާ ބައެއް ލޮކޭޝަންތަކަކީ ޗުއްޓީ މަންޒިލްތަކުގެ ގޮތުގައި އެންމެ އަގު ބޮޑު ތަންތަން. އޭގެ ތެރޭގައި ލޭކް ކޯމޯ އާއި އަމާލްފީ ކޯސްޓް ހިމެނޭ،" ސިދާތު ބުންޏެވެ.\nއޭނާ ބުނި ގޮތުގައި މިހާރު އަންނަ އަހަރުގެ އޮކްޓޯބަރު2އަށް ތާވަލުކޮށްފައިވާ މި ފިލްމްވެގެން ދާނީ ބޮލީވުޑްގެ ފިލްމަކުން މިހާތަނަށް ނުފެންނާ ވަރުގަދަ އެކްޝަންތަކާ އެކު، އެހާމެ ރީތި މަންޒަރުތަކެއް ފެނިގެން ދާނެ ފިލްމަކަށެވެ. މި ފިލްމް އެންމެ ފުރަތަމަ އިއުލާން ކުރީ ޖެނުއަރީ، 25، 2019 ގައި ރިލީޒް ކުރާ ގޮތަށެވެ.\nސިދާތު ބުނީ ވައިއާރްއެފްގެ މި ފިލްމަކީ ބޮލީވުޑް ފިލްމެއްގައި މިހާތަނަށް އިންޓަނެޝަނަލް އެންމެ ބޮޑު ޓެކްނިކަލް ޓީމް މަސައްކަތް ކުރާނެ ފިލްމަށް ވެސް ވާނެ ކަމަށެވެ.\n"މުޅި ފިލްމަށް ބަލާ އިރު މިއީ ވަރަށް ވެސް ބިޔަ ޕްރޮޖެކްޓެއް. ވައިއާރްއެފުން މިހާތަނަށް ހަދާ އެންމެ ވަރުގަދަ އެކައްޗަށް މީތި ވާނެ،" ފިލްމް ވަރަށް ވެސް ތަފާތި ވާނެކަން ފާހަގަކޮށް އޭނާ ބުންޏެވެ. "ހަމަ ޔަގީނުން ވެސް ރިތިކާއި ޓައިގާގެ ވަރަށް ވެސް މޮޅު އެހާމެ ވަރުގަދަ އެކްޝަން މަންޒަރުތަކެއް ފިލްމުން ދައްކުވައި ދޭނެ."\nސިދާތު: އޭނާ އެންމެ ފަހުން ޑައިރެކްޓް ކުރީ 2015 ގައި ރިލީޒް ކުރި "ބޭންގް ބޭންގް".\nއަންނަ މަހު ފިލްމްގެ ޝޫޓިން ފަށަން އޮތް ނަމަވެސް، ރިތިކް ހަށިގަނޑު ވަރުގަދަ ކުރަން ވަގުތު ދިނުމުގެ ގޮތުން މީގެ ޝޫޓިން އަހަރުގެ ފަހުކޮޅަށް ވަނީ ފަސްކޮށްފަ އެވެ. އޭނާ މިހާރު ކުޅެމުން އަންނަ "ސުޕަ 30" އަށް ވަނީ މަސްތައް ވިރުވާލައި، ސައިޒުން ކުޑަވެލައިފަ އެވެ.\nމި އަހަރު ރިލީޒް ކުރި "ބާގީ 2" ކުޅެން ހަށިގަނޑު ވަރުގަދަ ކުރުމަށް ފަހު، އަންނަ ނޮވެމްބަރު މަހުގެ 23 ގައި ރިލީޒް ކުރާ "ސްޓޫޑަންޓް އޮފް ދި އިޔާ" އަށް ޓައިގާ ވެސް މަސްތައް ވިރުވައިލި އެވެ. އެކަމަކު ފިލްމްގެ ޝޫޓިން މިހާރު ނިމުމަކަށް އައިސްފައިވާތީ އޭނާ ވެސް ވަނީ އަލުން ޖިމް ރޫޓިން ވަރުގަދަކޮށްފަ އެވެ.\nދެހާސް ވިހީގައި ރިލީޒް ކުރާ "ރާމްބޯ" ގެ ހިންދީ ރިމެކިންއަކީ ވެސް ޓައިގާ ވަރުގަދަކޮށް ފެންނާނެ ފިލްމެކެވެ. އެ ފިލްމަކީ ވެސް ސިދާތު ޑައިރެކްޓް ކުރާ ފިލްމެކެވެ. "ރާމްބޯ" ގެ ޝޫޓިން ފަށާނީ ވައިއާރްއެފްގެ ފިލްމް ނިމުމުންނެވެ.


China ah ai bin helumehgai 12 meehun maruvejje\nޗައިނާއަށް އައި ބިންހެލުމެއްގައި 12 މީހުން މަރުވެއްޖެ\nބިންހެލުމުގައި އަނިޔާވެފައިވާ މީހަކު ނަގައިގެން ގެންދަނީ\nޗައިނާގެ ހުޅަނގު ދެކުނަށް އައި ބާރުގަދަ ބިންހެލުމެއްގައި މަރުވި މީހުންގެ އަދަދު 12 އަށް އަރައި އަނިޔާވި މީހުންގެ އަދަދު 134 އަށް އަރައިފި އެވެ. މީހުން ސަލާމަތްކުރަން މަސައްކަތް ދަނީ ކުރަމުންނެވެ.\nއިއްޔެ ޗައިނާގެ ޝިޗުއާން ޕްރޮވިންސްއަށް އައި ބާރުގަދަ ބިންހެލުމުގެ ސަބަބުން އެތައް އިމާރާތެއް ހަލާކުވެފައި ވާއިރު 4000 އަށްވުރެ ގިނަ އަދަދަކަށް މީހުން ރައްކާތެރި ސަރަހައްދުތަކަށް ބަދަލު ކުރަން ޖެހުނެވެ.\nއަދި ޔިބިން އާއި ޒުޔޮންގް ކައުންޓީގެ ގިނަ ހައިވޭތަކުގައި ރެނދުލާފައި ވުމުގެ ސަބަބުން އެ ހައިވޭތައް ބަންދުކޮށްފައި ވާއިރު އެންމެ ބޮޑަށް ބިން ހެލުމުގެ އަސަރުކޮށްފައިވާ ޒިންހުއާގެ ހޮޓަލެއް ވަނީ ބިމާއި ހަމަވެފަ އެވެ.\nބިންހެލުން އަންނަކަން އަންގައިދޭ އެލާމް ސިސްޓަމެއްގެ ޒަރިއްޔާއިން ޝިޗުއާން ޕްރޮވިންސްއަށް ބިންހެލުން އައުމުގެ އެއް މިނެޓް ކުރިން އެނގިފައިވާ ކަމަށް ޒިންހުއާ ނިއުސް އެޖެންސީއިން ރިޕޯޓު ކުރެއެވެ. އެ ނިއުސް އެޖެންސީން ރިޕޯޓުކުރި ގޮތުގައި ބިންހެލުމެއް އައުމުގެ ތިން ސިކުންތު ކުރިން އެނގިއްޖެނަމަ ވެސް މީހުންނަށް ލިބޭ ގެއްލުން 14 ޕަސެންޓަށް ދަށް ކުރެވޭނެ ކަމަށް ތަޖުރިބާކާރުން ވިދާޅުވެ އެވެ.\nޗައިނާގެ ކެމިކަލް ޕްލާންޓް ހާދިސާގައި މަރުވި މީހުން އިތުރުވަނީ\nގުރީސް އާއި ތުރުކީއަށް ބާރުގަދަ ބިން ހެއްލުމެއް


ދަތުރުވެރިންނަށް ޚާއްސަކޮށްގެން ހުޅުމާލޭ ހޮސްޕިޓަލުން ކޮވިޑް ޓެސްޓްހަދައިދޭން ފަށައިފި | Sandhaanu\nދަތުރުވެރިންނަށް ޚާއްސަކޮށްގެން ހުޅުމާލޭ ހޮސްޕިޓަލުން ކޮވިޑް ޓެސްޓްހަދައިދޭން ފަށައިފި\nރާއްޖެއިން ބޭރަށްދާ ދަތުރުވެރިންނަށް ޚާއްސަކޮށްގެން ހުޅުމާލޭ ހޮސްޕިޓަލުން ކޮވިޑް-19 އަށް ޓެސްޓް ހަދައިދޭން ފަށައިފިއެވެ.\nހުޅުމާލޭ ހުސްޕިޓަލުން ވިދާޅުވީ ރާއްޖެއިން ބޭރަށް ދަތުރުކުރާ ދިވެހިންނަށާއި ބިދޭސީންނަށް ވެސް އެ ހޮސްޕިޓަލުން ޕީސީއާރު ޓެސްޓް ހެދޭނެ އިންތިޒާމް މިހާރު ހަމަޖައްސާފައިވާކަމަށެވެ.\nދުވާލަކު 20 ފަތުރުވެރިންނަށް ޓެސްޓްހަދައިދޭން ހަމަޖައްސާފައިވާއިރު ޓެސްޓް ހަދަން ބޭނުންވާ ފަރާތްތަކުން 1417 އަށް ގުޅާލުމުން ޓެސްޓްހެދުމުގެ އިންތިޒާމް ހަމަޖައްސައިދޭނެ ކަމަށް އެ ހޮސްޕިޓަލުން ވިދާޅުވެއެވެ.\nދަތުރުކުރާފަރާތްތަކުން ފުރުމުގެ 48 ގަޑިއިރުކުރިން ޓެސްްޓް ކޮވިޑަށް ޓެސްޓްކުރަން ބޭނުންވާ ސާމްޕަލް ނަގަންޖެހެއެވެ.\nމި ޓެސްޓް ހެދުމަށް ބޭނުންވާ ފަތުުރުވެރިން މި ޓެސްޓް ހެދޭނީ ދަތުރުކުރުމަށް ނަގާފައިވާ ޓިކެޓް ނުވަތަ ރިޒަވޭޝަން ސްލިޕްގެ އިތުރުން ޕާސްޕޯޓްކޮޕީ ހުށަހެޅުމުންނެވެ. ދިވެހިންނަށް ޕާސްޕޯޓްގެ ބަދަލުގައި އައިޑީކާޑު ހުށަހެޅޭނެއެވެ. މި ލިޔުންތައް އޮންލައިންކޮށް ހުށަހެޅުމުގެ ފުރުސަތުވެސް އެ ހޮސްޕިޓަލުން ވަނީ އިންތިޒާމް ކޮށްފައެވެ.\nމާލޭ ސަރަހައްދުގައި ކޮވިޑް-19ގެ ޓެސްޓް ހެދުން ފުޅާކުރުމަށް ކުރަމުންދާ މަސައްކަތުގެ ދަށުން ހުޅުމާލޭ ހޮސްޕިޓަލުގައި ކޮވިޑް-19 އަށް ޓެސްޓްތައް ކުރަން ފަށާފައިވަނީ މިދިޔަ ބުރާސްފަތިދުވަހުގައެވެ.\nހުޅުމާލޭ ހޮސްޕިޓަލުން ވިދާޅުވީ މި އެ ހޮސްޕިޓަލުގެ އަމާޒަކީ ދުވާލެއްގެ މަށްޗަށް 200 ސާމްޕަލް ޓެސްޓްކުރުމަށް ކަމަށާއި ޓެސްޓްހެދުމަށް ބޭނުންވާ ވަސީލަތްތައް ލިބެމުން ދާވަރަކަށް ޓެސްޓް ކުރާމިންވަރު އިތުރުކުރާނެ ކަމަށެވެ.


Gaumee team ge partner akah anehkaaves BML | Mihaaru\nގައުމީ ޓީމުގެ ޕާޓްނަރަކަށް އަނެއްކާވެސް ބީއެމްއެލް\nބީއެމްއެލް އާއި އެފްއޭއެމް އާއެކު ސޮއި ކުރުމަށް ބޭއްވި ރަސްމިއްޔާތުގައި ބީއެމްއެލްގެ ސީއީއޯ ޓިމް ސޯޔާ އާއި އެފްއޭއެމްގެ ރައީސް ބައްސާމް --- ފޮޓޯ: ބީއެމްއެލް\n15 ސެޕްޓެމްބަރ 2021 - 15:28\nގައުމީ ބޭންކު، ބީއެމްލް އިން އަނެއްކާވެސް ގައުމީ ފުޓްބޯޅަ ޓީމުތައް ސްޕޮންސާކޮށްފި އެވެ.\nގައުމީ ޓީމުގެ ޕާޓްނަރެއްގެ ގޮތުގައި 2017 އިން ފެށިގެން ބީއެމްއެލްއިން ދަނީ ހަރަކާތްތެރި ވަމުންނެވެ. ގައުމީ ޓީމުން މިހާރު ބޭނުން ކުރަމުންދާ ފަރުމާ އަކީ ބީއެމްއެލްގެ އިސްނެގުމުގެ މަތިން އަމިއްލަ ފަރާތަކުން ފަރުމާކޮށްފައިވާ ޖޯޒީ އެކެވެ.\nބީއެމްއެލް އާއި އެފްއޭއެމްއާ ދެމެދު އެއްބަސްވުމުގައި ސޮއިކުރުމަށް މިއަދު ގައުމީ ފުޓްބޯޅަ ދަނޑުގައި ބޭއްވި ރަސްމިއްޔާތުގައި ބީއެމްއެލްގެ ފަރާތުން ސޮއިކުރެއްވީ އެ ބޭންކުގެ ސީއީއޯ ޓިމް ސޯޔާ އެވެ. އެފްއޭއެމްގެ ފަރާތުން ސޮއިކުރެއްވީ އެ އެސޯސިއޭޝަންގެ ރައީސް ބައްސާމް އަދީލް ޖަލީލް އެވެ.\nސޯޔާ ވިދާޅުވީ ރާއްޖޭގެ ފުޓްބޯޅައިގެ ފޯރިގަދަ މި ދަނޑިވަޅުގައި މި ޕާޓްނަޝިޕް އާކުރުމަކީ އެ ބޭންކަށް ލިބިގެންދާ އުފަލެއް ކަމަށެވެ.\n"ބައިނަލްއަގްވާމީ މުބާރާތްތަކުގައި ގައުމީ ޓީމުގެ ކާމިޔާބީގައި ބައިވެރިވުމުގެ އިތުރުން ރާއްޖޭގެ ޒުވާން ޖީލަށް މި ހުނަރު ފުޅާކުރަން އެހީތެރިވުމަކީ އަޅުގަނޑުމެން ވެސް ނުހަނު ބޮޑު އިސްކަމެއް ދޭކަމެއް،" ސޯޔާ ވިދާޅުވި އެވެ.\n"ކުރިއަށްއޮތް ސާފް ޗެމްޕިއަންޝިޕް މުބާރާތުގައި އަޅުގަނޑުމެން އެދެނީ ދިވެހި ގައުމީ ޓީމަށް ކާމިޔާބު ލިބުން."\nބައްސާމް ވަނީ ރާއްޖޭގެ ފުޓްބޯޅައިގެ ކުރިއެރުމަށް ބީއެމްއެލް އެއްބާރުލުން ދެއްވާ ކަމަށްޓަކައި ބައްސާމް ވަނީ ޝުކުރު އަދާކުރައްވައިފަ އެވެ.\n"އަަޅުގަނޑުމެންގެ ގައުމީ ޓީމުގެ ކުޅުންތެރިން ހޯދަމުންދާ ނަތީޖާއަކީ ކުޅިވަރު ދަނޑުގެ އިތުރުން ފަރުދާގެ ފުރަގަހުގައި މަސައްކަތް ކުރާ ހުރިހާ ފަރާތެއްގެ ބުރަ މަސައްކަތާއި އެހީތެރިކަމާއި އެއްބާރުލުމުގެ ނަތީޖާ،" ބައްސާމް ވިދާޅުވި އެވެ.\n"މި ފުރުސަތުގައި ގައުމީ ޓީމަށާއި ރާއްޖޭގައި ކުޅިވަރާއި ޒުވާން ކުޅުންތެރިން ތަރައްގީ ކުރުމަށް ބީއެމްއެލް އިން ވެދެއްވާ އެހީތެރިކަމަށް ހާއްސަ ޝުކުރެއް ދަންނަވަން."\nގައުމީ ޓީމުގެ ޕާޓްނަރެއްގެ ގޮތުގައި ކުރިއަށް އޮތް ދެ އަހަރު ވެސް ހަރަކާތްތެރިވާނީ ބީއެމްއެލް އެވެ. އަންނަ މަހު ރާއްޖޭގައި ބާއްވާ ސާފް ޗެމްޕިއަންޝިޕުގެ ބޭންކިން ޕާޓްނަރަކީ ވެސް ބީއެމްއެލް އެވެ.\nއެފްއޭއެމް ގައުމީ ފުޓްބޯޅަ ޓީމް ބީއެމްއެލް ޓިމް ސޮވެޔާ (ސީއީއޯ، ބީއެމްއެލް)\nމިކަހަލަ ރަސްމީ ފަންކްޝަނެއްގައި ބައްސާމު ހެދުން އަޅާފައި ހުރިގޮތުން ފެންނަނީ ބެންކަށާ އެތަނުގެ ވެރިޔާއަށް ގަދަރު ނުކުރާކަން.


Europa League: Chelsea Ah Hani Molheh, Arsenal BATE Borisove Aiyy Dhashu Vejje - Vaguthu\n6 މަސް ކުރިން ( ފެބުރުއަރީ 15, 2019 )\nޔޫއެފާ ޔޫރޮޕާ ލީގުގެ ނޮކްއައުޓް ސްޓޭޖު(ގަދަ 32 ޓީމު)ގައި ޗެލްސީން ކުޅުނު މެޗުން އެޓީމު މޮޅުވި އިރު، އާސެނަލް ކުޅުނު މެޗުން ބަލިވެއްޖެއެވެ.\nގްރޫޕް ސްޓޭޖު ނިމި ނޮކްއައުޓް ސްޓޭޖުގައި ރޭ ޗެލްސީއާއި އާސެނަލްވެސް ކުޅުނީ އަވޭގައެވެ. ޗެލްސީން ސްވިޑެންގެ މަލްމޯ އެފްއެފްއާ ދެކޮޅަށް އެގައުމުގައި ކުޅުނު އިރު، އާސެނަލްއިން ބާޓޭ ބޮރިސޯވްއާ ދެކޮޅަށް ކުޅުނީ ބެލެރޫސްގައެވެ.\nބެލަރޫސްގައި އާސެނަލްއިން ކުޅުނު މެޗުން އެޓީމު ބަލިވީ 1-0ގެ ނަތީޖާއަކުންނެވެ. މެޗުގެ 85 ވަނަ މިނެޓުގައި އެލެކްސެންޑްރާ ލަކަޒެޓަށް ދެއްކި ރަތްކާޑާއެކު އާސެނަލުން މެޗު ނިންމާލީ ކުޅުންތެރިޔަކު މަދުކޮށެވެެ.\nރޭގެ މެޗުގައި އާސެނަލުން ވަރުގަދަކޮށް ފެށި ނަމަވެސް، އެޓީމަށް ލިބުނު ފުރުސަތުތައް ބޭކާރު ކޮށްލުމުން ބާޓޭއިން މެޗަށް ވަންނަން ފުރުސަތު ލިބުނެވެ. ނަތީޖާއެއްގެ ގޮތުން ހާފް ނިމެން ދަނިކޮށް ސްޓާނިސްލޭވް ޑްރަގުން ޖަހައިދިން ގޯލާއެކު އާސެނަލް ލީޑު ނެގިއެވެ.\nލިބުނު ހިލޭ ޖެހުމަކުން އޭރިއާ ތެރޭގައި ހުސްކޮށް ކަހަލަ ގޮތަކަށް ހުރެ އޭނާ ފޮނުވާލި ބޯޅަ ގޯލަށް ވައްދާލީ ބޮލުންނެވެ.\nމެޗުގައި އާސެނަލް ފެނުނީ ރަނގަޅު ފުރުސަތުތަކެއް ތަނަވަސް ނުކުރެވި، ބޭކާރު ގިނަ ޕާސްތަކެއް ޖެހިތަނެވެ. ހާއްސަކޮށް މެދުތެރެއިން ފޯވަޑްގެ ތެރެއަށް ރަނގަޅު ބޯޅައެއް ސަޕްލައި ކޮށްދެވިފައެއް ނުވެއެވެ. އާސެނަލަށް އަންނަ ސީޒަންގެ ޗެމްޕިއަންސް ލީގު ކުޅުމަށް އެންމެ ބޮޑު އެއް ފުރުސަތަކީ ޔޫރޮޕާ ލީގު ކާމިޔާބު ކުރުން ކަމަށްވާ އިރު، ދެން އޮންނަ ލެގުގައި އުނައި އެމެރީ ނަތީޖާ ނެރެން ބޭނުންވާނެކަން ޔަގީނެވެ.\nއާސެނަލްގެ ވާދަވެރި ޗެލްސީއަށްވެސް އަންނަ ސީޒަންގެ ޗެމްޕިއަންސް ލީގަށް އޮތް އެންމެ ބޮޑު އުންމީދަކީ ޔޫރޮޕާ ލީގެވެ. އެޓީމުން ސްވިޑަންގައި މަލްމޯ އެފްއެފްއާ ދެކޮޅަށް ކުޅުނު މެޗު ކާމިޔާބުކުރީ 2-0ގެ ނަތީޖާއަކުންނެވެ.\nމެޗަށް ޗެލްސީ ނުކުތީ ސިޓީ އަތުން ލީގުގައި ވި 6-0ގެ ބަލި ހަނދާން ނައްތާލުމަށެވެ. ހޯމް ސަޕޯޓަރުންގެ ބާރު އަޑާއެކު އުނދަގޫ މާހައުލެއްގައި ޗެލްސީން ލީޑު ނެގީ 30 ވަނަ މިނެޓުގައެވެ. ޕެޑްރޯގެ ހުރަސް ގޯލަށް ވައްދާލީ ބާކްލޭއެވެ.\nމެޗުގައި މަލްމޯއިން ރަނގަޅު ޕާސްތަކެއް ޖެހި ނަމަވެސް، ކައުންޓާ އެޓޭކްގައި ޗެލްސީއަށް ނުރައްކާ ކުރާ ވަރަށްވުރެ ކުޅުމުގެ ސްޕީޑް ފެނުނީ ދަށްކޮށެވެ. މެޗުގެ ދެވަނަ ހާފަށް ނުކުމ، އޮލިވިއާ ޖިރޫގެ "ފްލިކް" ގޯލަކާއެކު ޗެލްސީން ނަތީޖާ ފުޅާކުރި އިރު، މެޗު ނިމެން ދަނިކޮށް މަލްމޯއިން ވަނީ ދެވަނަ ލެގަށް އުންމީދެއް ހޯދާފައެވެ.\nމަލްމޯގެ ގޯލް ކާމިޔާބުކޮށްދިނީ ކްރިސްޓިއަންސަންއެވެ.